
PAPALITATEA  ŞI  BISERICILE  CREŞTINE. 

Nici  când  nu  s’a  ocupat  lumea  aşa  de  mult  de  papalitate, 
ca  şi  de  câţiva  ani  încoace,  şi  nici  odată,  aceasta  trebue  să  o 
mărturisim,  nu  s’au  făcut  atâtea  greşeli  cu  privire  la  acest  subiect, 
chiar  de  oameni,  cari  au  pretenţii  de  inteligenţă  şi  de  ştiinţă. 
Aceste  greşeli  vin  d’acolo,  ca  istoria  bisericii  îi  denaturată,  în 
mod  intenţionat,  de  către  fracţiunea  ultramontană,  şi  că  imensa 
majoritate  a  oamenilor,  cari  se  cred  serioşi,  nici  când  n'au  stu¬ 
diat-o. 

Ultramontanii  au  ajuns  în  zilele  noastre  la  cele  din  urmă 
consecinţe  ale  sistemului  lor.  La  început  modeşţi,  ei  cutezară  să 
vorbească  despre  autocraţia  papală,  ca  despre  o  opiniune  tolerată 
în  Biserică,  şi  pe  care  ori-cine  eră  slobod  să  o  susţină,  păzind 
de  altă  parte  temeliile  constituţiunei  episcopale  şi  sinodale.  Iezuiţii 
deteră  acestor  încercări  o  formă  determinată,  şi  Bellarmin  Ie  ridică 
în  sistem  de  teologie.  Totuşi,  el  puse  pentru  exercitarea  auto¬ 
craţiei  atâtea  condiţiuni,  încât  putea  omul  întotdeauna  scăpă  de 
ea.  Cu  ce  drept  a  pus  oare  Bellarmin  condiţuni  pentru  folosirea 
unei  puteri,  pe  care  el  o  proclamă  divină?  Lumea  simţea,  că 
aci  există  o  contrazicere  flagrantă;  dar  n’ar  fi  fost  lucru  înţelept 
să  se  apuce  prea  iute  pe  această  cale,  şi  vechii  Iezuiţi  erau  mult 
mai  isteţi,  decât  Iezuiţii  noştri  actuali. 

Papalitatea  a  muncit,  din  veacul  al  nouălea  până  în  al  cinei- 
sprăzecelea,  ca  să-şi  stabilească,  prin  fapte,  puterea  sa  religioasă 
în  Bisericile  occidentale;  Iezuiţii  puseră  trei  secole  pentru  răs¬ 
pândirea  teoriei  lor  în  învăţământul  teologic. 

Astăzi,  ei  au  ajuns  ia  încoronarea  edificiului.  Construcţia 
compusă  din  condiţiuni,  restricţiuni,  uşurări,  care  le-a  slujit  la 
zidirea  noului  lor  lăcaş,  s’a  darâmat,  fiind  nefolositoare,  şi  astăzi 
ei  aşează  în  acest  templu  pe  autocratul  divin ,  pe  care  nu  l-au 
format  decât  pentru  a-şi  ajută  propriile  lor  planuri. 

Cerem  să  se  observe,  că  noi  nu  vorbim  nici  decum  aci  despre 
papa,  ca  suveran  temporal ;  mai  puţin  încă  vorbim  despre  papa 
actual,  îndeosebi.  Ne  aşezăm  într’o  sferă  mult  mai  înaltă;  despre 
instituţia  papală  e  vorba  noastră.  In  acest  înţeles,  ziceam  — 
sunt  câteva  săptămâni  deatunci  —  că  papa  este  de  zece  veacuri 
tiranul  Bisericii.  Cetitorii  noştri  au  înţeles,  fără  a-şi  încorda  prea 
tare  inteligenţa,  că  noi  nu  vorbeam  de  un  papă  în  particular,  mai 
puţin  încă  de  papa  actual,  care,  după  cât  ştim,  nu  domneşte  înce¬ 
pând  de  zece  veacuri;  cu  atât  mai  mult  nu  vorbeam  despre  suve¬ 
ranul  temporal,  deoarece  nu  înfăţişam  pe  papa,  decât  în  raport 
cu  Biserica. 

Facem  această  observare,  pentru  ca  să  înţeleagă  oricine,  că 
atacând  papalitatea,  noi  ne  ridicăm  cu  mult  mai  pre  sus  de  per¬ 
sonagiul,  care  o  reprezintă  astăzi  şi  mai  pre  sus  de  regatul  roman. 
Noi  compătimim  pe  Piu  IX;  îl  dojenim  pentru  dogmele  sale  cele 
noi,  personal  nu-i  purtăm  nici  o  ură;  nici  când  n’a  putut  cineva 
surprinde  sub  condeiul  nostru  acele  insulte  mojiceşti,  pe  cari 
presa  franceză,  şi  mai  ales  presa  ultramontană,  le-a  lansat  împo¬ 
triva  suveranilor  celor  mai  vrednici  de  respect.  Zilnic  cetim  astfel 
de  diatribe  obraznice.  Lumea ■»  (Le  Monde),  în  deosebi,  nu  epui¬ 
zează  oare  în  fiecare  zi  dicţionarul  injuriilor,  vorbind  de  suveranii 
cari  nu  se  încovoaie  sub  jugul  ultramontan,  sau  cari  nu  cred  în 
autocraţia  divină  a  papalităţii  ?  Uniunea  creştină 1  niciodată  nu 
şi-a  pătat  şi  nici  nu-şi  va  murdări  coloanele  sale  cu  astfel  de 
expresiuni.  E  aşadară  de  sine  înţeles,  că  în  vreme  ce  noi  ne 
ridicăm  în  contra  papalităţii,  nu  atacăm  nici  pe  Piu  IX,  nici  pe 
suveranul  Romei,  ci  o  instituţiune,  împotriva  căreia  s’au  ridicat 
atâtea  Biserici  occidentale,  cari  înaintea  noastră,  au  drept  cetă¬ 
ţenesc,  (droit  ’de  cite)  în  aceiaşi  măsură,  ca  şi  Biserica  romană; 
o  instituţiune,  pe  care  Biserica  orientală  a  osândit-o,  de  când  a 
văzut-o  zămislindu-se  în  veacul  al  nouălea. 

1  Articolul  acesta  a  fost  publicat  de  \V.  Guettee  în  revista  ce  o  redacta  Ia  Paris: 
«Uniunea  creştină». 

Această  instituţiune  a  evului  mediu  voiau  ultramontanii  să 
ne-o  dee  astăzi  drept  o  instituţie  dumnezeească.  Nu  poţi  să  nu 
resimţi  o  adâncă  uimire,  când  examinezi  deaproape  dovezile 
mizerabile,  pe  cari  se  bazează  ei;  dar  mirarea  creşte  duplicân- 
du-se,  când  auzi  personagii  foarte  sus  puse  în  ierarhia  socială, 
scriitori,  cari  se  cred  savanţi,  când  vezi  chiar  şi  scriitori  sceptici 
în  ale  religiunei,  admiţând  sistemul  ultramontan  drept  doctrină  a 
Bisericii  creştine  şi  papalitatea  ca  baza  creştinismului. 

Dacă  ei  nu  cunosc  nici  Biserica  primitivă  a  celor  dintâi  opt 
veacuri,  nici  Biserica  catolică  orientală,  care  a  continuat-o  până 
în  zilele  noastre,  ar  trebui  cel  puţin  să  cunoască  Bisericile  pro¬ 
testante,  cari  nu-şi  au  raţiunea  fiinţei  lor,  decât  în  tăgăduirea 
papalităţii ;  ei  ar  trebui  să  cunoască  dovezile,  pe  cari  şi-au  înte¬ 
meiat  aceste  Biserici  împotrivirea  lor.  Ei  ar  înţelege  atunci,  că  Bi¬ 
serica  romană  nu-i  decât  o  fracţiune  din  Biserica  creştină,  şi  că, 
dacă  ea-i  aşa  de  depărtată  de  toate  celelalte  Biserici,  cauza  este 
că  ea  a  inovat  fără  încetare,  că  ea  a  făcut  dogme,  despre  cari 
istoria  arată  datele  precise;  cauza  este,  că  ea  a  răsturnat  doctrina 
creştină  în  profitul  ei,  şi  voind  să  întindă  jugul  său  asupra  tuturor 
ucenicilor  lui  Isus-Christos,  a  fost  prilejul  acelei  revoluţiuni  reli¬ 
gioase,  care  a  creat  protestantismul. 

Dar  anumiţi  oameni  nu  vreau  să  se  urce  până  pe  această 
culme.  Ei  se  îndărătnicesc  a  nu  vedea  în  papalitate,  decât  un 
fapt  împlinit,  şi  acest  fapt  împlinit,  ei  se  prefac  a-J  respectă,  pentru 
a  nu  avea  motiv  să-l  judece,  şi  pentru  a  se  cruţă  de  greutatea 
de  a-şi  formă  convingeri  creştine  raţionale  şi  solide.  — 

Dar  în  ciuda  prejudecăţilor,  cari  stăpânesc  în  Occident,  pentru 
o  anumită  clasă  de  oameni  religioşi  şi  în  ochii  oamenilor  uşu¬ 
ratici  şi  sceptici,  cari  nu  voiesc  să  studieze  nimica,  papalitatea-i 
în  ceasul  de  pe  urmă.  începând,  de  când  protestanţii  s’au  ridicat 
în  contra-i,  puterea  ei  reală  a  scăzut,  în  măsura,  în  care  ea  îşi 
desvoltâ  teoriile  ei  autocratice,  aşa  că  astăzi,  când  aceste  teorii 
au  ajuns  la  ultimul  exces,  ea  a  pierdut  toate  popoarele,  pe  cari 
ea  aveâ  pretenţia  încă  să  le  socotească  printre  aderenţii  săi.  Noi 
am  spus-o :  Ceasul  se  apropie,  când  Biserica  romană  nu  va  mai 
fi  decât  o  umbră  deşartă,  sau  nu  va  mai  fi  decât  o  Societate  de 
Iezuiţi;  si  cea  din  urmă  Enciclică  va  fi  lovitura  ei  de  moarte. 
Noi  am  fi  dovedit  aceasta  cu  şi  mai  multă  evidenţă  încă,  dacă 

tte-ar  fi  fost  îngăduit  —  în  modesta  noastră  revistă  —  să  privim 
această  bulă  în  raport  către  societăţile  politice  existente  în  timpul 
de  faţă.  Dar  cu  toate  că  am  rămas  în  domeniul  generalităţilor, 
am  spus  destul  pentru  a  se  înţelege,  că  papalitatea,  ca  instituţie 
bisericească,  a  fost  izbită  în  fiinţa  ei  de  glovitură  mortală. 

Creştinii  cei  sinceri  nu-şi  mai  pot  face  nici  o  iluzie  cu  privire 
la  acest  punct.  Membrii  inteligenţi  ai  Bisericii  romane  pot  ei  încă 
crede,  că  papalitatea  este  centrul  unităţii ,  când  o  văd  fabricând 
mereu  dogme  noi?  Consistă  oare  unitatea  în  supunerea  oarbă 
cătră  greşală,  sau  în  păstrarea  neştirbită  a  doctrinei  descoperite? 
Poftească  să  răspundă.  Dacă  ei  sunt  uniţi  cu  papa  în  doctrină, 
ei  nu  mai  sunt  uniţi  cu  Părinţii  Bisericii,  nici  cu  sinoadele  ecu¬ 
menice  ale  celor  dintâi  opt  veacuri,  nici  cu  cuvântul  lui  Dumnezeu. 
Sunt  ei  oare  în  stare  a  şovăi  un  moment  între  aceste  două  unităţi  ? 

Cât  priveşte  pe  protestanţi,  ei  aduc  binecuvântare  lui  Dum¬ 
nezeu,  văzând  cum  se  surpă  sub  greutatea  propriilor  sale  greşeli 
o  instituţiune,  în  contra  căreia  ei  s’au  ridicat  cu  atâta  energie; 
face-i-ar  harul  lui  Dumnezeu  şi  pe  ei  să  înţeleagă,  că  au  făcut  o 
cale  greşită.  Lumea  n’a  voit  să  le  dee  părinţilor  lor  reformele 
legitime;  atunci  ei  au  făcut  o  revoluţiune ,  şi,  după  cum  se  în¬ 
tâmplă  adeseori  în  asemenea  împrejurări,  ei  au  depăşit  marginile. 
Noi  nu  le  vom  socoti  acest  lucru  de  o  crimă,  căci  aspiraţiunile 
lor  erau  îndreptăţite;  ei  voiau  să  se  întoarcă  la  curatul  creştinism 
al  vremilor  dintâi.  Insă  fiii  plătesc  scump  astăzi  greşelile  părinţilor 
lor.  In  loc  d’a  urmă  cu  aceste  greşeli  tradiţionale,  n’ar  fi  mult 
mai  bine  a  reveni  la  acea  ideie  mare,  care  a  dat  vieaţă  protestan¬ 
tismului  primitiv,  şi  a  se  ridică  astăzi,  prin  studierea  calmă  a 
monumentelor  Bisericii  primitive,  la  acea  constituţiune  divină  a 
Bisericii,  care  nu-i  nici  anarhia  individualismului  nici  autocraţia 
papală? 

Cât  pentru  Biserica  orientală,  o  mare  datorie  îi  incumbă  în 
împrejurările  critice,  între  cari  se  găseşte  Occidentul  religios: 
anume  aceea  d’a  se  face  cunoscută,  de  a-şi  ridică  glasul,  de  a 
se  descoperi  tuturor  creştinilor,  cari  însetează  după  adevăr  şi  cari 
nu-şi  mai  află  liniştea  credinţei  în  nişte  Biserici  aşa  de  grozav 
pustiite  de  cătră  o  falsă  autoritate  şi  prin  libera  examinare.  Ei  îi 
aparţine  viitorul,  pentrucă  ea  a  păstrat  creştinismul  cel  curat,  şi 
astăzi  putem  pricepe  mai  bine  decât  oricând  motivele  providen- 


285 


ţiale  ale  aservirei  ei  (robîrei)  exterioare.  Dacă  ea  ar  fi  fost  pu¬ 
ternica  şi  stăpână,  atunci  s’ar  fi  corupt;  ea  a  fost  însă  martiră, 
s’a  păstrat  curata  în  credinţa,  în  morala,  în  disciplina  ei.  Ea  al 
rămas  staţionară ,  pentruca  să  fie  pentru  occidentul  atâta  de  mobilJ 
mărturia  constantă  a  adevărului,  care  nu  se  schimbă  niciodată/ 
(După  w.  G).  1.  Beleuţă.  ' 


DEGENERAREA  MORALĂ. 

—  După  Petrow.  — 

« Celui  ce  are  i-sc  va  da  şi-t  va  prisosi, 
iar  celni-ce  n’are  şi  ceeace  i-se  pare  că  are  se 
va  Iun  dela  dânsul-».  (Matei,  XXV,  29). 

Dacă,  după  cuvintele  psalmistului  David,  numai  nebunii  pot 
zice  în  inima  lor:  «Nu  e  Dumnezeu  ,  totuş  aceia  cari  nădăjduesc 
să  convingă  pe  necredincioşi  cu  argumente  logice  nu-s  mai  în¬ 
ţelepţi  ca  ei.  A  aduce  dovezi  în  domeniul  religiunii  şi  al  credinţei 
e  ceva  dubios.  E  ca  şi  când  ai  vrea  să  vorbeşti  unui  orb  de  frum- 
seţea  minunată  a  unei  Madone  de  Rafael,  sau  unui  surd  de  me¬ 
lodiile  fermecătoare  ale  lui  Rossin  şi  Mozart.  Atât  orbul  cât  şi 
surdul  vă  vor  crede,  poate,  pe  cuvânt;  vor  crede  că  tot  ce  spuneţi 
e  aşa,  însă,  nu  vor  experimentă  în  ei  însuşi  impresiunile  voastre, 
nu  vor  simţi  în  inimile  lor  excitaţiunile,  care  v’au  mişcat  şi  v’au 
sguduit  pe  voi.  Tot  aşa  e  şi  cu  adevărurile  credinţei.  Poţi  să 
aduci  în  faţa  unei  mulţimi  de  necredincioşi  un  şir  întreg  de  cele 
mai  strălucite  şi  mai  irefutabile  dovezi  pentru  adevărurile  reli¬ 
giunii  —  nu-i  veţi  face  de  loc  să  creadă.  Vor  mărturisi  poate 
că  credinţa  e  compatibilă  cu  raţiunea,  însă  nu  vor  avea  puterea 
de  a  crede.  A  recunoaşte  rezonabilitatea  credinţei  şj  a  crede  în- 
tr’adevăr  —  sunt  două  lucruri  cu  totul  deosebite.  între  ceeace 
formează  obiectul  unei  judecăţi  şi-şi  exercită  influenţa  asupra  cu¬ 
getării  şi  între  ceeace  formează  obiectul  inimii  şi-şi  exercită  influenţa 
asupra  voinţei,  e  o  mare  prăpastie.  Poţi  fi  de  acord  cu  cel  dintâiu  şi 
să  nu  te  împaci  cu  cel  din  urmă.  Ca  să  crezi  pe  deplin,  nu  trebue  să  crezi 
numai  cu  mintea  ci  «din  toată  inima  si  din  tot  sufletul».  (Matei, 
XXII,  37). 

Filozoful  Fichte  zice:  «Sistemul  ideilor  noastre  adesea  e  doar 
istoria  inimii  noastre»,  adecă  oamenii  vor  nu  aşa  cum  gândesc, 
ci  gândesc  aşa  cum  vor.  Deaceea  credinţa  sau  necredinţa  noastră, 
de  cele  mai  multe  ori,  e  doar  un  reflex  al  dispoziţiei  noastre  mo¬ 
rale.  Iisus  Hristos  spune  adversarilor  săi  -  -  cărturari  şi  farisei 
—  cauza  necredinţei  lor  în  dumnezeirea  trimeterii  lui,  zicându-le : 
«Voi  sunteţi  de  jos,  eu  sunt  de  sus;  voi  sunteţi  din  lumea  aceasta. 

Cine  e  din  Dumnezeu,  acela  ascultă  cuvântul  lui  Dumnezeu ;  deaceea 
n’ascultaţi  voi,  eă  nu  sunteţi  deia  Dumnezeu-,  (Ioan,  VIU,  23  şi  47). 

Creştinismul  e  vestea  bună  despre  mântuirea  întregei  lumi, 
căci,  cum  zice  Apostolul,  « toată  lumea  zace  în  răutăţi».  Calea 
spre  liberarea  din  această  răutate  ne-a  descoperit-o  Isus  Hristos 
prin  învăţătura  şi  vieaţa  sa,  —  şi  cine  suferiâ  din  cauza  acestui 
rău,  cine  nu  eră  mulţămit  cu  curentele  vieţii  de  atunci,  cine  nă¬ 
zuia  spre  întruparea  adevărului  dumnezeesc  pe  a  pământul  acesta, 
acela  ascultă  cuvintele  lui  Hristos  şi  le  urmă.  însă  pentru  aceia 
cari  se  simţiau  bine  în  lumea  aceasta,  sau  cel  puţin  se  gândeau 
să  amelioreze  viitorul  cu  mijloacele  prezente,  importanţa  creşti¬ 
nismului  rămânea  întunecoasă.  Pentru  asemenea  oameni  predica 
lui  Hristos  eră  vorbă  mută,  deoarece  nu  vedeau  tocmai  răul  acela 
de  care  venise  să  scape  Iisus  lumea.  Ei,  însă,  nu-1  vedeau  şi 
ntt-1  văd,  fiindcă  sunt  înconjuraţi  în  totul  de  răul  lumii,  nu  se  ri¬ 
dică  mai  presus  de  el  şi  nu  vor  să  scape  de  el. 

Milioane  de  oameni  sunt  stăpâniţi  până  la  aşa  grad,  de  grijile 
prosperării  materiale,  încât  n’au  de  loc  timp  să  se  mai  gândească 
la  motivele,  de  care  se  conduc  în  activitatea  lor,  Ia  valoarea  acestor 
motive  —  şi  în  genere,  ce  sunt  ei  înşişi  drept  vorbind,  ce  poziţie 
ocupă  în  vieaţa  cetăţenească,  socială  şi  religioasă  şi  dacă  poziţia 
aceasta  corespunde  oarecum  postulatelor  personalităţii  omeneşti? 
Asemenea  oameni,  de  obiceiu,  pierd  gustul  pentru  orice  chestiune 
şi  consideră  ocupaţia  cu  ele  ca  ceva  inutil,  nepotrivit  pentru  un 
om  de  afaceri. 

Alţii,  asiguraţi  materialiceşte  şi  cu  totul  liberi  de  orice  griji 
de  afaceri,  par  cu  totul  înlănţuiţi  de  dorinţa  după  plăceri  şi  bu¬ 
curii  externe.  Munca  devotată  binelui  general  li  se  pare  ca  aiu¬ 
rarea  unor  vizionari  fantaşti,  iar  postulatele  mai  înalte  ale  mo¬ 
ralei  ca  o  mărginire  inutilă  a  libertăţii  lor  de  acţiune.  «Vieaţa 
ne  surâde  ,  zic  ei,  ne  ademeneşte,  ne  promite  fericire;  —  la  ce 
să  avem  o  faţă  de  asceţi,  şi  de  ce  atâtea  întrebări  despre  scopurile 
şi  problemele  vieţii !  Sănătatea  şi  mijloacele  de  trai  sunt  în  abun¬ 
denţă  —  deci :  să  trăim ! 

Se  înţelege  că  oamenii  cu  o  asemenea  concepţie  despre  lume 
n’au  nici  o  înclinare  sinceră  spre  creştinism,  care  e  glasul  ce  cheamă 
omenirea  din  egoismul  naturii  animalice  la  o  întrupare  a  iubirii 
înalte  şi  adevărului  lui  Dumnezeu.  Ei  sunt  cu  totul  cufundaţi  în 
cele  pământeşti  şi  nu  se  gândesc  Ia  cele  cereşti.  Glasul  lui  Hris¬ 
tos  nu  intră  în  inima  lor,  nu  deşteaptă  în  ei  nici  o  nemulţumire 
cu  ei  inşişi,  şi  nu-i  cheamă  la  un  lucru  interior  în  ei.  Nu  cresc 
spiritualmente  şi  când  organismele  nu  cresc,  rămân  pipernicite. 
Âceasta-i  o  lege  naturală  care  se  aplică  atât  în  lumea  fizică  cât 
şi  în  cea  spirituală. 

Lumea  anorganică  e  inactivă  şi  nemişcată.  Liberă  de  toate 
influenţele  din  afară,  ea  îşi  păstrează  forma  neschimbată.  Cu  totul 
altfel  e  lumea  organică:  fiinţele  vii  se  mişcă.  Chiar  vechiul  fi¬ 
lozof  grec  Heraclit  învăţă  că,  după  cum  nu  putem  intră  de  două  ori 
înfr’unul  şi  acelaş  val,  care  se  schimbă  mereu  într’un  râu  curgător, 
tot  aşa  nu  putem  fi  de  două  ori,  adecă  în  două  momente  dife¬ 
rite  într’unul  şi  acelaş  corp  sau  într’una  şi  aceeaş  stare.  «Cor¬ 
purile  noastre  >,  zice  el,  curg  ca  râurile;  materia  lor  se  înoeşte 
mereu,  ca  apa  unui  fluviu.  Aşa  se  mişcă  şi  cunoştinţele  noastre 
schimbându-se  >. 

Cu  o  asemenea  schimbare  neîntreruptă  a  materiei  corpului 
şi  a  sentimentelor  lumii  spiritului  e  foarte  greu,  ca  să  nu  zicem 
imposibil,  ca  organismele  vii  să  stea  în  echilibru.  Vieaţa  din  ele 
sau  se  urcă  sau  se  coboară;  organismele  sau  se  perfecţionează 
şi  se  desvoaltă,  sau  degenerează,  micşorându-se.  Luaţi  o  plantă 
oarecare:  printr’o  îngrijire  raţională  şi  potrivită  se  poate  des- 
voltâ  aşa  de  bine  încât  abiâ  o  mai  recunoaştem ;  atât  forma  cât 
şi  coloarea  şi  mirosul  fiorilor  ei  se  schimbă  în  totul.  Exact  acelaş 
lucru  se  poate  repetă  şi  în  lumea  animală.  în  Anglia  există  nişte 
crescători  de  pasări,  care  în  timp  de  3  ani  dau  orice  coloare  pe¬ 
nelor  unui  gen  de  porumbei,  iar  în  6  ani  le  schimbă  şi  capul 
şi  ciocul.  Cu  ajutorul  unor  cunoştinţe  anumite  şi  printr’o  muncă 
stăruitoare  dau  paserii  şi  oricărui  animal,  o  formă  din  ce  în  ce 
mai  bună.  De  altă  parte,  dacă  încetează  îngrijirea  plantelor  sau 
a  animalelor,  acestea  se  pipernicesc  şi  se  însălbătăcesc.  Legea 
naturală,  generală,  e  următoarea:  sub  influenţa  unei  culturi  co¬ 
respunzătoare,  organismele  se  perfecţionează;  fără  ea  însă,  dege¬ 
nerează.  Nici  omul  nu  scapă  de  influenţa  unei  asemenea  culturi, 
nici  din  punct  de  vedere  al  organizaţiei  fizice,  nici  din  punct  de 
vedere  al  organizaţiei  spirituale. 

Tot  astfel  dacă  un  om  n’are  posibilitatea  de  a  se  îngriji  de 
desvoltarea  minţii  lui,  din  punct  de  vedere  spiritual  se  scoboară, 
se  tâmpeşte,  ba  poate  ajunge  chiar  idiot.  Ca  triste  dovezi  ser¬ 
vesc  cazurile  cu  izolarea  timp  de  mai  mulţi  ani:  izolarea  trans¬ 
formă  adesea  pe  cel  izolat  într’un  idiot.  Acelaş  proces  de  dege¬ 
nerare  din  cauza  neîngrijirii  cuvenite,  se  petrece  şi  in  natura  mo¬ 
rală  a  omului.  Dacă  neglijem  trebuinţele  spiritului,  dacă  nu  vrem 
să  mai  ascultăm  de  vocea  conştiinţei,  vom  ajunge  viţioşi  şi  ne  vom 
perde  orice  simţ  moral.  în  decursul  timpului  acest  simţ  moral 
va  peri  cu  totul.  Omul  nu  numai  că  nu  va  creşte  spiritualmente 
şi  nu  se  va  perfecţiona,  dar  va  pierde  şi  putinţa  de  a  primi  şi 
înţelege  impresiunile  mai  frumoase  din  punct  de  vedere  moral. 
Va  fi  tipul  unui  animal  răpitor  care  calcă  obraznic  în  picioare 
tot  ce-i  sfânt.  Tot  ce-i  sublim  şi  într'adevăr  omenesc,  va  dege- 

nerâ  şi  va  rămânea  numai  fiinţa  răutăcioasă  şi  animalică  înze¬ 
strată  cu  facultatea  minţii  şi  a  ştiinţei.  Foarte  bine  întreabă  sfânta 
Scriptură  în  privinţa  aceasta;  *  Cum  vom  fugi  neîngrijindu-ne  de 
atâta  mântuire  ce  ni  s’a  vestit  prin  Domnul  lisus».  (Ebrei  II,  3). 

In  natura  fizică  şi  spirituală,  există  o  lege,  după  care,  ori 
ce  organ  care  nu  se  desvoaltă  şi  nu  se  exercită,  se  slăbeşte  din 
ce  în  ce  mai  mult  până  când  în  urmă  se  paralizează  şi  dispare. 
Se  ştie  de  pildă  că  în  peşterile  grozave,  din  provincia  Kărnten 
şi  din  statul  american  Keutucky,  trăesc  felurite  specii  de  şoareci, 
insecte,  broaşte,  raci  şi  chiar  peşti,  deoarece  în  aceste  peşteri  se 
află  lacuri  şi  râuri  supterane.  Toate  aceste  animale,  care  fac  parte 
din  cele  mai  variate  genuri  şi  clase  ale  regnului  animal,  se  asea¬ 
mănă  prin  aceea  că  toate  sunt  oarbe.  Acelea  care  trăesc  în  apro¬ 
piere  de  intrarea  vre-unei  peşteri  au  ochi,  însă  nu  văd  nimic, 
iar  la  multe,  care  trăesc  în  adâncul  peşterilor,  lipsesc  chiar  şi  in¬ 
diciile  simţului  văzului  şi  n’au  nici  orbite.  Probabil  că  acolo,  sub 
bolta  peşterilor,  timp  de  veacuri  întregi  n’a  pătruns  nici  o  rază 
de  îumină;  peştii  şi  şoarecii  aceştia  nu  şi-au  întrebuinţat  niciodată 
organul  văzului,  şi  astfel  Ia  început  s’a  slăbit  din  ce  în  ce  mai 
mult,  apoi  s’a  paralizat  şi  în  urmă  a  dispărut  de  tot.  (compară 
Wikoroski:  Peste  ocean  p.  252).  Vulturul  care  trăeşte  pe  înăl¬ 
ţimile  munţilor,  şi-a  întărit  vederea  aşa  de  mult  încât  poate  privi 
liber  soarele,  pe  când  la  peştii  din  <  peştera  mamutului  >  nu  s’a 
găsit  nici  o  urmă  de  orbite. 

Tot  aşa  e  şi  cu  vederea  spirituală.  Simţul  moral  luminat  dă 
omului  putinţa  să  audă  glasul  lui  Dumnezeu  din  interiorul  său. 

Fericiţi  cei  curaţi  cu  inima  că  aceia  vor  vedea  pe  Dumnezeu». 
(Matei  V.  v.  8).  însă  neglijarea  perfecţiunii  morale  duce  la  orbirea 
spirituală,  la  tâmpirea  totală  a  oricărei  simţiri  referitoare  Ia  tot 
ce  e  bun,  înalt  şi  sfânt.  Despre  asemenea  oameni  lisus  Hristos 
a  zis  <  Se  împlineşte  întru  dânşii  prorocia  Iui  Isaia  ce  zice:  Cu 
auzul  veţi  auzi  şi  nu  veţi  înţelege  şi  privind  veţi  privi  şi  nu 
veţi  vedea.  Căci  s’a  îngroşat  inima  norodului  acestuia  şi  cu  ure¬ 
chile  greu  a  auzit  şi  ochii  lor  şi-au  închis  ca  nu  cumva  să  vadă 
cu  ochii  şi  cu  urechile  să  audă  şi  cu  inima  să  înţeleagă  şi  să  se  în¬ 
toarcă  şi  să-i  vindece  pe  ei».  (Matei  XIII,  14,  15). 

Fiecare  din  noi  îşi  are  chestiunile  lui  vitale  şi  trebuinţele  Iui 
spirituale.  Trebuinţele  acestea  sunt  cel  mai  minunat  şi  mai  sfânt 
talant  al  nostru.  Căutaţi  să-l  preţuiţi  bine,  siliţi-vă  să-l  desvoltaţi 
şi  să-l  înmulţiţi !  Nu  înăbuşiţi  pornirile  bune  din  voi,  urmaţi  impul¬ 
sului  bun  al  inimii  voastre,  care  încă  nu  e  pătat  de  josnicia  şi 
murdăria  vieţii.  Păstraţi  schinteia  dumnezeiască  din  inima  voastră. 
Nu-i  greu  s’o  stingeţi,  însă,  gândiţi-vă  că,  dacă  se  stinge  focul  şi 
vântul  vieţii  împrăştie  cenuşa,  nu  veţi  mai  putea  aprinde  flacăra. 

Luminătorul  trupului  e  ochiul,  zice  Mântuitorul,  «dacă  ochiul 
tău  e  curat,  tot  corpul  va  fi  luminat.  Iar  dacă  ochiul  tău  nu  e 
curat  tot  trupul  tău  va  fi  întunecat.  Deci  dar,  dacă  lumina  care 
în  tine  e  întunerec,  cu  cât  mai  mult  întunerecul?»  (Matei,  VI, 
22,  23.)  Şi  cum  putem  scăpă  de  acest  întunerec,  dacă  neglijem 
lumina,  pc  care  ne-a  dat-o  lisus  Hristos? 

«Să  ştii  şi  să  te  gândeşti  »,  zice  vechiul  înţelept  grec  Epictet, 
că,  dacă  oamenii  sunt  nefericiţi,  vinovaţi  sunt  ei  înşişi,  căci  Dum¬ 
nezeu  a  făcut  pe  toţi  oamenii  sa  fie  fericiţi  nu  nefericiţi.  Dum¬ 
nezeu  s’a  purtat  cu  noi  ca  un  tată  bun.  După  mila  sa,  ne-a  dat 
tot  ce  ne  poate  duce  la  adevăratul  nostru  bine.  Şi  dacă  totuş 
vieaţa  ni-sc  pare  grea,  ca  un  drum  neted  fără  scop,  ca  o  masă 
bogată  pentru  oaspeţi  străini,  e  că  n’o  întrebuinţăm  cum  se 
cuvine. 

Şi  într’adevăr,  noi  luăm  o  atitudine  grozav  de  uşuratică, 
criminală  chiar,  faţă  de  chestiunea  orânduirii  vieţii  noastre.  Spenccr 
zice:  «Am  putea  crede  că  majoritatea  oamenilor  îşi  iau  ca  scop 
să  petreacă  vieaţa  aşafel  încât  să  se  gândească  cât  mai  puţin 
posibil  la  ea».  Nici  un  arhitect  nu  se  va  apucă  să  clădească  un 
grajd  fără  socoteli  şi  cercetări  prealabile;  nici  un  zidar  nu  se  va 
apucă  de  un  zid  fără  a-1  regulă  mai  întâi  la  cumpănă  —  iar  noi 
ne  orânduim  toată  vieaţa  la  întâmplare,  fără  a  aveâ  în  vedere 
sensul  şi  importanţa  ei,  fără  nici  un  criteriu  pentru  asigurarea 
unui  mers  moral  şi  raţional.  Cum  să  ne  mai  mirăm  dacă  ase¬ 
menea  clădiri  se  dărâmă  şi  ne  strivesc  sub  ruinele  lor ?  Şi  cum 
putem  scăpă  de  ele,  dacă  dispreţuim  singurul  plan  adevărat  de 
vieaţă,  pe  care  ni  l-a  arătat  lisus  Hristos? 

Atâta  vreme  cât  suntem  tineri  şi  uşuratici,  câtă  vreme  avem 
destule  mijloace  de  traiu,  frumseţe  şi  sănătate,  fără  a  ne  ame¬ 
stecă  în  atâtea  chestiuni,  credem  că  vieaţa  e  uşoară,  plăcută  şi 
voioasă.  Mai  curând  sau  mai  târziu  ni  se  va  păreâ  o  glumă 
proastă  şi  nesărată.  Orice  am  spune,  şi  oricât  am  căută  să  ne 
abatem  gândul  dela  întrebările  mai  înalte  ale  spiritului  nostru, 
totuşi  omul  nu  va  putea  trăi  numai  cu  pâine.  Pentru  fiecare  va 
veni  un  moment  când  va  fi  silit  să  spună  cu  poetul: 

Fiindcă  trăesc,  nu  vreau  să  trăesc  beat  de  lene. 

Mi-e  teamă  de  mine  însumi,  să  întreb  de  ce  şi  la  ce  trăesc;  dar 
voiu  trăi  aşa  încât  fiecare  zi,  ba  fiecare  oră  şi  fiecare  moment 
să  ascundă  o  importanţă  vecinică,  care-mi  dă  drept  să  trăesc. 

Pesimismul,  care  roade,  ca  rugina,  din  ce  în  ce  mai  mult 
vieaţa  modernă,  se  arată  prin  aceea,  că  cu  o  aripă  plutim  sus 
în  cer  şi  pe  cealaltă  o  târâm  jos  în  noroiu.  De  aci,  o  spărtură 
internă  inevitabilă,  o  nemulţămire  de  sine  şi  de  vieaţă  şi  nu  rare¬ 
ori  o  violentă  rupere  cu  cea  din  urmă.  Insă,  vieaţa,  oricât  de 

tristă  s’ar  părea,  tot  are  mai  multă  valoare  ca  o  bucată  de  plumb 
sau  o  înghiţitură  de  arsenic. 

E  vorba  numai  să-i  pricepem  sensul  şi  să  înţelegem  princi¬ 
piul  sub  conducerea  căruia  ea  are  o  valoare  extraordinară. 

Nouă  celor  cari  avem  Evanghelia  şi  o  cunoaştem,  ar  trebui 
să  ne  fie  cunoscut  încă  din  floarea  tinereţii  acest  sens  al  vieţii. 

Ar  trebui  să  credem  că  oricine  poartă  numele  de  creştin  îşi 
orândueşte  vieaţa  după  poruncile  Iui  Christos.  Realitatea  ne  arată 
însă  cu  totul  altceva.  Aici  ne  izbim  de  una  din  cele  neplăcute 
contrarietăţi  ale  vieţii,  în  care  mintea  sănătoasă  a  omului  e  dată 
peste  cap.  E  inadmisibil  ca  un  soldat  să  nu  ştie  articulele  de 
răsboiu,  ca  un  jurist  să  nu  cunoască  legile,  însă  e  o  apariţie  co¬ 
mună  ca  un  creştin  să  nu  cunoască  adevărurile  fundamentale  ale 
învăţăturii  lui  Christos.  Nu  veţi  găsi  nici  un  om,  care  să  fi  absolvit 
cel  puţin  şcoala  elementară  şi  să  nu  ştie  ceva  despre  poeziile 
lui  Schiller;  veţi  întâlni  însă  sute  de  oameni  cu  diplomă,  cari  nu 
vor  fi  în  stare  să  vă  explice  predica  de  pe"  munte  a  lui  Christos. 
Ne  putem  închipui  oare  un  om  cult,  care  să  nu  fi  cetit  nici  un 
autor  clasic?  Cât  de  mulţi  veţi  găsi  însă  cari  nu  cunosc  nici 
numele  celor  4  Evanghelişti. 

După  ce  am  învăţat  pe  băncile  şcoalei  câteva  fapte  din  vieaţa 
lui  lisus  Christos  credem  că  cunoaştem  Evanghelia  şi  n’o  mai 
luăm  niciodată  în  mână  toată  vieaţa!  Ce  am  zice  oare  despre 
cineva  care,  după  ce  a  cetit  câteva  episoduri  din  vieaţa  lui  Socrate, 
a  lui  Bacon  sau  Spinoza,  fiegel  şi  Kant ,  s’ar  socoti  filozof,  sau 
cel  puţin  s’ar  dâ  drept  cunoscător  al  filozofiei  ?  Veţi  găsi  însă 
milioane  de  creştini,  cari  seamănă  cu  asemenea  «filozofi».  E  de 
mirat  oare  atunci,  dacă  cu  toată  strălucirea  culturii  lor,  din  punct 
de  vedere  spiritual  rămân  animale  sălbatice ;  dacă  nu  cred  într’un. 
viitor  mai  bun  al  omenirii,  într’o  înfrăţire  a  popoarelor,  în  posi¬ 
bilitatea  unei  împărăţii  a  lui  Dumnezeu  pe  pământ?  Dacă  nu  vor 
să  lucreze  în  aşa  fel  ca  majoritatea  oamenilor  să  ajungă  a  fi 
chipul  şi  asemănarea  lui  Dumnezeu,  pentru  ca  transformarea  lumi¬ 
noasă  a  omului  animal  într’un  fiu  al  tatălui  ceresc  să  se  poată 
realiză?  Cum  putem  scăpă  de  îndobitocirea  morală  aşa  de  obici¬ 
nuită  la  noi,  dacă  nu  ne  pătrundem  de  spiritul  Evangheliei,  dacă 
nu  înţelegem  şi  nu  simţim  sublimitatea  acestei  cărţi  ca  temelie 
a  vieţii? 

Una  din  cele  mai  triste  greşeli  ale  omului  e  mulţâmirea  cu 
starea  lui  morală.  Asemenea  fariseului  din  Evanghelie  noi  ne 
repetăm  mereu  în  suflet:  «Doamne,  mulţămescu-ţi  că  nu  sunt  ca 
ceilalţi  oameni».  (Luca,  18).  Şi  până  Ia  un  anumit  grad  suntem 
motivaţi,  deoarece,  fiind  înconjuraţi  de  toate  părţile  de  sărăcie 
morală,  fără  îndoială  că  nu  putem  observă  propria  noastră  dege- 

nerare.  Ridicaţi  însă  în  fata  voastră  măreţul  chip  moral  al  dum¬ 
nezeiescului  învăţător  al  iubirei  şi  adevărului  —  şi  impresia  valorii 
voastre  interne  va  dispărea  imediat.  Atunci  va  ieşi  la  iveală  toată 
grosolănia  instinctelor  şi  toată  josnicia  năzuinţelor  noastre,  toată 
goliciunea  şi  nebunia  vieţii  noastre;  în  locul  multămirii  îngâm¬ 
fate  a  fariseului,  sdrobifi  de  sarcina  cunoaşterii  stricăciunii  noastre 
morale,  ne  vom  plecă  smeriţi  capul  ca  vameşul  din  Evanghelie 
şi  ne  vom  rugă:  «Dumnezeule,  milostiv  fii  nouă  păcătoşilor!» 
Şi  cunoaşterea  lipsurilor  noastre  e  un  pas  spre  îndreptarea  lor. 

Intr’adevăr  e  curios  cum  nu  trece  zi  în  care  să  nu  ne  privim 
de  mai  multeori  în  oglindă,  din  cap  până  în  picioare,  observăm 
de  nu  cumva  avem  vre-o  pată  pe  haină,  de  ni-i  faţa  murdară 
etc...  şi  lăsăm  să  treacă  ani  întregi,  ba  uneori  chiar  vieata  întreagă, 
fără  a  ne  îngriji  de  curăţia  fetei  noastre  morale,  fără  a  ne  pune 
în  fată,  ca  o  oglindă,  chipul  desăvârşit  al  lui  Christos,  aşa  cum 
e  imprimat  în  Evanghelie.  Cetiti  următoarele  rânduri  din  «Scri¬ 
soarea  unui  camarad  către  studenţi  ?,  în  care  se  reflectează  lămurit 
direcfia  unui  sprit  intrat  în  conştiinţă  nemijlocită  cu  Evanghelia: 
«Camarazi!  Dacă  stimăm  pe  vre-un  cugetător  ne  silim  să-i  cunoa¬ 
ştem  ideile  şi  conceptiunile  lui.  Ne  adâncim  cu  plăcere  în  cetirea 
lucrărilor  lui.  Opera  lui  ni  se  pare  o  podoabă  a  biroului  nostru. 
De  ce,  oare,  întreb,  ne  interesăm  noi,  oamenii  culţi,  înţelepţi  şi 
bine  desvoltati,  cari  iubim  binele,  adevărul  şi  dreptatea,  şi  ne 
însufleţim  de  ideia  fraternităţii  universale  de  ce,  zic,  ne  inte¬ 
resăm  aşa  puţin  de  Acela  care  a  făcut  mai  mult  pentru  ideia 
aceasta  ?  Da,  ne  interesăm  foarte  puţin  de  Iisus  Christos.  El  ne-a 
dat  învăţătura  lui.  El  a  trăit  şi  a  murit  din  iubire  către  oameni. 
Şi  totuşi  noi  nu  simţim  nici  cea  mai  mică  dorinţă  de  a  cunoaşte 
învăţătura  lui.  De  ce  Evanghelia  nu-i  o  podoabă  a  biroului  nostru? 
De  ce  e  neglijentă  atât  de  mult  la  noi  cetirea  Evangheliei?  De 
ce  acela,  care  ceteşte  Evanghelia  e  socotit  în  lumea  studenţilor 
ca  fariseu?  Căutăm  adevărul,  însă,  îl  putem  noi  găsi,  oare,  dacă 
dispreţuim  Evanghelia,  care-i  izvorul  Iui?  —  Ca  să  putem  vedea 
soarele,  trebuie  să  ne  ridicăm  privirile  spre  cer  şi  ca  să  cunoaştem 
calea  vieţii  trebuie  să  ne  îndreptăm  la  Christos.  Nicăiri  nu  veţi 
găsi  un  răspuns  atât  de  lămurit  şi  de  deplin  la  toate  între¬ 
bările  spriritului  vostru,  ca  în  Evanghelie,  în  învăţătura  Aceluia 
care  a  zis  despre  sine:  «Eu  sunt  adevărul,  calea  şi  vieata ». 

Deschidefi  pentru  prima  dată  Evanghelia  lui  Matei  la  cap.  5, 
6  şi  7  şî  nu  cetiţi  numai,  ci  gândiţi-vă  la  importanta  fiecărui 
vers,,  şi  chiar  a  fiecărui  cuvânt  şi  veţi  rămânea  uimiţi,  cât  de 
întelepteşte  şi  de  simplu  totdeodată,  cât  de  lămurit  şi  de  palpabil 
sunt  tratate  aici  cele  mai  încurcate,  mai  fatale  şi  mai  arzătoare 
chestiuni  vitale.  Luaţi  de  pildă  tema  fundamentală  a  filozofiei 

morale,  —  chestiunea  destinaţiunii  omului,  chestiune:  cărui  scop 
şi  cum  să-i  consacrăm  toate  forţele  trupului  şi  ale  sufletului,  ba 
chiar  toată  vieaţa  noastră.  La  întrebarea  aceasta  întâlnim  în  diferite 
timpuri,  la  felurite  popoare,  în  diferitele  clase  ale  societăţii,  cele 
mai  variate  şi  mai  deosebite  răspunsuri.  Dacă  am  putea  compară 
castelele  cu  poziţiuni  încântătoare  ale  unui  simplu  moşier,  cu  ale 
unui  cugetător  genial,  zice  un  filozof  englez  am  găsi  o  deose¬ 
bire  uimitoare  în  clădirea  lor  >.  Insă,  fiindcă  adevărul  e  unul,  din 
mulţimea  feluritelor  răspunsuri  la  întrebarea :  care  e  scopul  vieţii  ?, 
numai  unul  poate  fi  adevăratul  răspuns.  Răspunsul  acesta  ne  e 
dat  în  Evanghelie.  Aci  e  formulat  in  puţine  cuvinte  şi  dacă  Ie 
examinăm  bine,  trebuie  să  venim  Ia  concluziunea  că  alt  răspuns 
nu  există  şi  nici  nu  poate  există. 

Isus  Christos,  determinând  ucenicilor  săi  poziţia  lor  în  lume, 
le  zice:  «Voi  sunteţi  sarea  pământului»  (Matei  V,  13).  După  cum 
se  ştie,  sarea  se  întrebuinţează  în  mâncare  ca  să-i  îndulcească 
gustul  şi  să  o  ferească  de  a  se  strică.  Fără  sare  chiar  şi  cele  mai 
bune  produse  nutritive  rămân  fără  gust  şi  cele  mai  proaspete 
provizii  putrezesc.  Şi  tocmai  ceeace  e  sarea  pentru  hrană,  trebuie 
să  fie  —  după  cuvintele  lui  lisus  —  Evanghelia  pentru  vieaţă 
şi  pentru  urmaşii  ei,  pentru  omenire. 

O  îmbunătăţire  capitală  a  vieţii  e  posibilă  numai  cu  condiţia 
ca  să  fie  pătrunsă  în  totul  de  spiritul  iubirii  şi  adevărului  evan¬ 
ghelic.  Realizarea  gândurilor  noastre  secrete  şi  a  visurilor  sfinte 
despre  o  fericire  generala  pe  pământ  nu  se  poate  închipui  altfel 
decât  printr’o  muncă  neîntreruptă  şi  neobosită  la  întemeierea  îm¬ 
părăţiei  lui  Dumnezeu  în  noi  înşine  şi  în  inimile  semenilor  noştri. 
Lipsind  aceste  condiţii  din  vieaţa  omenirii,  chiar  şi  cele  mai  stră¬ 
lucite  rezultate  ale  civilizaţiei  vor  fi  doar  nişte  apariţii  presupuse 
nu  reale,  durabile  şi  indestructibile.  Despre  aceasta  ne  convinge 
viaţa  prin  experienţa  amară  pe  care  o  facem  la  fiecare  pas. 

V’aţi  gândit  oare  vreodată :  Cât  de  măreţe  ţinuturi  cu  cea 
mai  încântătoare  natură  se  află  pe  pământ,  ţinuturi  cu  o  climă 
binecuvântată  şi  cu  pământ  roditor  unde  totul  pare  creat  de 
Dumnezeu  pentru  o  viaţă  veselă  şi  plăcută,  şi  unde  totuş,  ca 
pretutindeni,  curg  lacrimi,  se  aud  suspinuri  şi  răsună  blestemuri 
aruncate  asupra  vieţii.  Cât  de  repede  au  crescut  şi  cresc  toate 
înlesnirile  posibile  ale  vieţii,  şi  fericirea  tot  nu  se  apropie  şi  nu 
se  ajunge.  Filozofia  pustiitoare  a  lui  Schopenhauer  şi  Hartmann, 
care  susţine  că  viaţa  e  un  rău,  iar  moartea  e  cel  mai  mare  bine 

—  e  un  produs  al  timpului  nostru.  De  ce  toate  astea?  In  faţa 
atâtor  condiţii  prealabile  şi  variate  ale  fericirii  omului  pe  pământ 

—  ce  mai  lipseşte? 

Lipseşte  tocmai  esenţialul:  —  Sarea  despre  care  vorbeşte 
lisus,  lipseşte  iubirea  şi  adevărul  evanghelic  din  om.  Fără  ele, 
nici  chiar  viaţa  dusă  în  cele  mai  bogate  capitale  ale  lumii,  în 
cele  mai  măreţe  palate  nu  va  îi  mai  fericită  ca  viaţa  petrecută 
în  cortul  Beduinilor  sau  chiar  în  coliba  de  piele  a  eschimosului. 
Fără  îndoială  vor  fi  acolo  mai  multe  înlesniri,  însă  fericire  nu 
prea.  Citiţi  o  schiţă  interesantă  din  -  Schiţă  din  Maroco»  ahii 
de  Edm.  Amicis. 

« Azi,  zice  autorul,  am  avut  o  convorbire  foarte  aprinsă  cu 
un  negustor  maur.  Provocai  o  discuţie  înflăcărată,  fiindcă  vream 
să  aflu  ce  crede  el  despre  civilizaţia  noastră,  ca  unul  care  umblase 
mult  şi  avusese  ocazie  s’o  cunoască  personal. 

—  «Ce  ziceţi  de  marile  noastre  oraşe  !  întrebaiu  eu. 

El  mă  privi  ţintă  şi  răspunse  rece: 

—  -Ce  să  zic!  Străzi  mari,  magazine,  palate _ toate  foarte 

curat  ţinute». 

—  «Mai  departe  n’aţi  găsit  nimic  bun  ?  ?  întrebai  eu  cu  nerăbdare. 

«Nu  v’a  uimit  de  loc  avantagiile  vieţii  noastre  sociale  faţă 
de  a  dumneavoastră. 

«Ce  putea  să  vă  surprindă  mai  mult  decât  asta»? 

«Nu  vă  grăbiţi»!  îmi  răspunde  tovarăşul  meu.  «Unde  ve¬ 
deţi  Dvoastră  avantagiile?  In  cinste  sigur  că  nu,  fiindcă  ar  fi 
zadarnic.  Noi  sântem  mai  cinstiţi  ca  Dvoastră !  E  adevărat  că 
Maurii  înşeală  pe  Europeni  câte  odată,  însă  Europenii  înşeală  pe 
Mauri  continua ». 

Atunci,  adusei  vorba  de  confortul  nostru. 

«O,  da!  ştiu»,  zise  Mauru  râzând:  «Cum  nu?  Intr’asta  sigur 
sânteţi  şampioni»... 

Şi  începu  să-mi  înşire  într’un  ton  comic:  «Contra  soarelui 
—  o  umbrelă  de  soare;  contra  ploii  -  -  o  umbrelă  de  ploae;  pentru 
mers  —  un  bastonaş;  pentru  vedere  —  ochelari;  ca  să  şezi  pe 
moale  —  perini  de  puf;  când  vă  doare  un  deget  —  un  doctor; 

la  moarte  —  un  monument _  Câte  lucruri  n’aveţi  Dvoastră, 

fără  care  nu  puteţi  trăi !  Ce  mai  oameni  sânteţi  Dvoastră !  Dvoa¬ 
stră  sânteţi  adevăraţi  copii  bine  crescuţi!...  «Dar  nu»,  încheie 
el  «eu  n’aş  vrea  să  schimb  cu  Dvoastră:  Aveţi  mai  mult  confort, 
dar  nu  sânteţi  mai  fericiţi  ca  noi »  / 1 

Îndreptaţi-Vă  atenţia  acum  la  următorul  fapt:  Indienii  şi  pieile 
roşii  îşi  închipuesc  vieaţa  de  dincolo  de  mormânt  ca  o  conti¬ 
nuare  a  celei  pământeşti.  Marele  spirit  —  cred  ei,  îi  duce  în  nişte 
câmpii  foarte  bogate  în  vânat.  Tot  aşa  Maurii  răsboinici  din 
Noua-Zelandă,  îşi  închipuesc  vieaţa  după  moarte  ca  o  înşiruire 


1  Amicis.  Schiţe  din  Maroco,  p.  144—146,  (După  ediţia  rusească). 

neîntreruptă  de  lupte,  din  care  răposaţii  ies  mereu  învingători. 
Şi  vechii  Germani  nutriau  asemenea  nădejdi.  Exemplele  acestea 
arată  că  popoarele  amintite,  care  stau  pe  cea  mai  de  jos  treaptă 
a  culturii  în  comparaţie  cu  noi,  erau  mult  mai  mulţămite  cu  vi- 
eaţa  lor.  Ele  îşi  închipuiau  vieaţa  de  dincolo  de  mormânt,  care 
de  obiceiu  la  toate  popoarele  feluritelor  religiuni  e  descrisă  cu 
cele  mai  strălucitoare  tolori,  numai  ca  o  continuare  mai  desă¬ 
vârşită  şi  mai  bună  a  vieţii  lor  pământeşti.  Acum  ne  întrebăm 
şi  noi :  am  fi  oare  mulţămiţi  să  ne^  găsim  iarăş  dincolo  de  mor¬ 
mânt  existenţa  noastră  actuală?  îi  va  trece,  poate,  prin  minte 
lucrătorului  să-şi  închipuească  vieaţa  de  dincolo  ca  un  lung  ate¬ 
lier  de  ţesătorie;  soldatul  ca  un  şir  nemărginit  de  parade,  mar¬ 
şuri  şi  manevre;  funcţionarul  ca  un  departament  imens;  negus¬ 
torul  ca  cel  mai  spaţios  magazin  şi  depozit  de  mărfuri? 

Nu  ne  arată  asta  lămurit  şi  convingător  că  progresul  civili¬ 
zaţiei  moderne,  bazat  pe  principiile  materialismului  economic, 
aduce  doar  înlesniri  externe  în  vieaţă  şi  că  numai  el,  fără  rena¬ 
şterea  morală  a  omului,  fără  transformarea  societăţii  pe  baza 
principiilor  iubirii  şi  adevărului  evanghelic,  nu  poate  să  schimbe 
şi  să  învioreze  vieaţa  omenească?  Fără  învăţătura  Evangheliei, 
vieaţa  e  ca  o  mâncare  fără  sare;  nu  poate  avea  «bun  gust»,  nici 
un  caracter  care  să  ne  mulţămească;  în  chip  fatal  trebuie  să  se 
strice,  să  se  descompună  şi  să  se  demoralizeze.  Şi  cum  vom 
scăpă  de  nenorocirea  aceasta,  dacă  nu  luăm  în  seamă  mântuirea 
propoveduită  de  lisus  Hristos?  Cum  vom  fi  în  stare  să  întro- 
ducem  nobleţă  în  lumea  aceasta  plină  de  josnicii  şi  vanităţi ;  iu¬ 
birea  în  lumea  egoismului,  lumina  adevărului  în  lumea  răului  şi 
a  minciunii,  dacă  rămânem  străini  faţă  de  toate  acestea,  dacă  nu 
le  pricepem  importanţa  şi  nu'  simţim  puterea  fermecătoare  a  su¬ 
blimităţii  lor!  Putem  cunoaşte  şi  simţi  ce  e  binele,  iubirea  şi  ade¬ 
vărul,  numai  citind  mereu  Evanghelia  şi  punându-o  în  practică, 
adică  cunoscând  pe  Hristos.  «Cunoaşteţi  adevărul»,  zice  lisus 
Hristos  «şi  adevărul  vă  va  face  liberi»  (Ioan  VIII,  32). 

•  Dim.  I.  Corttilescu. 

PAVEL  ŞI  lOAN  CA  ÎNDRUMĂTORI  AI  PĂSTORILOR 

DE  SUFLETE. 

—  După  Dr.  Frantz  Xaver  Mutz.  - 

II. 

însuşirile  păstorilor  de  suflete. 

(Sfârşit). 

9.  Alături  de  trezvia  minţii  şi  de  judecata  clară,  sau  mai 
bine  zis,  mână  în  mână  cu  ele,  trebue  să  meargă  şi  buna  cu¬ 
viinţă  în  cele  externe,  în  ţinută,  în  purtare  şi  în  îmbrăcăminte, 
căci’  nu  fără  temei,  ci  cu  tot  dreptul  se  deduce  din  cele  externe 
la  cele  interne.  «Din  vedere  se  cunoaşte  omul  şi  din  chipul  feţii 
se  cunoaşte  cel  înţelept.  Îmbrăcămintea  omului  şi  râsul  dinţilor  şi 
călcarea  omului  vestesc  de  ale  lui».  (Sirah  cap.  19  v.  26 — 27). 
O  păşire  sumeaţă,  lumească  sau  destrămată,  trădează  un  caracter 
şi  un  cuget  lumesc.  Prea  bine  să  poate  descoperi  chiar  şi  numai 
din  ţinuta  corpului,  dacă  inima  e  trufaşă,  furtunatică,  uşuratecă, 
sau  dinpotrivă,  dacă  ea  e  smerită,  serioasă  şi  statornică  sau  cre¬ 
dincioasă  şi  curată.  Din  acestea  rezultă  deci,  că  preotul  trebue 
să  aibe  o  astfel  de  înfăţişare  şi  purtare,  care  în  toate  împrejurările 
să  corăspundă  cu  poziţia  aleasă,  ce  o  are  în  societatea  omenească. 

Pasul  e  socotit  şi  purtarea  unui  om  e  cuviincioasă  atunci, 
când  în  urma  ei  putem  descoperi  o  seriositate  şi  înţelepciune 
matură.  Bunacuviinţă  şi  purtarea  cea  bună  —  zice  Sfântul  Am- 
brosie  —  cumpăneşte  bine  toate  şi  nivelează  chiar  şi  vocea,  ca 
nu  cumva  vre-un  cuvânt  spus  cu  prea  multă  iuţeală  sau  asprime 
să  vateme  urechea.  (Sfântul  Ambrosie,  Offic.  I.  18.  67).  Diferitele 
defecte  şi  scăderi,  dacă  sunt,  şi  cari  de  altfel  sunt  inherente  firii 
omeneşti  să  se  delăture  prin  un  exerciţiu  serios  şi  îndelungat, 
dar  nici  odată  locul  celor  fireşti  să  nu-1  ia  prefăcătoria  şi  afec¬ 
tarea,  căci  acestea  nici  odată  nu  pot  plăcea. 

Sfântul  Ambrosie  odată  numai  de  aceea  a  denegat  unui  tinăr 
primirea  între  clerici,  pentrucă  înfăţişarea  lui  externă  îi  părea  prea 
puţin  convenabilă.  Altui  cleric  i-a  interzis  să-i  mai  iase  în  cale, 
pentrucă  înfăţişarea  şi  păşirea  lui  sumeaţă  îi  genă  ochii.  Dacă 
vrem  ca  cu  vrednicie  să  urmăm  lui  Christos,  atunci  tot  mereu  trebue 
să  avem  în  minte  cuvintele:  «Departe  de-aţi  permite  o  libertate 
prea  mare,  înfrânează-ţi  bine  mai  ales  toate  cugetele  şi  nu  te  da 
nici  unei  veselii  nebunatice».  «Frumoasă  este  virtutea  modestiei 
şi  abstinenţei  şi  de  mare  preţ  farmecul  ei».  Ea  este  tovarăşul  ne¬ 
despărţit  al  curăţeniei  trupeşti  şi  sufleteşti,  şi  o  promovează  pe 
aceasta. 


m 


10.  In  ceeace  priveşte  raportul  şi  purtarea  faţă  de  credin¬ 
cioşii  supuşi,  episcopul  şi  preotul  să  se  elibereze  pe  sine  de  supt 
tot  egoismul  şi  de  sub  toată  iubirea  de  sine  prea  exagerată  şi 
să  nu-i  trateze  pe  aceştia  cu  asprime  şi  sumeţie,  dela  o  înălţime 
prea  mare,  căci  se  cuvine  episcopului  (preotului)  să  fie....  nu 
sunteţi >.  (Tit.  cap.  1  v.  7).  Iubirea  de  sine,  egoismul,  purtarea  şi 
gândul  sumeţ,  trufia,  mândria  şi  fudulia,  nici  odată  nu  vor  putea 
câştigă  pentru  preot  încrederea  credincioşilor  săi.  Din  contră, 
existenţa  unor  defecte  şi  scăderi  ca  acestea  Ia  un  preot  ar  fi  cea 
mai  eclatantă  dovadă,  că  îi  lipseşte  cu  desăvârşire  noţiunea  ade¬ 
vărată  despre  valoarea  omului,  ca  a  unei  fiinţe  zidită  după  chipul 
şi  asemănarea  lui  Dumnezeu,  şi  despre  valoarea  sufletelor  răs¬ 
cumpărate  cu  sângele  lui  Isus  Christos.  Unui  preot  robit  de  scă¬ 
derile  acesţea,  îi  lipseşte  una  dintre  cele  mai  de  căpetenie  condiţii 
pentru  o  activitate  binecuvântată. 

«  Grăunţul  de  grâu,  de  nu  putrezeşte  căzând  în  pământ,  numai 
el  singur  rămâne  .  (loan  cap.  12  v.  24).- Christos  Domnul  opera 
mântuirii  a  început-o  prin  lăpădare  de  sine  şi  a  sfârşit-o  jert- 
findu-se  pe  sine  şi  vărsându-şi  sângele  pe  cruce,  acoperit  fiind 
de  potopul  ocărilor  şi  defăimărilor  mulţimei  pentru  care  a  pă¬ 
timit  şi  a  murit.  De  aceea  un  preot  sumeţ,  iubitor  de  sine  şi 
egoist  nici  nu  poate  fi  un  organ  corespunzător,  am  putea  zice 
un  instrument  bun  în  mâna  marelui  preot  a  tuturor  veacurilor. 
«Cu  ce  mijloace  se  întemeiază  o  împărăţie,  cu  acelea  se  şi 
susţine».  învăţătura  apostolului,  ca  ««preotul  să  nu  fie  sumeţ  faţă 
de  credincioşii  săi»  o  înţelegem  mai  bine  atunci,  dacă  ne  gândim, 
că  tocmai  slujba  episcopească  sau  preoţească  în  independenţa  şi 
sublimitatea  sa  poate  aduce  peste  capul  celuice  intră, în  ea  deo¬ 
sebite  primejdii,  oferind  posibilitatea  unei  tractări  autocrate  şi  vol- 
nicoase  a  celor  supuşi. 

11.  Tot  aşa  de  puţin' se  potriveşte  cu  slujba  preoţească,  mai 
ales  în  ceeace  priveşte  tratarea  credincioşilor,  şi  pornirea  spre 
mânie.  (Tit.  c.  1  v.  7).  Pornit  spre  mânie  se  numeşte  acel  om, 
care  şi  din  cele  mai  neînsemnate  şi  mai  neîndreptăţite  cauze  se 
mânie  uşor  şi  des.  Apostolul  nici  decum  nu  reprobă  mânia  peste 
tot.  Mânia  este  o  patimă,  pe  care  însuş  Dumnezeu  a  sădit-o  în 
firea  omenească.  Precum  asprimea  în  fier,  aşa  a  sădit  creatorul 
în  sufletele  noastre  mânia,  ca  de  ea  să  ne  servim  câte  odată  la 
îndeplinirea  datorinţelor  >  (Sfântul  Hrisostom).  Dacă  un  preot  sau 
un  păstor  de  suflete  nici  odată,  sub  nici  o  împrejurare  nu  s’aprinde 
de  mânie,  aceasta  nu-i  pentru  el  o  virtute  ci  mai  mult  o  slăbi¬ 
ciune,  o  dovadă  chiar  a  lipsei  de  zel  pentru  cinstirea  lui  Dum¬ 
nezeu  şi  pentru  mântuirea  sufletelor.  «Cine  se  sminteşte  şi  eu  să 
nu  mă  aprinz»?  zice  apostolul  (2  Corinteni  cap.  11  v.  29).  Dum- 


297 


nezeescul  Mântuitor  însuşi  «apucă  în  mână  un  biciu»  şi  alungă  din 
biserică  pe  cei-ce  o  profanau  (Luca  cap.  19  v.  45)  şi  cu  «mânie 
întărâtată  »,  privea  în  jur  spre  farisei,  cari  îl  spionau.  (Marcu  cap. 
3  v.  5). 

A  se  mânia  deci  nicidecum  nu-i  un  lucru  nedrept  sau  ne- 
admisibil.  Nedreaptă  şi  neadmisibilă  este  mânia  atunci,  când  ea 
este  izbucnirea  unei  patimi  neînfrânate.  E  mai  presus  de  orice 
îndoială,  că  o  astfel  de  mânie  nu  poate  fi  compatibilă  cu  carac¬ 
terul  şi  demnitatea  unui  preot,  căruia  i  s’a  încredinţat  mântuirea 
atâtor  suflete  şi  cel  care  cu  toate  acestea  totuşi  ar  cădea  in  mre- 
jile  acestei  patimi,  acela  nu  este  apt  pentru  sublima  slujbă  a  preo¬ 
ţiei.  Slujba  preoţească  «este  împreunată  cu  multe  neplăceri  şi  chiar 
şi  pe  un  om,  care  de  altfel  se  ştie  stăpâni,  îl  poate  face  supă¬ 
răcios.  Cu  cât  mai  mult  apoi  pe  unul  pornit  spre  mânie !  Acesta 
poate  cădea  în  primejdia  mare  de  a-şi  îndeplini  agendele  slujbei 
sale  cu  multă  vehemenţă  şi  prin  aceasta  a  pierde  pe  mulţi».  (Sfântul 
Hrisostom,  epistola  cătră  Tit,  Om.  2). 

12.  Nu  numai  cel  pornit  spre  mânie,  dar,  şi  mai  ales  acesta, 
nici  gălăgiosul  şi  « cel  grabnic  a  bate »  nu  poate  să  se  învredni¬ 
cească  de  intrarea  în  statul  preoţesc  şi  nu  poate  trece  peste  pragul 
casei  lui  Dumnezeu.  Fieştecare  vorbă,  fieştecare  cuvânt  al  epis¬ 
copului  sau  al  preotului  trebue  să  fie  străbătut  de  o  seriozitate  şi 
de  o  linişte  adâncă  şi  liber  de  ori  şi  ce  izbucnire  pătimaşă.  Preotul 
este  doftorul  sufletelor  încredinţate  păstoririi  sale;  iar  doftorul 
nici  când  nu  păşeşte  cu  violenţă  faţă  de  pacienţii  săi  şi  nici  când 
nu  bruschează  pe  cei  ce  aleargă  Ia  el  spre  a  luă  tămăduire  Ia 
rănile  lor  trupeşti,  ci  îi  tratează  cu  blândeţă,  îi  vindecă  şi  îi  în¬ 
grijeşte.  Cu  atât  mai  mult  se  cade  apoi  preotului  să  trateze  cu 
indulgenţă,  cu  bună  voinţă  părintească  şi  cu  iubire  iertătoare  pe 
cei  ce  aleargă  la  el  spre  a  luâ  tămăduire  ranelor  lor  sufleteşti. 
«Fraţilor!  de  va  şi  cădea  vre-un  om  în  vre-o  greşală,  voi  cei  du¬ 
hovniceşti  îndreptaţi  pe  unul  ca  acela  cu  duhul  blândeţelor,  pă- 
zându-te  pe  tine,  ca  să  nu  cazi  şi  tu  în  ispită»,  (Galateni  cap. 
6  v.  1.) 

Temperamentul  focos  şi  firea  aprinsă  în  toată  clipa  poate 
lipsi  pe  preot  de  respectul  pe  care  trebue  să-l  aibă  în  faţa  cre¬ 
dincioşilor  săi,  îi  înstrăinează  inimile  şi  le  înăspreşte.  O  trecere 
cu  vederea,  o  certare  plină  de  iubire  a  slăbiciunilor  omeneşti,  ad- 
monierea  binevoitoare  a  celor  ce  greşesc  şi  învăţarea  lor  cu  iu¬ 
bire  părintească,  fac  inimile  mai  primitoare  şi  le  înalţă  iară.  Preotul 
deci  niciodată  să  nu-şi  piardă  cumpătul  şi  liniştea  şi  chiar  nici 
sub  forţa  celor  mai  puternice  motive  să  nu  se  plece  spre  ceartă 
Şi  gâlceava,  căci  nu  se  cuvine  unui  propoveduitor  al  păcii  şi  al 
bunei  înţelegeri,  ca  însuşi  să  producă  nemulţămire,  vrajbă  şi  tur- 

burare.  Precum  din  unul  şi  acelaş  izvor  nu  poate  izvorî  apă  şi 
dulce  şi  amară,  aşa  şi  limba,  care  are  a  vesti  oamenilor  lauda  şi 
mărirea  lui  Dumnezeu,  nu  poate  vărsă  şi  nu  e  iertat  să  verse  în 
sufletele  lor  otrava  pizmei  şi  a  certei. 

13.  Acel  postulat  al  apostolului,  ca  preotul  să  nu-şi  întoarcă 
inima  spre  plăcerile  şi  bunurile  lumeşti  şi  să  nu  şi-o  lipească  de 
ele,  ca  să  se  elibereze  de  sub  povara  grea  a  tuturor  poftelor  sgâr- 
cite  şi  lacome  şi  mai  cu  seamă  să  alunge  dela  sine  toată  lăcomia 
după  bani,  având  în  vedere  scopul  sublim  al  chemării  preoţeşti, 
e  de  sine  înţeles. 

De  sigur,  că  ar  fi  un  rău  îndrumător  la  cer  acela,  care  ca 
şi  un  stâlp  de  drum,  ar  arătă  numai  calea,  carea  duce  într’acolo, 
iar  el  însuşi  cu  întreaga  lui  fiinţă,  prin  traiul  şi  modul  lui  de  gân¬ 
dire  ar  rămâneă  şi  pe  mai  departe  pe  pământ.  Cel,  care  are  sfânta 
datorinţă  de  a  slobozi  pe  alţii  din  legăturile  patimilor  şi  fărăde¬ 
legilor  pământeşti  şi  să-i  facă  râvnitori  după  bunurile  cereşti,  nici 
când  să  nu-şi  robească  inima  bunurilor  acestei  lumi  trecătoare. 
Se  aşteaptă  dela  preot  ca  prin  o  iubire  împreunată  cu  milă  pe 
cei  săraci  şi  lipsiţi  după  potriva  puterii  lui  să-i  împărtăşească  din 
ale  sale,  ca  să  poată  zice  cu  apostolul:  «Eu  nu  caut  ale  voastre, 
ci  pe  voi»  (2  Cor.  cap.  12  v.  14). 

14.  O  datorinţă,  de  sub  care  preotul  nici  decum  nu  se  poate 
subtrage,  o  datorinţă,  care  în  importanţa  ei  covârşeşte  pe  toate 
celelalte  şi  fără  de  care  scopurile  slujbei  preoţeşti,  mântuirea  su¬ 
fletelor  şi  întemeierea  împărăţiei  iui  Dumnezeu  pe  pământ,  nu 
se  poate  ajunge,  este  aceea  de  a  învăţă.  De  aceea  la  destoinicia 
preotului  de  a  propovedui  moralitatea  să  se  mai  adaugă  şi  de¬ 
stoinicia  de  a  învăţa  moralitatea  şi  credinţa  care  duce  la  mân¬ 
tuire.  Cu  alte  cuvinte  preotul  trebue  să  fie  un  om  al  credinţei 
şi  al  ştiinţei,  în  stare  de  a  face  pe  cei  credincioşi,  pe  cei  necre¬ 
dincioşi  şi  pe  cei  rătăciţi  în  credinţă  «să  fie  gata  pururea  spre 
răspuns,  la  tot  cel  cei  întreabă  cuvânt  de  nădejdea  lor  cu  btân- 
deţă  şi  cu  frică»  (1  Petru  cap.  3  v.  15),  dar  mai  cu  seamă  să  fie 
în  stare  a  aduce  la  calea  cea  adevărată  a  dreptei  credinţe  pe  pă¬ 
storiţii  lui  rătăciţi.  Sau  după  cum  zice  apostolul  în  epistola  cătră 
Tit  (cap.  1  v.  9),  preotul  să  se  ţină  «de  cuvântul  credincios  cel 
după  învăţătură,  ca  puternic  să  fie  şi  a  îndemnă  întru  învăţătura 
cea  sănătoasă  şi  pe  ceice  grăesc  împotrivă  ai  certă»  (conf.  1  Ti- 
motei  cap.  1  v.  10).  Chiar  şi  pe  timpul  apostolului  erau  multe 
iregularităţi  în  biserică  şi  azi  după  scurgerea  atâtor  veacuri  nu  că 
am  stă  mai  bine,  ci  în  raport  cu  acel  timp  de  vieaţă  religioasă 
curată  şi  neprihănită  stăm  neasemănat  mai  rău.  Drept  aceea,  azi 
numai  o  credinţă  adevărată,  adâncă  şi  bine  întemeiată  şi  în  acelaşi 
timp  şi  o  pătrundere  înţelegătoare  şi  adâncă  a  adevărurilor  acestei 

credinţe  îl  poate  face  pe  preot  bun  păstor  al  turmei  lui  Iisus 
Christos. 

15.  în  urma  împrejurărilor  acelui  timp,  apostolul  prin  o  pă¬ 
trundere  şi  înţelegere  adânc  psihologică,  mai  cere,  ca  cel  ce  se 
hirotoneşte  să-şi  aibe  casa  sa  binechivernisită,  şi  mai  departe,  atât 
pentru  timpurile  acele  cât  şi  pentru  cele  mai  târzii,  ca  să  nu  fie 
neofit,  adecă,  « de  curând  botezat »,  în  legea  creştină. 

Cerinţa  dintâiu  aduce  aminte  preotului  zilelor  noastre,  cât 
de  mult  îi  incumbă  lui  ca  datorinţă  a  îngriji,  ca  casa  preoţească, 
respective  locuitorii  acesteia,  credincioşilor  sub  nici  un  raport  să 
nu  le  dea  anză  spre  cârtire,  ci  mai  vârtos  să  fie  întregei  comu¬ 
nităţi  un  vrednic  exemplu  de  imitat  în  evlavie,  pietate  adevărată, 
în  moralitate,  în  simplitate  şi  modestie.  « Că  de  nu  ştie  cineva 
chivernisi  casa  sa,  cum  va  purtă  grije  de  biserica  lui  Dumnezeu?» 
Dacă  cineva  nu  poate  duce  la  îndeplinire  un  lucru  mai  mic,  cum 
va  săvârşi  unul  mai  mare  şi  mai  greu? 

Dar  nici  neofitul  sau  « cel  de  curând  botezat »  să  nu  se  ridice 
numai  decât  la  demnitatea  de  preot  sau  de  episcop.  «Nu  de 
curând  botezat  fiind »  zice  apostolul.  Dacă,  contrar  indignărilor 
date  de  apostol,  neofiţii  adevăraţi,  adecă  ceice  dela  necredinţă 
sau  dela  eresie  au  intrat  în  sinul  bisericei  creştine,  numai  decât, 
fără  nici  un  timp  de  probă  despre  tăria  convingerilor  lor  reli¬ 
gioase,  s’ar  admite  la  taina  preoţiei  sau  la  demnitatea  de  episcopi, 
atunci  uşor  s’ar  ivi  un  mare  rău  pentru  biserică,  anume  răul,  peri¬ 
colul  trufiei  slujitorilor  ei.  Foarte  uşor  ar  putea  unii  ca  aceştia,  să 
ajungă  la  gândul,  că  biserica  are  lipsă  arzătoare  de  ei,  în  loc  să  gân¬ 
dească,  că,  din  contra,  ei  înşişi  au  lipsă  de  biserică;  uşor  pot  fi  stă¬ 
pâniţi  de  cugetul  deşert,  că  întrec  cu  mult  mai  mult  pe  ceialalţi 
creştini  în  tăria  credinţei  şi  a  moralităţii.  Şi  care  ar  fi  urmarea? 

Răspunsul  e  simplu.  Sumeţia  şi  trufia  totdeauna  premerg 
căderii.  «Ar  cădea  în  aceeaşi  judecată  de  afurisenie,  în  care  a 
căzut  diavolul  prin  trufia  şi  neascultarea  sa  .  (Weinhart).  Ade¬ 
vărat,  că  graţia  lui  Dumnezeu  se  poate  arătă  şi  pe  căi  extra¬ 
ordinare.  Aşa  e  cazul  Sfântului  Ambrosie,  care  prin  o  deosebită 
revărsare  a  harului  lui  Dumnezeu  asupra  lui,  a  fost  chemat  la 
greaua  slujbă  episcopească  ca  catahumen.  Ca  normă  generală, 
dela  care  numai  în  cazuri  escepţionale  se  poate  face  o  abatere, 
cuvintele  apostolului  referitoare  la  cei  curând  botezaţi  >,  rămân  în 
deplină  valoare. 

Dar  nici  neofiţii  în  sens  etic,  adecă  aceia,  cari,  scurt  timp, 
dupăce  mai  nainte  au  fost  robi  ai  spiritului  lumesc,  au  dus  o 
vieaţă  adevărat  creştinească,  să  nu  se  admită  prea  îngrabă  la 
sfânta  hirotonie.  Păreţii  noi  în  tot  minutul  ameninţă  cu  prăbuşire, 

dacă  deasupra  lor  apasă  un  coperiş  greu;  clădirea  făcută  din 
lemne  tinere  e  fără  îndoială  mai  periclitată,  ca  cea  din  lemne 
bătrâne.  Chiar  şi  la  primirea  în  şirul  diaconilor  cere  apostolul  o 
ispitire,  o  cercetare  a  calităţilor  pe  cari  trebuie  să  le  întrunească 
celce  vrea  să  intre  în  serviciul  bisericei,  cu  toate  că  slujba  şi 
demnitatea  diaconilor  e  mai  inferioară  ca  cea  a  preotului  sau  epi¬ 
scopului.  Cerinţa  aceasta  azi  e  cu  atât  mai  imperativă,  cu  cât 
de  fapt  diaconatul  e  numai  o  treaptă  pregătitoare  pentru  primirea 
sfintei  taine  a  preoţiei. 

Cea  din  urmă  însuşire  sau  condiţie,  pe  care  celce  vrea  să 
intre  în  statul  preoţesc  trebuie  să  o  întrunească,  apostolul  o  cu¬ 
prinde  în  următoarele:  «şi  se  cade  Lui  şi  mărturie  bună  să  aibă 
dela  cei  din  afară  ca  să  nu  cază  în  batjocură  şi  în  cursa  dia¬ 
volului »  (cap.  3  v.  7.).  Fiind  vorba  de  slujba  episcopească,  pe 
aceste  cuvinte  ale  apostolului  e  neapărat  de  lipsă  să  se  pună 
cea  mai  mare  greutate.  Chiar  şi  omul  care  excelează  şi  se  ridică 
mult  peste  alţii  prin  vieaţă  virtuoasă  şi  morală,  ca  episcop  încă 
are  trebuinţă  de  respectul  şi  stima,  de  « mărturia  bună »  a  celor 
din  afară.  Din  potrivă,  descoperindu-se  o  pată  în  viaţa  morală 
de  mai  nainte  a  episcopului,  după  ridicarea  sa  la  demnitatea  de 
episcop  numai  decât  vor  urmă  feliuritele  desvăliri  sensaţionale 
cari  la  cei  credincioşi  vor  stârni  nemulţămire  şi  nerespectarea 
persoanei  lui,  iar  la  cei  de  altă  credinţă  şi  la  cei  necredincioşi  ruşine 
şi  ocară.  Prin  aceasta  însă  nu  se  opreşte  în  loc  numai  activitatea 
lui  postorală,  nu  se  subminează  numai  cinstea  de  care  trebuie 
să  se  bucure  episcopul  în  faţa  lumii,  ci  e  periclitată  şi  mântuirea 
sufletului  său  propriu,  căci  urmarea  foarte  naturală  a  acestora 
este  descurajarea,  neactivitatea,  neîmplinirea  datorinţelor,  desnă- 
dăjduirea  şi  prin  ele  recăderea  în  păcatele  de  mai  nainte.  Toate 
cele  zise  mai  sus  despre  episcop  au  valoare  şi  pentru  preot,  deşi 
nu  în  aceiaşi  măsură,  fiind  şi  cercul  lui  de  activitate  mai  mic. 
In  raport  direct  cu  gradele  ierarhice  sau  cu  poziţiile  mai  înalte 
sau  mai  inferioare  pe  cari  le  ocupă  dignitarii  bisericei  în  sinul 
ei  se  cere  şi  o  perfecţiune  în  măsură  mai  mare  sau  mai  mică 
dela  ei !  Mai  multă  desăvârşire  se  cere  dela  preot  ca  dela  diacon 
şi  iarăşi  mai  multă  dela  episcop  ca  dela  preot. 

16.  Dela  adevăraţii  reprezentanţi  ai  bisericii,  dela  preoţi  şi 
episcopi,  îşi  întoarce  acum  apostolul  privirea  spre  diaconi  şi  sta¬ 
bileşte  şi  însuşirile  pe  cari  trebue  să  Ie  întrunească  aceştia  îna¬ 
inte  şi  după  primirea  hirotoniei.  Deşi  poziţia  acestora  nu  e  aşa 
de  sublimă  şi  nu-i  împreunată  cu  atâta  responsabilitate  în  faţa 
lumii  şi  în  faţa  Iui  Dumnezeu,  ca  a  preoţilor  şi  a  episcopilor, 
totuş  slujba  lor  e  sfântă  şi  împreunată  cu  multe  greutăţi,  luând 
ei  parte  pe  lângă  preoţi  la  toate  lucrările  pentru  aducerea  sfintei 

jertfe  în  biserică  şi  având  şi  ei  sfânta  datorinţă  de  a  propagă 
cuvântul  adevărului  în  şi  afară  de  timp  şi  neputându-se  nici  ei 
substrage  dela  porunca  « mergând  învăţaţi».  Aşa  se  înţelege,  că 
apostolul  şi  dela  ei,  în  aceiaş  măsură  ca  dela  preoţi  şi  dela 
episcopi,  cere  curăţenia  trupului  şi  a  sufletului,  a  minţii  şi  a 
ini  mei,  trezvie,  lăpădare  de  sine  şi  de  bunurile  lumei,  omorîrea 
poftelor  şi  a  boldurilor  lăcomiei  după  bani  şi  după  plăceri  şi  des¬ 
fătări  lumeşti. 

Cu  deosebită  considerare  la  slujba  lor,  care  le  impune  ca 
datorinţă  împărţirea  de  milostenie,  îngrijirea  de  săraci,  de  bolnavi 
şi  de  orfani  şi  care  îi  aduce  în  legături  intime  atât  cu  episcopul 
cât  şi  cu  poporul,  cere  apostolul  dela  diaconi  ca  să  se  ferească 
de  păcatul  clevetirii,  adecă  să  nu  fie  «cu  două  guri»,  ci  în  toate 
acţiunile  lor  să  fie  conduşi  de  cea  mai  intransigentă  dreptate 
şi  onestitate.  Şi  precum  preoţii  şi  episcopii  prin  o  ispitire  mai 
îndelungată  a  calităţilor  lor  sufleteşti  au  să  dovedească  prealabil 
că  sunt  vrednici  de  slujbele  la  cari  vor  să  se  ridice,  aşa  se  cere 
aceasta  şi  dela  diaconi.  «Şi  aceştia  să  se  ispitească  întâiu »  (cap. 
3  v.  10).  Diaconii  să  dovedească  prin  fapte,  că  slujba  şi-o  în¬ 
deplinesc  cu  conştienţiositate  şi  că  păstrează  « taina  credinţei  întru 
cunoştinţă  curată »  şi  nepătată  de  păcate,  şi  atunci  « treaptă  bună 
loru-şi  dobândesc  şi  multă  îndrăznire  întru  credinţa  carea  este  întru 
Christos  Isus »  (cap.  3  v.13);  atunci  se  vor  face  vrednici  pentru 
primirea  darului  sfintei  hirotoniri  întru  preot  şi  apţi  de  a  purtă 
cu  vrednicie  jugul  greu  al  apostoliei  şi  demnitatea  grea  a  ofi¬ 
ciului  preoţesc.  Vieaţa  creştinească,  cinstită  şi  morală  petrecută 
în  diaconie,  conştiinţa  şi  credinţa  lor  bună  în  ajutorul  lui 
Dumnezeu,  care  şi  până  acuma  atât  de  mult  şi  de  efectiv  le-a 
stat  într’ajutor,  le  va  da  în  viitor  îndrăznirea,  zelul  şi  abnegaţiunea 
reclamată  de  chemarea  preoţească  pentru  propoveduirea  învăţă¬ 
turilor  dumnezeeşti. 

17.  Cu  câtă  gravitate  vorbeşte  apostolul  de  însuşirile  pă¬ 
storilor  de  suflete  şi  cât  de  mult  vrea  să  pună  la  inima  lui 
Timotei  şi  a  tuturor  preoţilor  şi  episcopiior  peste  tot,  ne  arată 
şi  faptul  că  cu  multă  emfază  şi  tot  mereu  le  pune  în  vedere  subli¬ 
mitatea  poziţiei  lor. 

Preoţii  şi  episcopii  sunt  îngrijitorii  casei  lai  Dumnezeu  pe 
pământ  şi  ca  atare  au  cea  mai  înaltă,  cea  mai  sublimă  che¬ 
mare.  Şi  ce  casă  e  aceasta!  Nu  e  clădită  din  material  supus 
periciunii,  din  piatră  şi  din  lemn  uscat,  pe  cari  dintele  vremii 
le  poate  strică,  nu  e  îngrădită  într’un  singur  loc  îngust,  ca  pa¬ 
latele  regilor  şi  a  împăraţilor  şi  nu  e  supusă  tempestăţilor  şi  in- 
fluinţelor  destructive  ale  timpului.  Nu,  ci  precum  ea  serveşte  de 
casă  Dumnezeului  celui  viu ,  aşa  e  şi  clădită  din  piatră  vie  (1 


302 


Petru  cap.  2  v.  6);  această  casă  e  clădită  pe  temelia  solidă  a  aposto¬ 
lilor  şi  « piatra  din  capul  unghiului  îi  este  C/iristos (Efez.  cap.  2 
v.  20—22). 

în  această  casă,  a  cărei  trăinicie  e  asigurată  până  la 
sfârşitul  tuturor  veacurilor,  şi  despre  care  scris  este  că  porţile 
iadului  nu  o  vor  birui,  şi-a  pus  Dumnezeul  cel  viu  locuinţa  sa. 
El  însuş,  stăpânul  casei,  e  prezent  în  ea  în  mod  tainic  şi  ne¬ 
văzut,  e  prezent  prin  cuvântul  său,  care  se  propovedueşte  lumii 
în  această  casă,  e  prezent  prin  aducerea  sa  la  altarul  acestei  case 
zi  de  zi  de  jertfă  vie  şi  nesângeroasă  pentru  păcatele  lumii,  şi  prin 
Duhul  său  cel  sfânt  care  pluteşte  peste  această  casă  vie  şi  care 
o  păzeşte  şi  o  sfinţeşte.  In  fine  e  prezent  Dumnezeu  în  această 
casă  prin  credinţa,  iubirea  şi  nădejdea  în  El,  cari  virtuţi  se  pro¬ 
pagă  dela  amvonul  ei  nu  numai  în  dumineci  şi  sărbători  ci  ori 
de  câteori  cineva  îi  trece  pragul.  Casa  lui  Dumnezeu,  biserica, 
a  cărei  ocârmuire  şi  conducere  este  încredinţată  preoţilor  şi  epis- 
copilor  este  «stâlp  şi  întărire  adevărului »  şi  «porţile  iadului  nu 
o  vor  birui  pe  ea»,(Mateiu  cap.  16  v.  18). 

Şi  precum  biserica  este  aşezată  pe  fundament  tare  şi  ne¬ 
clătit,  pe  apostoli  şi  pe  Isus  Christos,  (Efez.  cap.  2  v.  20)  aşa 
este  ea  prin  infalibilitatea  în  materie  de  credinţă  şi  de  morală 
pe  care  i-o  dă  prezenţa  perpetuă  a  Duhului  Sfânt  asupra  ei,  şi 
o  purtătoare  tare  şi  neclătită  a  adevărului  (conf.  Efez.  cap  2  v, 
20;  cap.  1  v.  21).  Şi  ce  adevăr  e  acela,  care  e  depus  în  această 
casă  a  lui  Dumnezeu  curat,  complet  şi  nefalsificat  1  Este  adevărul, 
care  umple  de  fericire  pe  tot  omul,  pe  toată  lumea,  că  Cuvântul 
cel  vecinie  a  lui  Dumnezeu,  care  până  aci  a  rămas  ascuns  pentru 
omenime,  prin  întruparea  sa  s’a  descoperit  lumii  şi  prin  îmbră- 
carea  sa  cu  firea  omenească  s’a  făcut  accesibil  naturii  omeneşti 
şi  observării  materiale.  Adevărul  acesta,  care  umple  de  bucurie 
pe  tot  cel  ce  vine  în  lume  şi  care  în  sine  este  o  taină  nepă- 
trunsă  pentru  spiritul  omenesc,  care  numai  prin  credinţă  se 
poate  pricepe  şi  înţelege,  pentru  spiritul  omului,  care  se  luptă  după 
adevăr,  apare  acum  prin  întruparea  Fiiului  lui  Dumnezeu,  prin 
vieaţa  şi  activitatea,  prin  strălucitoarea  sfinţenie,  prin  minunile, 
cari  nu  se  pot  trage  la  îndoială,  prin  mărturisirea  de  sine  a  Dum- 
nezeu-omului  şi  prin  obţinerea  peceţii  neînşelăciunei  din  partea 
Părintelui  său  ceresc,  ca  un  adevăr  revelat  în  toată  forma.  Ade¬ 
vărul  revelat  prin  întruparea  Fiului  lui  Dumnezeu  este  atât  de 
sublim,  încât  trece  chiar  şi  peste  gradul  de  înţelegere  al  îngerilor, 
căci  şi  acestora  numai  prin  revelaţiune  dumnezeiască  s’a  descoperit. 
Toţi  oamenii  să  se  introducă  în  tainele  acestui  adevăr!,  toţi  să 
se  adape  la  izvorul  lui  cel  limpede  şi  dătător  de  viaţă  şi  toţi  să 
trăiască  din  el.  Nimenea  să  nu  se  excludă  dela  acest  adevăr, 


303 


ba  chiar  şi  păgânii  să  aibe  intrare  la  el.  «Dumnezeu  vrea,  ca  să 
se  mântuiască  toţi  oamenii  şi  să  vie  la  cunoştinţa  adevărului» 
(1  Timoteiu  cap  2  v.  4),  de  aceea  «mergând  învăţaţi  toate  nea¬ 
murile,  botezându-i  pe  ei  în  numele  Tatălui  şi  a  Fiului  şi  Sfân¬ 
tului  Duh».  (Mateiu  cap  28  v,  19). 

Mulţi  îşi  deschid  mintea  şi  inima  acestui  adevăr,  dară  nu 
toţi.  Adevărul  revelat  este  o  «taină  a  credinţei»  şi  numai  cei 
smeriţi  au  pricepere  pentru  el  şi  numai  ei  află  fericire  şi  pace 
întrânsul.  Trufaşii  şi  sumeţii  încrezuţi  în  ştiinţa  lor  îşi  închid 
uşile  minţii  şi  ale  inimei,  nelăsând  să  se  sălăşluiască  în  ei  lumina 
adevărului  dumnezeesc.  «Mărturisescu-mă  Ţie  părinte,  doamne  al 
cerului  şi  al  pământului,  că  ai  ascuns  acestea  de  către  cei  înţelepţi  şi 
înţelegători  şi  le-ai  descoperit  pruncilor»  (Mateiu  cap  11  v.  25). 

«Cuvântul  lui  Dumnezeu»,  care  pentru  mântuirea  neamului 
omenesc  a  luat  trup,  acum  « s’a  înălţat  întru  mărire »  şi  şede  de-a 
dreapta  Tatălui,  însă  opera  lui  de  pe  pământ,  biserica,  aşezământul 
sfânt  şi  dumnezeesc  al  mântuirii  sufletelor  de  povara  păcatelor  şi  a 
fărădelegilor,  cu  dreptatea  şi  harul  ei  trăieşte  până  la  capătul  veacu¬ 
rilor.  Ea  este  casa,  templul  Lui  şi  ca  atare  şi  în  viitor  trebue  zidită 
tot  mai  mult,  trebue  lărgită  peste  întreg  pământul,  ca  să  poată 
cuprinde  la  sinul  său  toate  neamurile,  toate  seminţiile  şi  toate 
limbile,  iar  elementele  vii  din  cari  este  alcătuită  tot  mereu  să  se 
întărească  în  vieaţa  supranaturală  şi  dumnezeiască.  Preoţii  ca  loc¬ 
ţiitori  ai  Celui  Preaînalt,  ai  vecinicului  împărat,  care  este  izvorul 
vieţii  şi  al  tuturor  bunătăţilor,  îşi  petrec  viaţa  în  această  casă  a 
lui  Dumnezeu. 

Cel  mai  mare  bine  ar  fi  pentru  lume  şi  şi  pentru  ei  înşişi, 
dacă  preoţii  totdeauna  ar  fi  conştii  de  chemarea  şi  de  poziţia 
lor  aleasă  şi  dacă  ar  „  şti  cum  să  petreacă  în  casa  lui  Dum- 

nezeu  '  Preotul  Aurel  Popoviciu. 

CAZURI  EXCEPŢIONALE  ÎN  VIEAŢA  PASTORALĂ. 

(Sfârşit). 

După  aceste  generalităţi,  voiesc  să  viu  acum  la  acele  cazuri  pastorale, 
cari  ne  obvin  adeseori  în  vieaţa  noastră  pastorală  şi  asupra  cărora  trebue 
ca  să  fim  bine  orientaţi,  pentruca  să  nu  ne  lovim  fie  de  legea  bisericească, 
fie  de  cea  civilă.  Iată  deci  pe  rând  câteva  cazuri: 

/.  întrebare:  Se  naşte  un  copil,  care  după  vieaţa  scurtă  de  abia  1 — 2 
ore,  moare,  fără  a  fi  fost  botezat  de  preot.  în  unele  cazuri  ţi-se  spune 
că  l-ar  fi  botezat  moaşa,  ori  cutare  femeie  din  apropiere,  în  alte  cazuri 
copilul  n’a  fost  de  loc  botezat.  Preotul  nu  are  cunoştinţă  despre  aceasta, 
dar  i-se  prezintă  tatăl  copilului,  cu  două  adeverinţe  dela  matriculantul  civil, 
cea  dintâi  despre  naşterea,  a  doua  despre  moartea  copilului,  căci  ambele 
cazuri  le-a  insinuat  deodată  Ia  matriculant,  şi  cere  dela  preot  ca  să-i  în¬ 
mormânteze  copilul.  întrebarea  e  acum,  ce  avem  de  a  face  întriun  caz 
de  acesta:  putem  noi  înmormânta  piste  tot  un  mort  nebotezat,  ori  nu?  Iar 
dacă  a  fost  botezat  de  moaşă,  putemii-1  înmormânta  cu  ceremonialul  obicinuit 
la  cei  botezaţi  de  noi,  ori  ce  e  de  făcut?  Apoi  trebue  să  inducem  noi 
în  protocolul  botezaţilor  şi  al  morţilor  un  astfel  de  caz,  când  copilul  n’a 
fost  botezat  de  loc,  căci  după  legea  creştinească  un  astfel  de  copil  nebo¬ 
tezat,  n’a  fost  primit  în  rândul  creştinilor?  Iar  dacă  nu  inducem  cazul  în 
matriculele  noastre,  atunci  la  arătarea  datelor  statistice,  datele  noastre  diferă 
de  ale  ale  matriculantului  civil,  şi  iată  incorectitatea  e  gata! 

Răspuns:  Un  copil  care  a  fost  anunţat  ca  botezat  de  cineva  cu  «bo¬ 
tezul  necesităţii»  se  socoate  de  creştin.  Dacă  preotului  i-se  anunţă  că 
copilul  mort  a  fost  botezat  de  moaşă  ori  de  altă  femeie  creştină,  atunci 
preotul  are  să-l  înmormânteze  după  ritul  bisericii  cu  ceremonialul  prescris 
pentru  prunci.  în  matricula  botezaţilor  induce  cazul,  cu  observarea  că  a 
fost  botezat  numai  cu  botezul  necesităţii,  tot  aşa  va  introduce  în  proto¬ 
colul  morţilor. 

Copil  mort  nebotezat  nu  poate  fi  îngropat  după  ritul  bisericii  noastre, 
nici  în  matricule  nu  poate  fi  introdus. 

Incorectitate  din  partea  bisericii  nu  e,  căci  în  matriculele  unei  biserici 
numai  fii  botezaţi  după  ritul  acelei  biserici  au  să  fie  introduşi.  Matricu¬ 
lantul  de  stat  introduce  pe  fiecare  om  născut  în  stat,  iar  preotul  introduce 
numai  pe  fiii  bisericii  sale. 

Botezul  de  necesitate  anunţat  ulterior,  preotul  îl  ia  Ia  cunoştinţă  şi 
copilaşul  botezat  astfel  şi  mort  la  scurt  timp  după  botez,  îl  îngroapă. 

E  consult  ca  preotul  să  aibă  şi  un  protocol  pentru  copiii  nebotezaţi, 
dupăcum  au  alte  biserici,  spre  exemplu  biserica  gr.-cat.  română,  în  urma 
Instrucţiei  colective  a  episcopilor  din  1895  II,  p.  6. 

II.  întrebare:  Unii  preoţi  au  obiceiul,  că  pe  copiii  nou  născuţi,  după 
botez  îi  şi  cuminecă,  ceeace  ar  însemnă  că  botezul  singur  n’ar  fi  suficient 
pentru  spălarea  păcatului  strămoşesc;  alţi  preoţi  nu  obicinuesc  cumine¬ 
carea  copiilor  mici,  care  lucru  nici  nu  ştiu  să  fie  prescris  undeva;  întreb 

acum :  cari  dintre  preoţi  proced  corect,  cei  cari  şi  cuminecă,  ori  aceia  cari 
numai  botează  pe  copii? 

Răspuns.  Cuminecarea  copiilor  nou  născuţi  şi  botezaţi  nu  e  prescrisă. 
Pentru  spălarea  păcatului  strămoşesc  e  suficient  botezul.  Cuminecarea  co¬ 
pilaşilor  îndată  după  botez  e  numai  uz,  şi  nu  e  introdus  în  tot  locul. 
Unde  e  uz  introdus  se  poate  susţinea  şi  pe  mai  departe. 

///.  întrebare:  Este  un  obiceiu,  cine  ştie  de  unde  a  rămas  la  poporu 
nostru,  că  creştinul  care  se  simte  bolnăvicios  şi  slab,  ori  zace  pe  pat  timp 
mai  îndelungat,  tot  din  6  în  6  săptămâni  pofteşte  să  fie  cuminecat,  făcând 
unii  astfel  adevărat  abuz  cu  sfânta  cuminecătură  şi  molestând  pe  preot  în 
continuu  cu  chemarea  la  cuminecat.  Ce  credeţi  fraţilor  despre  acest  obiceiu, 
şi  corect  e  lucrul  acesta  ori  nu,  cum  ar  trebui  să  purcedem  în  cazuri  de 
aceste  ? 

A 

Răspuns :  In  primele  veacuri  ale  creştinismului,  cuminecarea  la  fiecare 
Liturgie  eră  impusă  (Canoanele:  9  ale  sfinţilor  Apostoli,  2  din  Antiohia). 
Cu  timpul  obtigamentul  acesta  a  încetat,  şi  s’a  redus  obligamentul  la  4-ori 
în  an.  Sfinţii  părinţi  îndeamnă  pe  credincioşi  a  se  cuminecă  cât  de  des, 
(Ioan  Chrisostom  în  explicarea  epist.  cătră  Efeseni,  cap.  1,  Omilia  III. 
epist.  c.  Corinteni  Omilia  28).  Deasa  cuminecătură  —  in  mod  demn  şi 
fiind  creştinul  bine  pregătit  —  se  recomandă  şi  azi  de  cătră  toţi  pastora- 
liştii.  Aşa  spre  exemplu,  Dr.  Teodor  Tarnavschi,  în  Manualul  de  liturgică 
la  p.  701  zice:  «La  primirea  deasă  a  sft.  euharistii  să-i  admită  păstorul  de 
suflete  pe  acei  credincioşi,  cari  se  feresc  de  tot  păcatul  greu,  năzuiesc  la 
adevărată  perfecţiune  etc. ..»  apoi  «la  mai  deasă  împărtăşire  şi  anume  în 
fiecare  lună  să  se  admită  acei  credincioşi,  cari  petrec  o  vieaţă  întEadevăr 
religioasă,  se  feresc  şi  de  păcate  lesne  iertătoare  şi  doresc  din  toată  inima 
a  se  împreună  cu  Christos  în  sf.  cuminecătură». 

IV.  întrebare:  Cazuri  de  tot  gingaşe  sunt  acelea,  când  după  un  chef 
de  noapte,  sfârşit  cu  bătaie  grea,  ori  cu  tăieturi  de  cuţite  mortale,  preotul 
este  poftit  să  cuminece  pe  acela  care  toată  ziua  ori  toată  noaptea  a  pe¬ 
trecut  în  mâncări  şi  beuturi  fără  saţiu  şi  în  fumat.  Ce  credeţi  că  e  de 
făcut  în  cazul  acesta,  să  dai  sfânta  cuminecătură  unui  astfel  de  trup  ne¬ 
spălat  şi  plin  de  mirosuri  greţoase  de  beutură  şi  fum  de  tăbac,  ori  să 
denegi  aceasta,  provocând  asupra  ta  ura  şi  mania  acelora,  cari  te  chiamă 
la  cuminecat  şi  cari  în  neştiinţa  lor  cred  că  preotul  are  datorinţa  a-i  cu¬ 
minecă  iute  şi  degrabă,  oricând,  dacă  ei  îl  cheamă  pentru  aceasta? 

Răspuns:  Condiţiile  primirei  sfintei  cuminecături  sunt:  pregătire  spi¬ 
rituală  şi  corporală.  «Pregătirea  spirituală  cere,  ca  acela  care  voieşte  să 
primească  sf.  sacrament  al  euharistiei  să  fie  împăcat  cu  toţi  şi  nimic  să 
n’aibă  în  inimă  asupra  aproapelui  său,  căci  acest  sacrament  este  semnul 
unităţii  şi  legătura  cea  mai  sfântă  a  iubirei»,  (Tarnavschi,  opul  citat  p.  697 — 98). 
Celce  a  petrecut  toată  noaptea  ori  toată  ziua  în  chef,  nu  e  pregătit  nici 
trupeşte  nici  sufleteşte,  deci  poporul  de  cu  bună  vreme  trebue  instruat, 
că  astfel  de  indivizi  nu  pot  fi  cuminecaţi,  după  însăşi  cuvintele  ap.  Pavel 

care  zice  (I,  Corinteni  cap.  11,  27  urm.):  «Drept  aceea  ori  cine  va  mânca 
pânea  aceasta,  sau  va  bea  paharul  Domnului  cu  nevrednicie,  vinovat  va 
fi  trupului  şi  sângelui  Domnului,  ci  sâ  se  ispitească  omul  pe  sine,  şi  aşa 
din  pâne  să  mănânce  şi  din  păhar  să  bea.  Că  celce  mănâncă  şi  bea  cu 
nevrednicie,  judecata  lui  îşi  mănâncă  şi  bea,  nesocotind  trupul  Domnului». 

V.  Întrebare:  în  unele  locuri  s’au  introdus  pentru  osteneala  preo¬ 
tului  împreunată  cu  mergerea  la  cuminecat,  o  taxă  potrivită,  ceeace  nu 
poate  fi  incorect,  căci  astfel  s’ar  mai  pune  stavilă  la  abuzul  ce-!  fac  oamenii 
noştri  simpli,  cu  cuminecatul,  căci  sunt  oameni  cari  îndată  ce  simţesc  ceva 
durere,  aleargă  după  preot  ca  să-l  cuminece,  iar  peste  câteva  oare  sim- 
ţindu-se  mai  bine,  începe  a  trage  gros  din  lulea,  fără  nici  o  mustrare  de 
suflet,  că  el  s’a  împărtăşit  azi  cu  sfânta  cuminecătură.  Corect  e  deci  a 
pretinde  ceva  taxă  pentru  cuminecătură? 

Răspuns:  Obligamentul  preotului  e  a  instruâ  pe  parohienii  săi  asupra 
tuturor  recerinţelor  cu  privire  la  taina  euharistiei,  ca  să  fie  în  clar  cu  aceea, 
că  un  mod  uşuratic  împărtăşindu-se,  îşi  atrag  numai  pedeapsă  dumneze- 
ească.  Preotul  să  purceadă  cu  cea  mai  mare  stricteţă  când  e  vorba  de-a  îm¬ 
părtăşi  pe  cineva  şi  pe  nici  un  nedemn  să  nu-l  împărtăşească.  Sf.  cuminecătură 
are  să  o  împărtăşească  preotul  fără  taxă,  conform  canoanelor  bisericii. 
Deci  nu  impunând  taxe  trebue  să  îngrijească  preotul  ca  credincioşii  să 
primească  cu  vrednicie  sf.  cuminecătură. 

VI.  Întrebare:  Dintre  toate  felurile  de  moarte,  cea  mai  ruşinoasă  şi 
mai  desgustătoare  este  moartea  cauzată  prin  strangulare  sau  spânzurare. 
Este  obiceiu  în  unele  locuri,  că  preotul  nu  participă  la  înmormântarea 
celor  strangulaţi.  In  alte  locuri  însă  preotul  înmormântează  şi  pe  cel 
strangulat  cu  asemenea  cinste  ca  pe  cel  mort  de  moarte  naturală.  Vă 
întreb  acum,  cari  preoţi  purced  corect  şi  care  e  corectitatea  lucrului  în 
sine?  Trebue  să  iai  parte  Ia  o  astfel  de  înmormântare,  ori  poţi  să  te  reţini 
fără  a  te  lovi  de  legile  bisericeşti,  ori  de  cele  politice? 

Răspuns:  Cu  privire  la  înmormântare  în  astfel  de  cazuri,  aflăm  urmă¬ 
toarele  în  opul  citat  p.  815:  «sunt  excluşi  dela  înmormântarea  bisericească 
toţi  cei  repausaţi  afară  de  legătura  bisericească,  aşadară  cei  nebotezaţi, 
chiar  şi  copiii  nebotezaţi  ai  părinţilor  ortodocşi,  schismaticii  şi  apostaţii. 
Ce  se  atinge  de  înmormântarea  celorce  se  sinucid,  apoi  trebue  de  făcut 
deosebire,  ort  de  s’a  comis  sinuciderea  cu  mintea  întreagă  şi  cu  conştiinţă, 
sau  la  tulburarea  minţii.  De  rând  se  îndrumează  Ia  un  caz  de  sinucidere 
mai  întâi  o  cercetare  comisională,  la  care  ar  trebui  să  intervină  şi  păstorul 
de  suflete.  Dacă  constată  aceea  comisarul,  cumcă  sinuciderea  eră  o  urmare 
a  tulburării  minţii,  —  ceeace  cam  dearândul  se  întâmplă  —  atunci  se  în¬ 
mormântează  cel  sinucis  după  rânduiala  prescrisă,  numai  că  în  tăcere  şi 
fără  pompă  mare.  Dacă  are  însă  păstorul  de  suflete  siguranţa  pozitivă, 
că  sinuciderea  s’a  comis  cu  mintea  întreagă,  dacă  poate  el  induce  temeiuri 
ponderoase,  din  cari  rezultă  fără  dubiu,  că  sinuciderea  s’a  făcut  cu  mintea 
întreagă,  el  poate  refuză  înmormântarea  creştină,  totuş  e  consult  într’un 

caz  ca  acesta  a  face  raport  ia  scaunul  spiritual  şi  a  procede  după  dispo- 
ziţiunea  primită». 

VII.  întrebare:  Se  întâmplă  uneori,  că  în  parohia  noastră  moare  vre-un 
cerşitor  pripăşit  acî,  ori  vre-unul  care  este  în  trecere  prin  parohia  noastră, 
despre  care  nici  nu  se  ştie  de  ce  confesiune  este:  în  cazuri  de  acestea  suntem 
noi  oare  obligaţi  a  merge  şi  a  funcţiona  gratuit  la  înmormântarea  unui 
astfel  de  răposat,  ori  nu  suntem  îndatoraţi  ? 

Răspuns:  Procedura  criminală  §.‘88  zice:  Dacă  se  arată  semne,  că 
oare  cine  nu  a  murit  cu  moartea  naturală,  ori  s’a  găsit  cadavrul  unui 
individ  necunoscut,  autorităţile  politice  sunt  datoare  a  face  despre  aceasta 
un  raport  urgent  procuraturei  regeşti,  sau  judecătoriei  regeşti  celei  mai 
apropiate.  In  acest  caz  cadavrul  se  poate  îngropa  numai  cu  permisiunea 
procuraturei  regeşti  sau  a  judecătoriei. 

Legea  din  1876  XIV.  §,  li 8.  Fiecare  mort  are  să  fie  îngropat  în 
timpul  defipt  prin  lege,  sau  prin  regulamente  şi  încă  de  regulă  pe  teritorii! 
acelei  comune  unde  s’a  întâmplat  cazul  de  moarte. 

Articlu!  XIV.  §.  114  1876.  Dacă  îngroparea  cadavrului  nu  o  înde¬ 
plinesc  în  timpul  recerut  consângenii,  corporaţiunile  sau  singuraticii  obligaţi 
la  aceea,  atunci  pe  aceea  e  obligată  a  o  îndeplini  antistia  comunală  în 
spesele  respectivilor.  In  caz  de  sărăcie  totală  şi  dacă  nu  sunt  consângeni, 
corporaţiuni  sau  singuratici  obligaţi  la  săvârşirea  îngropării,  spesele  de 
înmormântare  încă  cad  în  sarcina  comunei,  care  administrează  în  prima 
linie  cauza  săracilor. 

Obligamentul  pus  asupra  comunelor  cu  privire  la  îngroparea  săra¬ 
cilor  nu  se  extinde  până  acolo,  încât  să  fie  obligate  a  plătî  competenţele 
stolare  ale  preoţilor  concernenţi  ridicate  pe  titlul  îngropăciunii.  (Ordina- 
ţiunea  ministrului  de  interne  din  1903  Nr.  63,352). 

Călătorii  cari  mor  din  întâmplare  în  o  comună  şi  nu  li-se  poate  con¬ 
stata  religia  adecă  confesiunea,  de  obiceiu  sunt  înmormântaţi  de  acel 
preot,  a  căruia  confesiune  o  are  majoritatea  locuitorilor  din  comună ; 
tot  aşa  se  purcede  şi  când  e  vorbă  de  un  cerşitor  pripăşit. 

VIU.  întrebare:  Unii  preoţi  obicinuesc  a  induce  în  protocolul  de 
botez  numele  părinţilor,  în  felul  cum  stă  scris  în  ţidula  deia  matricuiantu! 
civil,  aşa  d.  e.  tata:  Crişan  Ioan,  mama:  Bunea  Ana.  Vă  întreb  acum,  co¬ 
rect  e  aşa,  ori  mai  corect  ar  fi  să  scrie :  Crişan  loan  şi  soţia  Ana  născută 
Bunea,  ceeace  ar  fi  mai  corect  pe  româneşte? 

Răspuns:  In  matricula  românească  are  să  se  scrie  numele  şi  conu- 
mele  tatălui,  apoi  numele  de  botez  şi  conumele  (de  familie)  mamei,  deci 
corect  e :  loan  Crişan  şi  soţia  sa  Ana  născută  Bunea. 

IX.  întrebare:  Sunt  preoţi  cari  la  purtarea  matriculelor  se  ţin  strict  după 
calendarul  nou  în  sensul  ţidulelor  pe  cari  le  primesc  deia  matriculantul 
civil,  alţii  se  ţin  de  calendarul  vechiu  al  nostru,  fără  a  indică  pe  cel  nou : 
cari  dintre  aceşti  preoţi  proced  corect,  şi  cum  ar  trebui  să  procedem  cu 
toţii  conform? 

Răspuns:  Procedura  corectă  e  a  introduce  ambele  date;  calendarul 
bisericei  noastre  are  să  fie  indus  conform  legilor  noastre  bisericeşti,  iar 
calendarul  statului  trebue  observat  şi  Introdus,  pentru  ca  să  poată  fi  în 
armonie  cu  datele  matriculantului  de  stat.  Până  acum  tot  aşa  s’a  lucrat. 

X.  întrebare:  Am  auzit  că  ar  fi  preoţi,  cari  în  zi  de  Duminecă  şi 
serbătoare,  când  au  să  liturgisască,  înainte  de  a  întră  la  sfânta  biserică, 
aprind  de  dimineaţa  ţigareta  şi  fumează  zicând  că  acestea  n’ar  fi  păcat, 
pentru  că  ţigareta  nu  e  nici  mâncare  nici  beutură.  Ce  credeţi  D-Voastră 
de  spre  un  astfel  obiceiu,  s’ar  puteâ  el  tolera,  ori  e  demn  de  toată  com¬ 
pătimirea  şi  e  de  condamnat  acel  preot,  care  nici  pănâ  după  serviciu  nu 
se  poate  reţinea  dela  fumat? 

Răspuns:  Conform  prescriptelor  bisericeşti  preotul  care  are  să  se 
împărtăşească  cu  trupul  şi  sângele  Domnului,  are  să  fie  deplin  pregătit, 
trupeşte  şi  spiritualiceşte  curat,  deci  să  nu  se  cugete  nici  la  plăceri,  nici 
la  patimi,  ci  să  fie  liber  de  orice  plăcere  sau  patimă.  Fumatul  e  o  plăcere, 
ca  să  nu-i  zicem  patimă,  deci  fumatul  nainte  de  serviciu  e  oprit,  şi  preotul 
care  înainte  de  cuminecătură  fumează  e  vrednic  de  a  fi  condamnat  şi  pe¬ 
depsit  aspru,  e  vrednic  de  toată  osânda  acel  preot,  care  nu  se  conteneşte 
dela  fumat  nici  când  are  să  se  împărtăşească  cu  sf.  cuminecătură.  Unul 
ca  acela  nu  merită  să  fie  preot!  Noi  nici  nu  credem  să  poată  există  în 
clerul  nostru  exemplare  atât  de  uitate  de  sine.’ 

Cazuri  de  aceste  excepţionale  a-şi  puteâ  să  înşir  încă  multe ;  cu¬ 
noaşteţi  şi  D-voastră  cu  toţii  cazuri  de  acestea,  pentru  aceea  bine  ar  fi 
ca  aducându-ie  pe  rând  înaintea  conferenţelor  noastre  preoţeşti,  să  le  des- 
batem,  pentru  orientarea  şi  conformarea  noastră  in  viaţa  pastorală.  Şi  acum 
înainte  de  a  termină,  încă  ceva.  Am  văzut  adeseori  preoţi,  cari  ţinând  la 
aceea,  ca  să  facă  impresie  deosebită  asupra  auditorului  când  servesc  di¬ 
feritele  funcţiuni  preoţeşti,  o  fac  aceasta  cu  prea  multe  podoabe,  cu  prea 
mult  alaiu,  făcând  cetiri  neprescrise  şi  cetind  evanghelii  nepotrivite.  Aceasta 
nu  e  potrivit,  şi  acela  care  aşa  face,  de  sigur  că  e  condus  de  gândul 
cumcă  vrea  să  arete,  că  ştie  mai  mult  decât  ar  trebui;  mai  mult  însă  nu 
trebue  să  ştie  nici  un  preot,  decât  aceea  ce  e  prescris  şi  se  potriveşte. 

Toate  adausele  puse  dela  sine  în  decursul  slujbei,  n’au  nici  o  valoare, 
de  aceea  va  fi  bine,  ca  la  slujbele  noastre  să  fim  cu  seriozitatea  cuvenită, 
şi  să  le  îndeplinim  întocmai  cum  sânt  ele  aşezate,  fără  a  adauge  obiceiuri 
şi  înfrumseţări  streine,  căci  slujbele  noastre  sunt  destul  de  frumoase  aşa 
cum  ele  sunt  aranjate.  De  condamnat  şi  sub  toată  critica  cad  apoi  acei 
preoţi,  cari  şi  azi  mai  dau  cu  păscălia,  ori  caută  în  «-pravilă»  dând  la  re- 
cepte  năroade,  că  ce  se  facă  cutare  bolnav,  pentruca  să  se  mântuiască. 


1  întrebările  cuprinse  aici  au  fost  puse  de  preotul  N.  Todea  şi  discutate  în  con- 
ferenţa  preoţească  din  tractul  Geoagiului.  Trimiţându-nî-se  la  redacţie  spre  a  ne  da  şi 
noi  pârei  ea,  le  însoţim  de  răspunsurile  date  de  prof.  A.  C.  spre  a  servi  pentru  orien¬ 
tarea  celor  nedumeriţi. 

Am  un  astfel  de  recept,  de  pildă  următorul:  să  spele  bolnavul  icoanele 
din  biserică  cu  apă  neîncepută,  apoi  cu  apa  aceea  să-şi  spele  corpul,  căci 
se  va  vindecă  de  boala  sa. 

Multe  a-şi  putea  spune  încă  în  cadrul  acestei  teme,  fie-ne  însă  de 
ajuns  de  astădată  cele  expuse  până  aci,  şi  fie  ca  din  ele  să  ne  alegem 
cu  îndreptări  folositoare  pentru  viaţa  noastă  pastorală. 

N.  Todea. 


BISERICA  PAPISTĂ  ŞI  DOCTRINA  DESPRE  UCI¬ 
DEREA  ERETICILOR. 

In  numărul  2  (pag.  66—68)  din  acest  an  al  «Revistei  Teologice»,  la 
cererea  «Culturei  Creştine»  dela  Blaj,  dovedisem  că  şi  în  veacul  al  XX-lea 
se  mai  găsesc  teologi  romani-apuseni,  cari  susţin,  în  scrieri  provăzute  cu 
clauzula  de  aprobare  a  autorităţii  lor  bisericeşti,  că  biserica  papistă  are 
dreptul  de  a  decretă  uciderea  ereticilor.  Ca  probă  citasem  câteva  texte 
din  scrierile  alor  3  teologi  de-ai  bisericii  papiste:  profesorul  Luca  dela 
universitatea  papală  din  Roma,  iezuitul  german  Fr.  X.  Brors  şi  paterul  Al. 
M.  Lepicier,  profesor  de  dogmatică  la  institutul  de  propagandă  fide  din 
Roma. 

«Cultura  Creştină»  mi-a  răspuns  (Nr.  4,  pag.  128]  cu  resignaţia  omului 
care  se  vede  pus  în  faţa  unor  dovezi  incontestabile:  «mulţumim  pentru 
lămuririle  ce  ne  daţi,  pentrucă  aşa  e  frumos,  dacă  ne  silim  să  şi  dovedim, 
ceeace  susţinem»,  mai  adaogând  Ia  această  capitulaţie  afirmaţia,  că  scriitorii 
la  cari  făcusem  eu  provocare  ar  fi  reprezentând  «păreri  izolate»  când  atri- 
buesc  bisericii  papiste  dreptul  de  a  decreta  uciderea  ereticilor.  La  aceasta 
eu  n’am  mai  replicat  nimic,  considerând  chestiunea  ca  lămurită  şi  finalizata. 

Dar  pe  urma  celor  ce  Ie  scrisesem  eu,  n’a  aflat  hodină  un  ucenic  de 
al  lui  Lepicier,  dl  profesor  Dr.  A.  Nicoiescu  din  Blaj,  care  s’a  pus  pe 
studiu  vreme  de  câteva  luni  şi  acum  sare  întru  apărarea  «ilustrului»  său 
măiestru,  într’un  articol  publicat  în  Nr.  9  al  «Culturei  Creştine»  sub  titlul 
«Doctrina  despre  uciderea  ereticilor».  Nu  e  de  invidiat  omul,  —  mai  ales 
profesor  de  teologie  fiind,  —  care  a  fost  în  stare  să-şi  încordeze  mintea 
şi  să-şi  alimenteze  sufletul  atâta  amar  de  vreme,  fără  se  găsească  un  cuvânt 
de  desaprobare,  ocupându-se  cu  o  asemenea  aberaţie.  Pentrucă  satisfacţia 
să-i  fie  deplină,  voiu  analiză  şi  eu  rezultatele  la  cari  a  ajuns.  O  fac  aceasta 
cu  scopul  pe  care-1  mărturisesc  deschis  aici:  ca  să  arăt  ce  mentalitate  li-se 
infiltrează  bieţilor  tineri  români,  cari  îşi  fac  studiile  în  institutul  de  pro¬ 
pagandă  fide  din  Roma  papismului. 

Dl  profesor  Dr.  A.  Nicoiescu  îşi  publică  articolul  d-sale  sub  titlul: 
« Doctrina  despre  uciderea  ereticilor».  Noi  îi  dăm  perfectă  dreptate,  — 
pentrucă  biserica  papistă  nu  s’a  făcut  vinovată  numai  de  uciderea  alor  mii 
de  oameni  pentru  credinţele  religioase  ce  ie  mărturiseau,  ci  biserica  pa- 

pistă  a  ocrotit  şi  ocroteşte  chiar  o  doctrină  despre  uciderea  acelora,  pe 
cari  din  punctul  ei  de  vedere  îi  consideră  ca  eretici.  Tocmai  în  aceasta 
zace  gravitatea  chestiunii!  Căci,  pe  când  uciderea  miilor  de  oameni  con¬ 
sideraţi  ca  eretici  s’ar  putea  explică  până  la  o  anumită  limită  —  nicidecum 
însă  şi  scuza  —  prin  rătăcirile  şi  barbaria  oamenilor  şi  a  timpurilor  trecute, 
pe  atunci  faptul,  că  biserica  papistă  a  fost  în  stare  să  ocrotească,  să  pri¬ 
mească  şi  să  susţină  până  astăzi  în  dreptul  său  canonic  chiar  o  doctrină 
prin  care  să-şi  legitimeze  în  mod  principiar  dreptul  de  a  decretă  uciderea 
ereticilor,  acest  fapt  constitue  o  dovadă  suficientă,  că  acea  biserică  nu  mai 
stă  pe  temelia  evangheliei  şi  a  moralei  lui  Christos !  Acest  fapt  îl  voiu 
dovedi  în  cele  ce  vor  urmă.  De  aceea,  de  astă  dată  nu  mă  voiu  ocupă 
cu  «sfânta»  incviziţiune  şi  cu  mulţimea  oamenilor  arşi  pe  rug  «ad  maiorem 
Dei  gloriam»,  ci  mă  voiu  ocupă  numai  cu  doctrina  despre  uciderea  ere¬ 
ticilor. 

Doctrina  aceasta  este  una  dintre  acele  rătăciri  anti-creştine,  prin 
cari  biserica  papistă  a  falşificat  conştiinţa  religioasă-morala  a  creştinătăţii 
apusene,  pe  urma  ruperii  sale  de  biserica  ortodoxă  a  Răsăritului.  Nu  nişte 
scriitori  obscuri  din  vremuri  de  întunerec,  ci  papi  şi  reprezentanţi  însem¬ 
naţi  ai  teologiei  şi  autorităţii  papale  au  susţinut  acea  aberaţie.  Pentru  a-i 
sta  d-lui  prof.  Dr.  A.  Nicolescu  într’ajutor  ca  să-şi  complecteze  cunoştinţele 
în  această  materie,  voiu  aduce  câteva  dovezi,  pe  cari  le  voiu  întregi  cu 
altă  ocazie  —  dacă  va  fi  trebuinţă. 

Papa  Urban  11 ,  care  a  şezut  pe  scaunul  «reprezentanţilor  lui 
Christos  pe  pământ»  între  anii  1088-1099,  ii  răspunde  în  mod  oficios 
lui  Oodefrid,  episcop  de  Luca,  următoarele:  «Noi  nu  socotim  ca  ucigători 
de  oameni  pe  aceia  cari,  din  zel  faţă  de  mama  (biserica)  catolică  aprinşi 
fiind  în  contra  celor  excomunicaţi,  au  măcelărit  pe  unii  dintre  dânşii » 
—  apoi  se  mulţumeşte  să  Ie  aplice  ucigaşilor  o  penitenţă,  prin  care  să 
îndulcească  «ochii  simplităţii  divine»,  dacă  cu  ocazia  uciderii,  din  slăbi¬ 
ciune  omenească,  vor  fi  făcut  vre-o  nepotrivire.  Atât  de  mult  a  fost  preţuită 
această  teză  a  papei  Urban  Ii,  încât  a  fost  primită  în  dreptul  canonic  al 
bisericii  papiste,  unde  se  găseşte  şi  astăzi.1 

Sinodal  al  IV  lateran  (1215),  care  trece  în  biserica  apuseană  ca  al 
1 2-lea  sinod  ecumenic,  a  luat  o  mulţime  de  măsuri  de  persecuţie  în  contra 
ereticilor,  ca:  infamia,  exchiderea  dela  oficiile  publice,  confiscarea  averii, 
incapacitatea  de  a  face  testament,  dărîmarea  caselor;  celorce  vor  luă  parte 
la  cruciate  în  contra  ereticilor  li-se  promit  aceleaşi  privilegii  ca  şi  cru- 


1  Corpus  iuris  canonici,  Editio  Lipsiensis  secunda,  1879,  Pars  prior.  Decretum 
Oraliani,  C.  XXIII,  qu.  V,  c.  47,  col.  945:  «Non  enim  eos  homicidas  arbitraraur,  quos, 
adversus  excommunicatos  zelo  catholicae  matris  ardentes,  aliquos  eorum  trucidasse 
contingit.  Ne  tamen  eiusdem  ecclesiae  matris  disciplina  deseratur,  tenore,  quem  diximus, 
poenitentiam  eis  indicito  congruentem,  qtia  divinae  simplitatis  oculos  adversus  se  con- 
placare  valeant,  si  lorle  quid  duplicitatis  pro  humana  fragilitate  în  eodem  flagitio  in- 
currerint». 


daţilor  în  contra  păgânilor  etc.  Papa  Inocenţiu  al  lll-lea,  care  a  fost  su¬ 
fletul  acelui  sinod,  In  decretul  său  «Vergentis»  zice  între  altele  că,  precum 
celorce  vatămă  majestatea  pământească  cu  tot  dreptul  li-se  confiscă  averile, 
iar  copiilor  lor  li-se  lasă  vieaţa  numai  de  milă,  cu  atât  mai  vârtos  trebue 
să  se  aplice  aceiaş  pedeapsă  faţă  de  ceice  au  rătăcit  dela  credinţă.  Des- 
moştenirea  copiilor  rămaşi-  ortodocşi,  dar  din  părinţi  eretici,  nici  într’un  chip 
nu  trebue  să  fie  împedecată  sub  vre-un-  pretext  de  compătimire,  fiindcă  în 
multe  cazuri  şi  conform  judecăţii  dumnezeeşti  copiii  se  pedepsesc  pentru 
părinţii  lor.  Toate  aceste  decrete  în  contra  ereticilor  se  găsesc  şi  astăzi 
în  dreptul  canonic  al  bisericii  papiste,  alături  de  alte  năzbâtii,  de  cari 
trebue  să  te  îngreţoşezi  cetindu-le.1  Aceiaş  papă  a  dat  o  poruncă  valabilă 
pentru  statul  papal,  ca  «fiecare  eretic  să  fie  prins  şi  predat  judecăţii  civile 
spre  a  fi  pedepsit»,2 3  ceeace  în  stilul  acelui  timp  însemnă,  precum  vom 
vedea  îndată,  să  fie  ucis. 

Draconicele  legi  ale  lui  Frederic  II  in  contra  ereticilor  au  fost  aduse 
la  îndemnul  papei.  în  aceste  legi  ereticii  sunt  hotărîţi  la  moarte  fără  nici 
o  milă  şi  cruţare;  milă  se  promite  în  ele  numai  copiilor  cari  vor  denunţă 
pe  părinţii  lor  eretici.  Pe  urma  acestor  legi  s’a  pornit  în  diferite  ţări  o 
groaznică  persecuţie,  sub  ochii  papei,  în  contra  ereticilor.  Istoriograful  ca¬ 
tolic  Ficker  recunoaşte  că:  «asprimea  mai  mare  care  s’a  aplicat  dela  1231 
pretutindenea  în  contra  ereticilor,  arderea  acelora  şi  în  Italia,  e  a  se  atribui 
în  locul  prim  ordinelor  date  de  papa...  Măsurile  precedente  papale  au 
fost,  cari  au  pricinuit  în  locul  prim  persecuţiile  începute  în  a.  1231  şi  cari 
în  Germania  mai  ales  au  trecut  peste  toate  măsurile.8  Acele  legi  au  fost 
confirmate  în  repeţite  rânduri  de  mai  mulţi  papi,  cari  au  stăruit  pentru 
aplicarea  lor  ameninţând  cu  pedepse  aspre  pe  cei  cari  nu  le-ar  aplica  cu 
severitate.4  Insuş  dreptul  canonic  apusean  le  confirmă,5 * *  apoi  diferite  sinoade 
particulare  cer  aplicarea  lor  in  întregime,0  ceeace  înseamnă  că  biserica  apu¬ 
seană  şi  organele  ei  spirituale  au  dat  sancţiune  bisericească  doctrinei  imo¬ 
rale  şi  anti-creştineşti,  care  stă  la  baza  acelor  legi  referitoare  la  uciderea 
ereticilor. 


1  Corpus  iuris  canonici,  Ed.  cit.  Pars  secunda.  Decretai.  Gregor.  IX.  Lib.  V,  tit. 
Vil  De  Haereticis;  Secti  Decrelal.  Lib.  V,  tit.  11  De  Haereticis. 

!  Ficker,  Die  gesetzliche  Einfiihmng  der  Todesstrafe  fiir  Ketzerei:  Mittheilungen 
des  Instituts  fiir  osterr.  Geschichtsforschung,  1880,  I,  179  seq.  Cit.  la  Hoensbroeck:  Das 
Papstthum  etc.  Voi.  I,  Leipzig  1901,  pag.  170. 

3  Op.  cit.  pag.  201  şi  203  cf.  Hoensbroeck  op.  cit.  pag.  171,  173. 

4  Vezi:  Aug.  Potthast  Regesta  Pontificum  Romanorurn,  voi.  11.  Referitor  la  papa 
Inocenţiu  IV.  nrii  14,607  (pag.  1204),  15378  (pag.  (1265),  15448  (pag.  1270);  la  papa 
Alexandru  IV.  nr.  17384  (pag.  1417);  la  Climent  IV.  nr.  19423  (pag.  1570):  Omnes  teges 
a  Friderico  II  quondam  imperatore  in  favorem  ecclesiae  et  contra  haereticam  pravi- 
tatem  latas  confirmat. 

5  Corpus  iuris  can.  Sextii  Decret.  Lib.  V.,  tit.  II.  c.  18, 

0  Aşa  sinodul  din  Milan  a.  1287,  can.  2.  cf.  Hefele,  Conciliengeschichte,  Tom.  VI, 

pag.  226. 

Sinoadele  din  veacul  al  XHI-lea  n’au  avut  altă  chestiune  mai  predi¬ 
lectă  de  care  să  se  ocupe,  decât  luarea  de  măsuri  barbare,  cari  prescriu 
până  în  amănunte  procedura  în  contra  ereticilor.  Ca  să  ne  facem  o  în¬ 
chipuire  despre  spiritul  care  stăpânea  în  acele  sinoade,  e  destul  să  amin¬ 
tesc,  că  ele  nu  se  mărgineau  numai  la  aceea  ca  să  predeâ  pe  eretici  «ju¬ 
decăţii  civile  sau  braţului  lumesc»,  adecă  să-i  osândească  Ia  moartea  gro¬ 
zavă  de  a  fi  arşi  de  vii,  dar  nici  pe  cei  morţi  nu-i  lăsă  în  pace  în  mor¬ 
mânt.  Până  astăzi  se  găseşte  în  dreptul  canonic  apusean  un  decret  al  papei 
Inocenţiu  IV.  de  cuprinsul,  că  cei  ce  au  îngropat  ori  au  apărat  pe  vre-un 
eretic  cad  sub  pedeapsa  excomunicaţiei,  de  care  nu  pot  fi  absolvaţi  decât 
dupăce  vor  fi  exhumat  şi  aruncat  cu  mânile  lor  cadavrul  celui  mort.'  Si¬ 
nodul  dela  Albi  din  a.  1254  a  mers  aşa  departe,  încât  a  hotărît  în  can.  25 
ca  corpurile  ereticilor  morţi  să  fie  scoase  din  morminte  şi  arse .“ 

Dar  cele  mai  «clasice»  documente  referitoare  la  doctrina  despre  uci¬ 
derea  ereticilor  sunt  scrierile  incvizitorilor,  cari  specifică  foarte  amănunţit 
toată  procedura  în  contra  ereticilor  şi  cari  constituesc  cea  mai  ruşinoasă 
pagină  din  istoria  literaturii  universale.  Nu  poţi  cetî  aceste  producte  în¬ 
grozitoare,  fără  să  te  cutremuri  în  toată  fiinţa  ta  de  om.  M’aş  prea  ex¬ 
tinde  voind  să  redau  măcar  în  parte  cuprinsul  lor,  de  aceea  voiu  repro¬ 
duce  din  ele  numai  două  texte.  Incvizitorui  Bernhard  Gui,  care  a  fost  omul 
de  încredere  al  papei  Ioan  al  XXII  şî  despre  care  se  spune  că  a  osândit 
să  fie  arşi  pe  rug  637  de  eretici,  în  cartea  sa:  Practica  Inquisitionis  hae- 
reticae  pravitatis ,  ne  dă  următoarele  lămuriri  clare:  «Scopul  incviziţiunei 
este  stârpirea  ereziei;  dar  erezia  nu  poate  fi  stârpită  decât  nimicind  pe 
eretici...  In  două  chipuri  pot  fi  nimiciţi  ereticii.  întâi,  întorcându-i  dela 
erezie  la  religiunea  catolică,  iar  al  doilea,  predându i  judecăţii  civile  spre 
a  le  arde  corpul  (alis  modo  quando  relicti  seculari  judicio  corporaliter  con- 
cremantur).1 2 3 

A  doua  mărturie  la  care  vreau  să  fac  provocare  e  a  lui  Toma  C a- 
rena,  care  in  scrierea  sa:  Tractatus  de  Officio  sanctissimae  Inquisitionis , 
spune  scurt  şi  precis  următoarele:  «Fiind  erezia  cea  mai  mare  dintre  toate 
crimele,  nu  e  de  mirare,  că  prin  legi  sacrosancte  (leges  sacrosanctae)  s’a 
fixat  pentru  eretici  pedeapsa  de  moarte  prin  foc.  De  ar  există  o  pedeapsă 
mai  straşnică,  decât  moartea  prin  foc,  atunci  aceea  ar  trebui  să  se  aplice  faţă 
de  eretic,  pentruca  cu  atât  mai  uşor  să  dispară  din  amintirea  oamenilor 
el  (ereticul)  şi  crima  lui.  Judecătorul  lumesc  nu  are  să  facă  altceva,  decât 


1  Corpus  iur.  can.  Sexti  Decret.  Lib.  V,  tit.  II,  c.  2:  «Quicunque  haereticos,  cre- 
denles,  receptatores,  defensores  vel  fautores  eorum  scienter  praesumserint  ecclesiasticae 
tradere  sepulturae,  usque  ad  satisîaetionem  idoneam  excommunicationis  sententiae  se 
noverint  subiacere,  nec  absolufionis  beneficiuin  mereantur,  nisi  propriis  rnanibus  pu¬ 
blice  extumulent,  et  proiiciant  huiusmodi  corpora  damnatorum,  et  locus  iile  perpetua 
careat  sepultura». 

2  Hefeie,  op.  cit.,  tom.  VI.  pag.  42. 

2  Cî.  Hoensbroech,  op.  cit.  pag.  39 


ca  să  ducă  la  îndeplinire  numai  decât  kotărîrea  incviziţiunii*,'  adecă  ju¬ 
decătoria  civilă  avea  să  ducă  la  îndeplinire  hotărîrea  de  torturare  ori  de 
ucidere  a  ereticilor,  care  se  aducea  în  numele  forului  bisericesc. 

Din  şirul  acestor  mărturii  referitoare  la  doctrina  despre  uciderea  ere¬ 
ticilor  nu  voesc  să  las  neamintit  pe  teologul  scolastic  Toma  de  Aquino 
(f  1274)  acest  «doctor  angeiicus»  şi  «princeps  theologorum»,  care  trece 
ca  un  fel  de  oracol  teologic  în  biserica  papistă.  El  e  teologul  favorit  al 
ultramontanismului.  Autoritatea  lui  a  crescut  şi  mai  mult,  de  când  papa 
Leon  al  Xlll-lea  a  publicat  în  anul  1879  enciclica  lAeterni  patris»,  în 
care  spune  că  întocmai  ca  şi  soarele,  aşa  a  umplut  şi  Toma  de  Aquino 
întreg  pământul  cu  strălucirea  doctrinei  sale.  Un  întreg  curent  neo-scolastic 
s’a  pornit  in  teologia  romană  apuseană  pe  urma  acestei  ridicări  a  autorităţii 
lui  Toma.  Ce  importanţă  i-se  atribue  acestui  teolog,  se  poate  vedea  şi  din 
următoarele  cuvinte  ale  papei  Inocenţiu  al  Vl-lea,  pe  cari  le  citează  şi 
Leon  al  XIII  în  numita  sa  enciclică:  «Doctrina  iui  Toma  de  Aquino  se 
distinge  mai  presus  de  a  tuturor  celorlalţi,  excepţie  făcând  numai  dela  căr¬ 
ţile  canonice  (sf.  Scriptură),  prin  adevărul  principiilor  sale  doctrinale,  aşa 
încât  ceice  urmează  lor,  nu  vor  cădeâ  nici  când  în  vte-o  rătăcire ».  Să  vedem 
deci,  care  este  doctrina  acestui  oracol  «angelic»  al  teologiei  papiste,  în 
chestiunea  atitudinei  faţă  de  eretici?  Ce  învaţă  acest  «principe  al  teolo¬ 
gilor»,  faţă  de  a  cărui  autoritate  sf.  Vasile,  sf.  Grigore,  sf.  loan  Gură  de 
aur  stau  mult  mai  pe  jos?!  El  nu  ne  lasă  Ia  îndoială.  în  principala  sa 
scriere:  Summa  Theologiae,  îşi  desfăşură  doctrina  cu  toată  claritatea,  spu¬ 
nând  că,  dacă  falsificatorii  de  bani  şi  alţi  făcători  de  rele  numai  decât 
sunt  hotărîţi  la  moarte  de  cătră  principii  lumeşti,  cu  atât  mai  vârtos  ereticii 
pot  să  fie  îndată  nu  numai  excomunicaţi,  ci  cu  tot  dreptul  şi  ucişi-,  dar 
biserica  din  milă  nu-i  osândeşte  îndată,  ci,  ca  să  împlinească  cuvântul  apo¬ 
stolului,  mai  întâi  îi  mustră  odată  şi  a  doua  oară.  Dar  dacă  biserica  nu 
mai  are  speranţă  să  convertească  pe  eretic,  îngrijată  de  mântuirea  altora 
îl  separă  dela  sânul  ei  prin  excomunicare  şi  pe  lângă  aceasta,  îl  predă 
judecăţii  civile,  pentruca  aceasta  să-l  piarză  din  lume  prin  moarte.  Ereticii 
cari  se  căesc  sunt  admişi  la  pocăinţă,  dar  pentru  aceasta  vieaţa  totuş  nu 
li  se  cruţă.a 

Toma  ne  interpretează  expresia  adeseori  întrebuinţată  în  dreptul  ca¬ 
nonic  şi  în  hotărîrile  diferitelor  sinoade  apusene:  «ereticii  sunt  a  se  predă 


1  cf.  homsbroech,  op.  cit.  pg.  60-61. 

-  Summa  Theologiae ,  II,  2  quest.  11,  art.  3  şi  4.  «Unde  si  falsarii  pecuniae  vel 
alii  malefactores  statim  per  saeciilares  principes  iuste  morţi  traduntur,  inulto  magis 
haeretici  statim  ex  quo  de  haeresi  convincuntur,  possunt  non  solum  excommunicari, 
sed  et  iuste  occidi...  et  ideo  non  statim  condemnat,  sed  post  primam  et  secundam 
correptionem,  ut  Apostolus  docet;  postmodum  vero  si  adhuc  pertinax  inveniatur,  ec- 
clesia  de  eius  conversione  non  sperans,  aliorum  saluţi  providet,  eum  ab  ecclesia  sepa- 
rando  per  excommunicationis  sententiam;  et  ulterius  relinquit  eum  iudicio  saeculari  a 
murtdo  exterminandum  per  mortern» .  .  etc.  Frumoasă  interpretare  a  cuvintelor  sf  Scrip¬ 
turi!!  Apostolul  Pavel  zice  atât:  «De  omul  eretic  după  una  şi  a  doua  mustrare  te  fe¬ 
reşte  (Tit.  3,  10)»  —  iar  Toma  le  interpretează  în  sensul  că,  de  omul  eretic  după  una 
Şi  a  doua  mustrare  să  te  fereşti,  prin  acea,  că_  î-l  dai  morţiil  La  o  astfel  de  tâlcuire  a 
cuvintelor  sale  nu  se  va  fi  gândii  apostolul  neamurilor. 


21 


314 


judecăţii  civile  sau  braţului  secular»,  în  sensul,  că  ei  au  să  fie  ucişi.  Forul 
civil  nu  aveâ  voie  să  censureze  sentinţa  de  ucidere,  ci  eră  dator  să  o 
execute  fără  hezitare.  Aceasta  se  dovedeşte  şi  prin  o  hotărîre  a  papei 
Bonifatiu  al  VHI-lea ,  care  spune  că  puterea  lumească  are  numai  să  exe¬ 
cute  « prompte »  sentinţa  incvizitorilor,  care  hotărîre  papală  se  găseşte  şi 
astăzi  în  dreptul  canonic  apusean.* 

Prin  mărturiile  înşirate,  cred  a  fi  dovedit  destul  de  lămurit  «doctrina» 
bisericei  papiste  despre  uciderea  ereticilor.  Nu  mai  e  trebuinţă  să  arăt  că 
prin  această  doctrină  şi  prin  aplicarea  ei,  biserica  papistă  a  părăsit  pro¬ 
cedura  bisericii  vechi  faţă  de  cei  de  altă  credinţă  şi  în  acelaş  timp  s’a 
înstrăinat  cu  totul  de  litera  şi  spiritul  evangheliei  creştine.  Dacă  d-1  prof. 
Dr.  A.  Nicolescu  nu  se  va  mulţumi  cu  dovezile  ce  i-le-am  adus,  îl  voiu 
servi  şi  cu  altele.  Numărul  lor  este  leghion. 

Mă  întorc  acum  la  «savanţii»  şi  «iluştri»  d-sale  teologi  din  veacul  al 
XX-lea.  Ei  ne  vor  dovedi,  că  aceeaşi  este  biserica  papistă  a  lui  Lăpicier 
din  veacul  al  XX-lea,  care  a  fost  şi  a  lui  Toma  de  Aquino  din  veacul  al 
Xlll-lea,  dar  nu  şi  care  a  fost  a  apostolilor,  a  părinţilor  şi  a  sinoadelor 
ecumenice. 

Cu  doi  dintre  acei  «iluştri  savanţi»  pot  isprăvi  mai  pe  scurt.  Despre 
citatul  pe  care  l-am  reprodus  dela  iezuitul  german  Fr.  X.  Brors  îmi  spune 
dl  prof.  Dr,  A.  Nicolescu,  că  nu  l-a  găsit  în  a  Il-a  ediţie  a  traducerei  ita¬ 
liene  a  scrierei  acelui  iezuit.  Se  poate;  dar  în  ediţia  originală,  germană, 
a  acelei  scrieri,  M  o  de r nes  A.  B.  C.  fur  Iţatholiken  aller  Stănde,  publicată 
în  an.  1902  «mit  Genehmigung  der  geistlichen  Obrigkeit»  acel  citat  se 
găseşte  sub  Nr.  122,  şi  e  următorul:  «Ein  Hăretiker  (Ketzer)  ist  ein  Mensch, 
der  wissentlich  und  gegen  sein  Gewissen  vom  wahren  Glauben  abfăllt. 
Das  ist  gewiss  eine  grosse  Siinde,  wofilr  er  nach  der  Heil.  Schrift  die 
ewige  Hollenstrafe  verdient  hat,  verdient  hat  ein  Hăretiker  also  auch  den 
irdischen  Tod ».s  Să  caute  dl  prof.  Dr.  A.  Nicolescu  mai  bine  şi  în  scrierea 
citată  de  mine  a  celuialalt  iezuit,  Marianus  de  Luca,  profesor  la  univer¬ 
sitatea  papală  din  Roma,  şi  va  găsi  exact  cuvintele  la  c?  <  m’am  provocat. 
De  altfel  însuş  dl  profesor  recunoaşte  că  acest  iezuit  «apără  dreptul  bise¬ 
ricii  de-a  putea  pedepsi  pe  ereticii  formali  şi  publici  cu  moarte,  numai 
cât  dreptul  de  executivă  nu-1  atribue  bisericii,  ci  statului»,  —  dar,  adaug 
eu,  autorul  moral  al  uciderii  tot  biserica  rămâne  şi  după  doctrina  lui  Ma¬ 
rianus  de  Luca. 

Mă  voiu  opri  ceva  mai  mult  asupra  argumentelor  paterului  Alexius 
M.  Lepicier ,  referitoare  la  doctrina  despre  uciderea  ereticilor.  Apariţia 


1  Corpus  iur.  can.  Sexti  Decret.  Lib.  V,  tit.  II  De  Haereticis,  cap.  18  Ut  inqui- 
sitionis. 

a  Cuvintele  acestea  eu  le-am  tradus  aşa  (vezi  Nr.  2):  «Ereticul  este  un  om,  care 
cu  ştire  şi  în  contra  conştiinţei  sale  s’a  abătut  dela  credinţa  adevărată.  De  sigur  acesta 
e  un  mare  păcat,  pentru  care,  dupăcum  ne  învaţă  sf.  Scriptură,  şi-a  atras  asupra  sa 
pedeapsa  vecinică  a  iadului,  prin  urmare -ereticul  a  meritat  şi  moartea  pământească. 

scrferei  acestuia:  «De  stabilitate  et  progressu  dogmatism,  a  fost  salutată  cu 
binecuvântarea  papei  Piu  X.  Pe  lângă  aceasta,  Lepicier  e  profesor  de  dog¬ 
matică  la  institutul  de  propagandă  fide,  consultor  al  congregaţiunei  sacra¬ 
mentelor,  al  congregaţiunei  de  propaganda,  al  congregaţiunei  studiilor, 
membru  al  comisiunii  papale  a  Bibliei  şi  al  comisiunii  instituite  în  anii 
trecuţi  de  papa  pentru  reforma  dreptului  canonic,  prin  urmare  e  membru 
al  celor  mai  însemnate  instituţii  papiste  şi  un  om  de  încredere  al  papei. 
Lecţiile  de  dogmatică  ale  acestui  profesor  le  ascultă  şi  tinerii  români,  cari 
studiază  în  institutul  de  propaganda  fide.  Le-a  ascultat  şi  dl  prof.  Dr.  A- 
Nicolescu,  care  se  face  acum  apologetul  «ilustrului»  său  dascăl.  Şi  cum 
îl  apără?  Iată  aşa,  teză  de  teză: 

«Înainte  de  toate  e  adevărat »  —  zice  dl  prof.  Dr.  A.  Nicolescu  — 
« că  Le’pic'ter  apără  părerea,  că  biserica  are  dreptul  de-a  ucide  ereticii h  Şi 
când  constată  acest  lucru  vrednic  de  osândă,  d-sa  care,  pe  cum  aud,  este 
profesor  de  teologie  morală  la  seminarul  din  Blaj,  nu  găseşte  nici  măcar 
un  singur  cuvânt  prin  care  să  reprobe  o  astfel  de  mentalitate  stricată!  Ba 
mai  mult:  cearcă  să  o  justifice,  adăogând:  «Dar  rog  să  nu  grăbiţi  cu 
judecata.  Ascultaţi  şi  felul  cum  pledează  pentru  ea»,  adecă  pentru  teza 
«că  biserica  are  dreptul  de-a  ucide  ereticii».  Deci  ascultaţi,  cinstiţi  cetitori, 
argumentaţii  teologice  etice-juridice  dela  Roma! 

a)  «Savantul  profesor  (!!)  vorbeşte  numai  de  ereticii,  cari  conştii,  de 
bună  voie  s’au  lăpădat  de  credinţa  adevărată;  cari  profesează  eresia  publice 
şi  prin  pilda  şi  sfaturile  lor  periculoase,  cearcă  să  atragă  şi  pe  alţii  în 
mrejele  lor.  Aceştia,  fiindcă  corump  credinţa  adevărată,  în  felul  descris, 
sunt  mai  păcătoşi  decât  falsificatorii  de  bani  şi  astfel  vrednici  de  pedeapsa 
de  moarte ». 

Şi  acest  lucru  e  permis,  e  moral,  e  creştinesc?!  —  domnule  profesor 
de  teologia  morală  dela  Blaj!  Lepicier  vorbeşte  despre  eretici,  citând  pe 
Aristotel,  ca  despre  nişte  fiară  din  pădure  şi  scoate  încheierea,  că  precum 
nu  c  lucru  rău  să  ucizi  o  astfel  de  fiară,  aşa  poate  fi  chiar  lucru  bun  să 
ucizi  pe  un  ereticd  Întreb  eu:  mai  e  aceasta  teologie  creştină?!  e  spiritul 
evangheliei  mântuirii? 

b)  «Despre  cei  născuţi  în  sânul  ereziei  sau  necredinţii  adauge  (Lep- 
cier)  pag.  210  al  (!)  aceluiaş  op,  că  nu  trebuie  siliţi  în  nici  un  chip  să 
primească  credinţa,  căci  a  crede  aparţine  voipţii ». 

Dar  această  distincţie  nu  moderează  intru  nimic  barbaria  tezei  prime, 
referitoare  la  procedura  faţă  de  ereticii  conştienţi.  Atât  ar  mai  fi  trebuit, 

1  El  zice  din  cuvânt  în  cuvânt  (op.  cit.,  ed.  I  pag.  184.  ed.  11,  pag  194):  slgitur 
statim  ac  quis  haeresim,  publice  prolitetur  aliosque  verbis  aut  exemplo  pervertere 
conatur,  tio/i  solutn  potest,  absolute  loquendo,  excommunicari,  sed  etiam  iuste  occidi,  ne 
scilicet  contagiune  pestifera  plurimos  perdat,  peior  enim  est  malus  homo  quam  bestia  et 
plus  nocet,  ut  ait  Aristoteles:  unde  sicut  malum  non  est  occidere  bestiam  sylvestrem, 
maxime  nocentem,  ita  potest  essse  bo/ium,  hominem  haereticum,  divinae  veritati  de- 
trahentem  et  aliorum  saluţi  insidiantem,  vitae  nocentis  uşura  privare». 

ca  să  extindă  dreptul  uciderii  şi  asupra  celor  ce  nu  s'au  născut  în  sânul 
papismului ! 

c)  «Chiar  când  biserica  ar  decretă  pedeapsa  de  moarte  contra  vre¬ 
unui  eretic,  aceasta  n’o  poate  execută  ea,  ci  numai  forul  civil». 

Aşa  învaţă  Lepicier.  Dar  tot  el,  decretul  în  merit  ori,  mai  corect, 
« meritul »  decretului  de  ucidere  îl  atribue  exclusiv  bisericei,  nu  forului  civil. 
Acest  merit  îl  reclamă  pe  seama  bisericei  cu  toată  stăruinţa1  şi  zice  că 
«au  rătăcit  dela  calea  adevărului  acei  apologeţi  catolici,  cari  susţin,  că 
toate  sentinţele  de  moarte  sunt  a  se  atribui  puterii  civile,  sau,  cari  în  mod 
timid  admit  că  biserica,  urmând  spiritului  timpului,  în  această  chestiune  a 
trecut  prin  ceva  peste  limita  drepturilor  sale».  Biserica  a  silit  forul  civil  chiar 
prin  excomunicare  ca  să-şi  îmolinească  oficiul  său,  adecă  se  execute  de¬ 
cretul  de  ucidere  adus  de  forul  bisericesc.  Va  îndrăsnî  cineva  să  zică  — 
adauge  Lepicier  —  că  biserica  a  greşit  într'o  chestiune  atât  de  gravă?2 
Vasezică  el  crede  că  biserica  n’a  greşit,  ci  a  făcut  uz  de  un  drept  al  ei, 
când  a  decretat  uciderea  ereticilor  şi  apoi  a  silit  forul  civil  să-i  şi  ucidă  * 

d)  «De  altcum  discuţia  chestiei  preste  tot  este  mai  mult  (sic!)  de 
natură  teoretică  decât  de  o  valoare  practică,  cum  afirmă  corect  Kath.  Kirchen- 
zeitung  şi  recunoaşte  însuş  păr.  Lâpicier». 

Nu!  La  Lepicier  n’am  cetit  şi  nu  se  găseşte  această  concesiune.  El 
e  consecvent  în  părerea  sa;  numai  cei  cari  voesc  să-l  justifice  ii  atribuesc 
astfel  de  afirmaţii,  superficiale.  Are  numai  o  valoare  teoretică  porunca : 
«Să  nu  ucizi?»  Ba  nu,  ci  mai  ales  practică.  întreb  eu  acum,  care 
teză  este  mai  teoretică  ori  mai  practică:  «Să  nu  ucizi»  ori  «Biserica 
poate  decretă  uciderea  ereticilor?»  Eu  cred  că  practica  acesteia  din  urmă 
ar  fi  mai  simţită,  pe  când  teoria  ei  e  imorală  şi  anticreştină.  Ce  e  drept, 
Lepicier  afirmă  că  «biserica  (cea  papistă)  s’a  ferit  totdeauna  să  folosească 
ea  direct  dreptul  săbiei  şi  chiar  şi  de  dreptul  de-a  decretă  pedeapsa  ca¬ 
pitală  s’a  folosit  rar,  relative  chiar  foarte  rar»,  —  numai  cât  se  contrazice, 
căci  cu  câteva  pagini  mai  înainte  (p.  202)  —  el  însuş  vorbeşte:  «de  plu- 
ribus  haereticis,  iusto  Ecclesiae  iudicio,  morţi  condemnatis ».  Istoria  dove¬ 
deşte  că,  luând  mai  ales  în  considerare  gravitatea  aberaţiei  de-a  ucide  pe 
eretici,  numărul  celor  ucişi  a  fost  foarte  mare. 

e)  «Lepicier  dă  voie  oricui,  să  apere  şi  părerea  contrară,  după  cum 
i-a  plăcea  mai  bine.  Lipseşte  în  materia  aceasta  definiţie  bisericească ». 

Această  concesiune  a  făcut-o  Lepicier  numai  pe  urmă,  în  broşura: 
Thaumaste  Metamorphosis  (p.  40),  după  ce  l-au  strâmtorat  criticii  săi;  dar 
chiar  şi  la  acest  loc  susţine  el,  că  teză  prin  care  apărase  dreptul  bisericii 


1  Op.  cit.,  pag.  195:  «Ecclesia  autem  per  seipsam  criraen  infidelitatis  cognoscens, 
per  se  ipsam  potest  sententiam  morţiş  decernere,  non  iamen  exequi,  sed  iliam  brachio 
saeculari  exequendam  committit».  Deci,  dacă  biserica  aduce  sentinţa  de  moarte,  atunci 
ea  e  autorul  moral  al  ucideri  (cî.  pag.  196.):  «ut  teri  velus  axioma,  quod  est  causa 
causae  est  causa  causati,  et  quod  per  alios  facimus  per  nos  ipsos  facere  videinurs  Biserica 
şi  oamenii  ei  nu  puteau  execută  pedeapsa  cu  moarte,  fiindcă  ar  fi  devenit  iregulari. 

2  Op.  cit.,  pag.  202—203. 

de  a  decretă  uciderea  ereticilor,  pentru  el  nu  este  numai  o  simplă  părere, 
ci  este  adevărul  obiectiv  (obiectiva  veritas).  Teza  contrară  • —  zice  el,  nu 
stă  în  acord  cu  constituţiunea  bisericii,  nici  cu  datele  istorice,  aşa  încât 
ea  nu  poate  fi  considerată  nici  chiar  ca  probabilă.  Despre  explicaţia  ce  o 
dau  unii,  că  biserica,  când  a  adus  sentinţe  de  moaite  contra  ereticilor  a  trecut 
peste  marginele  puterii  sale,  zice  că  « nedum  periculosa,  proprie  falsissima 
est,  cum  agatur  non  de  factis  particularibus,  sed  de  quodam  principia  iuris 

Dl  prof.  Dr.  A.  Nicolescu  mai  aduce  drept  scuză  şi  acea  împrejurare, 
că  în  Roma  au  apărut  provăzute  cu  ciauzula  de  aprobare  a  forului  bise¬ 
ricesc  şi  astfel  de  scrieri,  cari  contestă  dreptul  bisericei  de  a  decretă  uci¬ 
derea  ereticilor.  Acest  lucru  s’a  putut,  fiindcă:  «în  Roma  e  cu  mult  mai 
mare  libertate  de  învăţământ  decât  s’ar  crede.  Până  când  un  lucru  nu  e 
definit  din  partea  bisericii  în  chip  autentic,  se  permite  ori  şi  cui  să  îm¬ 
brăţişeze  părerea  ce  i-se  pare  mai  bazată». 

Halal  de  libertate!  şi  de  noţiunea  de  libertate  cu  care  s’a  ales  dl 
prof.  Dr.  A.  N.  din  Roma!  Adecă,  —  aceasta  o  constată  şi  Lepicier  şi 
d!  prof.  Dr.  A.  Nicolescu  —  adecă:  pentru  biserica  papistă  încă  nici  până 
astăzi  nu  e  lucru  <  definih,  nu  e  lucru  sigur,  că  biserica  iui  Christos  n’are 
dreptul  să  decreteze  uciderea  ereticilor!?  Şi  fiindcă  în  materia  aceasta, 
în  biserica  papistă  lipseşte  definiţie  bisericească  —  zic  dlor  —  e  permis 
ori  şi  cui  să  înveţe,  că  biserica  are  dreptul  de  a  decretă  uciderea  ere¬ 
ticilor.  Şi  aceasta  o  numesc  apoi  —  libertate!  «In  Roma  —  exclamă  cu 
emfază  dl.  prof.  Dr.  A.  Nicolescu  —  e  mai  mare  libertate  de  învăţământ 
decât  s’ar  crede» ! 

Iubite  cetitorule,  judecă  cum  vei  vrea  mentalitatea  aceasta  sucită.  Eu 
unul  nu  pot  s’o  pricep  de  loc. 

Există,  ce  e  drept,  chestiuni  asupra  cărora  biserica  nu  s’a  pronunţat 
pentru  a  le  defini  în  chip  autentic.  In  asemenea  chestiuni  teologii  sunt 
liberi  să-şi  formeze  părerile  lor  subiective,  pe  cari  păreri  vechii  părinţi 
bisericeşti  le  numeau  theologumena.  Aceste  păreri  subiective  ale  teologilor 
n’au  să  întrunească  altă  condiţie,  decât  aceea,  ca  să  nu  stea  în  contrazicere 
cu  adevărurile  deja  definite  din  partea  bisericii,  ci  să  steâ  in  acord  cu 
întreg  spiritul  doctrinei  creştine.  Dupăce  magisteru!  bisericesc  s'a  pro¬ 
nunţat  definitiv  asupra  respectivei  chestiuni,  atunci  părerile  subiective  ale 
teologilor  nu  mai  au  loc,  ci  cedează  locul  lor  adevărului  definit  din  partea 
bisericei. 

Ei  bine,  o  astfel  de  chestiune  redefinită  este  şi  poate  fi  chestiunea 
atitudinei  bisericei  şi  a  creştinilor  faţă  de  eretici?  O  chestiune  în  care 
să  aştepţi  definiţie  bisericească!  Să-mi  răspundă  dl  prof.  Dr.  A.  Nicolescu 
la  întrebarea:  când  s’a  definit  din  partea  bisericii  porunca  iubirii  faţă  de 
aproapele,  care  ne  obligă  să  iubim  chiar  şi  pe  duşmanii  noştri?  Ea  n’a 
fost  definită  nici  când  aşa  cum  aşteaptă  dl  prof.  Dr.  A.  Nicolescu  defi- 

1  De  stabilitate  etc.,  pag.  206. 

niţie  în  chestia  uciderii  ereticilor,  —  dar  cu  toate  acestea  porunca  iubirii 
faţă  de  aproapele  face  parte  ca  un  lucru  de  sine  înţeles  din  crezu!  reli- 
gios-moral  al  bisericii.  Iar  dacă  «lipseşte  definiţia»  bisericească  în  pri¬ 
vinţa  acestei  porunci,  se  poate  oare  permite  cuiva  să  îmbrăţişeze  şi  pă¬ 
rerea  contrară,  dacă  aceasta  i  se  va  «păreă  mai  bazată?» 

Dar  oare  porunca  iubirii  faţă  de  aproapele  —  chiar  şi  fără  «definiţie» 
specială  —  nu  se  refereşte  ea  la  tot  omul?  Nu  ne  obligă  să  iubim  chiar 
şi  pe  duşmanii  noştri?  E  îngăduit  să  ne  subtragem  dela  obligamentele 
acestei  porunci,  fie  ca  biserică,  fie  ca  creştini  particulari,  în  atitudinea 
noastră  faţă  de  aceia  pe  cari  îi  considerăm  ca  eretici?  După  aproape 
două  mii  de  ani,  de  când  Mântuitorii]  nostru  Christos  ne-a  dat  această 
poruncă  dumnezeească,  după  aproape  două  mii  de  ani  de  propoveduire 
a  acestei  porunci  sfinte,  după  aproape  două  mii  de  ani  de  operă  culturală 
creştinească  şi  de  lucrare  binecuvântată  pentru  sfinţirea  sufletelor:  pro¬ 
fesorul  de  dogmatică  dela  institutul  de  propagandă  fide  din  Roma  şi  pro¬ 
fesorul  de  morală  dela  seminarul  teologic  din  Blaj  aşteaptă  încă  definiţie 
specială ,  care  sâ-i  lămurească  definitiv,  că  oare  are  ori  nu  are  biserica 
dreptul  de-a  ucide  pe  ereticii? 

Dictamentui  conştiinţii  morale  naturale  îi  spune  omului  că  nu  e  permis 
să  ucidă  pe  semenii  săi;  decalogul  a  confirmat  acest  dictament  prin  po¬ 
runca:  Să  nu  acizii  Mântuitorul  a  înălţat  această  conştiinţă  morală  zicându-i : 
Să  iubeşti  pe  aproapele  tău!  —  iar  biserica  papistă  încă  nu  le-a  spus  fiilor 
ei  că  nici  pe  eretici  nu  e  iertat  să-i  ucizi?  Profesorul  ei  de  dogmatică 
dela  institutul  care  creşte  misionari  pentru  ai  trimite  în  toate  părţile  se 
simte  «liber»  să  înveţe,  în  cărţi  provăzute  cu  clauzula  de  aprobare  a  au¬ 
torităţii  sale  şi  cu  laudele  papei,  că  biserica  are  dreptul  să  ucidă  pe  eretici! 

Dar  dl  prof.  Dr.  A.  Nicoiescu  afirmă  că  «clauzula  de  aprobare  nu 
înseamnă  —  ar  fi  bine  să  şi-o  însemne  anumiţi  domni  —  că  mai  marii  bi¬ 
sericii  catolice  se  identifică  întru  toate  cu  cuprinsul  unei  cărţi».  Numai 
atât  înseamnă  «clauzula  de  aprobare»?  Dacă  dl  prof.  Dr.  A.  Nicoiescu 
nu  şi-a  dat  seama  de  acest  lucru,  îl  voiu  clarifică  eu.  Clauzula  de  apro¬ 
bare  a  unei  cărţi  teologice  —  acel  «imprimatur»  al  autorităţii  bisericeşti  — 
nu  înseamnă,  ce  e  drept,  că  «mai  marii  bisericii»  s’ar  identifică  întru  toate 
cu  cuprinsul  acelei  cărţi.  în  special,  autoritatea  bisericească  nu  censu- 
rează  şi  nu-şi  asumă  sieşi  nici  o  răspundere  din  punct  de  vedere  ştiinţific, 
când  admite  spre  tipărire  o  carte  teologică.  Pentru  +ăria  şi  sistemul  ar¬ 
gumentelor  răspunderea  cade  toată  asupra  autorului  ei.  Autoritatea  bise¬ 
ricească  censurează  numai  tezele  doctrinale  ale  respectivei  cărţi,  ca  să  con¬ 
state  că  oare  nu  conţin  ceva  ce  ar  stă  în  contra  credinţii  şi  a  moralei !. 
Prin  urmare  «mai  marii  bisericii»  se  identifică,  ori  vorbind  negativ,  nu 
găsesc  nimic  de  excepţionat  din  punctul  de  vedere  al  ortodoxiei,  când  provăd 
o  carte  cu  certificatul:  «împrimatur».  Biserica  papistă  când  a  aprobat  spre 
a  fi  tipărită  scrierea  lui  Lepicier,  în  care  susţine  doctrina  cunoscută  despre 


1  Vezi  şi  Brors,  op.  cit.  Vorwort,  pg.  6. 

uciderea  ereticilor,  a  zis,  că  din  punctai  de  vedere  al  credinţii  şi  a  moralei 
nu  are  nici  o  excepţiune  în  contra  acelei  scrieri!  Papa  chiar  a  lăudat-o ! 
Nu  găseşte  că  doctrina  despre  uciderea  ereticilor  e  în  contra  credinţii  şi 
a  moralei  lui  Christos! 

Dacă  criticul  dela  Kolnische  Volkszeitung ;  ziar  al  partidului  catolic 
din  Germania,1  a  zis  că  «scriitori  ca  P.  Lepicier  sunt  în  timpul  nostru 
cei  mai  periculoşi  duşmani  ai  bisericii  catolice»,  eu  adaog,  că  astfel  de 
scriitori  sunt  cei  mai  mari  duşmani  ai  creştinismului.  Astfel  de  oameni, 
prin  doctrinele  lor  imorale,  dau  necredincioşilor  cele  mai  stricăcioase 
arme  în  contra  credinţei.  De  aceea,  astfel  de  doctrine  anticreştine  trebuesc 
combătute  cu  toată  energia  în  numele  adevăratei  credinţe  creştine.  Deşî 
aş  fi  avut  chestiuni  cu  mult  mai  importante  de  cari  să  mă  ocup,  totuş, 
nu-mi  pare  rău  nici  de  timpul  cheltuit  cu  scrierea  acestui  articol  Cetitorul 
poate  scoate  multe  concluzii.  Pe  una  vreau  să  o  fixez  eu  la  acest  loc, 
anume  aceea;  că  tinerii  români  cari  îşi  fac  studiile  în  institutul  de  pro¬ 
pagandă  fide  din  Roma  se  întorc  cu  o  mentalitate  —  ca  să  nu  zic  o  vorbă 
mai  aspră  —  foarte  unilateral  desvoaltă  şi  importează  de  acolo  spiritul 
îngust  al  ultramontanismului.  Câte  unul  p:ate  răsbeşte  deasupra  acelei 
atmosfere  mohnite,  dar  cei  mai  mulţi  rămân  în  ea  şi  produc  multe  rele, 
dupăce  ajung  să  facă  carieră  în  sânul  poporului  românesc.  Deja  învăţatul 
Petru  Maior,  un  bun  cunoscător  de  oameni,  a  exclamat:  «O!  de-ar  fi  apărat 
Dumnezeu  neamul  românesc  de  acest  fel  de  oameni  învăţaţi  şi  theologil... 
de  spun  ceva  dela  Roma  să  taci,  să  înlemneşti,  să  căşti  gura»... 

Vreau  să  încheiu  aceste  şire  cu  o  întâmplare  din  viaţa  Mântuitorului, 
despre  care  ne  vorbeşte  evanghelistul  Luca  c.  IX,  v.  52—56. 

Mântuitorul  plecase  spre  Ierusalim  şi  «au  trimis  soli  înaintea  feţii  sale 
şi  mergând  a  întrat  în  cetatea  Samarinenilor,  ca  să  gătească  lui.  Şi  nu  l-au 
primit  pe  dânsul,  că  faţa  lui  eră  mergând  în  Ierusalim.  Şi  văzând  învăţăceii 
lui,  Iacob  şi  ioan,  au  zis  lui :  Doamne  voia-ţi  este  (voeşti  tu)  să  zicem  să 
se  coboare  foc  din  cer  şi  să-i  mistuiască  pe  ei  (adecă  pe  Samarinenii  cari 
n’au  voit  să-l  primească),  cum  şi  Iiie  a  făcut?  Iară  întorcându-se  Iisus,  i-a 
certat  pe  ei  şi  Ie-a  zis:  Nu  ştiţi  al  cărui  duh  sunteţi  voi!  Că  fiul  omenesc 
nu  a  venit  să  piarză  sufletele  oamenilor,  ci  să  le  mântuiască,  şi  au  mers 
într’alt  sat»... 

Cu  aceste  cuvinte  răspund  şi  eu  teologilor  papişti,  şi  apărătorilor 
lor:  Nu  ştiţi  ai  cărui  spirit  sunteţi!  N.  Bălan. 


1  Dl.  prof.  D.  A.  Nicolescu  afirmă  că  după  acest  ziar  aş  fi  citat  greşit  câteva 
{e?ne  .din  Lepicier,  dar  nu  dovedeşte  acest  lucru.  Greşalele  în  citare,  pe  care  i-le  arată 
Lepicier  nnmitului  ziar,  sunt  fără  importanţă  şi  nu  alterează  sensul  doctrinei  despre 
uciderea  ereticilor  (Thaum.  Metam.  pag.  26).  Eu  n’am  avut  trebuinţă  să  recurg  la  Koln. 
Volkszeitung,  pe  câtă  vreme  scrierile  lui  Lepicier  îmi  ofereau  totul.  Cu  ceialalţi  scrii¬ 
tori  despre  cari  Lepicier  zice  şi  produce  probe  că  ar  îi  învăţând  aceiaş  doctrină  ca  şi 
dansul  despre  uciderea  ereticilor,  nu  mă  ocup.  Dl.  prof.  Dr.  A.  Nicolescu  să-şi  tragă 
seama  cu  Lepicier  şi  cu  textele  din  acei  scriitori,  citate  de  dânsul  în  broşura:  «Thau- 
maste  metam.»  la  pag.  29  şi  urm. 

MIŞCAREA  LITERARĂ. 

Păşune  duhovnicească  pentru  hrana  sufletească  a  tuturor  drept  mă¬ 
ritorilor  creştini,  pentru  toate  Duminecile  şi  sărbătorile  de  peste  an,  cu  un 
apendice.  Cuvântări  alcătuite  şi  vestite  de  smeritul  arhiereu  Eugenie  H. 
Piteşteanul.  Bucureşti  1912,  Tipografia  Albert  Baer,  62b  pagini,  preţul  7  lei. 

Cu  totul  cartea  aceasta  cuprinde  96  de  cuvântări,  între  cari  52  cu¬ 
vântări  pentru  Dumineci,  32  cuvântări  pentru  diferitele  serbători  de  peste 
an  şi,  în  Apendice,  12  cuvântări  ocazionale.  Pe  pagina  I,  «Alcătuitorul» 
roagă  a  primi  cartea  ca  un  dar  «mic  la  vedere,  însă  mare  în  înţelegere 
pentrucă  cuvinte  ale  vieţii  vecinice  cuprinde  într’ânsul». 

Cartea  este  tipărită  cu  aprobarea  şi  binecuvântarea  sfântului  Sinod 
al  sfintei  biserici  autocefale  ortodoxe  române. 

Predicelor  le  premerge  un  cuvânt  înainte  pe  ,  13  pag.  în  care 
autorul  voieşte  să  dea  pe  scurt  un  tractat  care  să  clarifice  scopul 
autorului  şi  să  dea  cetitorilor  posibilitatea  de  a  înţelege  mai  uşor  predi- 
cele.  Scopul  cărţii  autorul  ni-1  spune  prin  cuvintele  «a  pune  la  i- 
veală  din  cuvânt  în  cuvânt  superioritatea  şi  sublimitatea  învăţăturilor 
bisericei  creştine  —  opera  lui  Isus  Christos  —  din  care  repet  —  scoatem 
şi  cele  mai  frumoase  pilde  de  viaţă  creştinească;  şi  a  adăogâ  încă  o  pa¬ 
gină  la  îmbogăţirea  literaturei  bisericei  naţionale».  Partea  din  urmă  au¬ 
torul  a  realizat-o  foarte  bine.  A  adaogat  o  pagină  frumoasă  la  literatura  bi¬ 
sericei  naţionale. 

Autorul  a  fost  predicator  al  catedralei  sfintei  Mitropolii  a  Ungro- 
Vlahiei  între  anii  1894 — 1910.  Predicele  verosimil  toate  au  fost  rostite  în 
catedrala  aceasta  şi  au  fost  menite  pentru  un  public  ales  şi  cult,  după 
cum  trebue  să  deducem  aceasta  din  cuprinsul,  stilul  şi  forma  în  care  au¬ 
torul  ne  expune  diferitele  materii  în  singuraticele  predici.  Opul  acesta 
cuprinde  un  material  foarte  bogat  şi  variat,  luat  din  sf.  Scriptură,  sfânta 
tradiţie,  istoria  bisericească,  istoria  naţională,  filozofie  şi  viaţa  practică; 
aflăm  expuse  aproape  toate  dogmele  fundamentale  ale  bisericei  noastre, 
principiile  de  credinţă  şi  de  morală  al  creştinilor  adevăraţi,  totodată  puse 
în  opoziţie  cu  erorile,  scăderile  şi  curentele  greşite  din  timpurile  noastre. 
Expunerea  e  variată. 

însăşi  precuvântarea  cuprinde  un  materia)  foarte  bogat,  condensat 
în  frase  scrise  în  un  stil  lapidar.  în  precuvântare  autorul  ne  spune: 
pentru  a  avea  o  cunoştinţă  lămurită  se  cere  să  aruncăm  o  repede  ochire 
peste  capetele  învăţătorilor  lumei  acesteia  şi  să  ascultăm  pe  cei  mai  de 
frunte  filosofi  etc.  (p.  VII.),  expune  apoi  starea  culturală  şi  religioasă  a 
unor  popoare  din  vechime,  şi  face  o  caracteristică  a  idolatriei  (pe  2  pag.). 
Expune  principiile  creştinismului,  opunându-Ie  conceptelor  stăpânitoare  în 
diferitele  sisteme  filozofice,  arătând  asemănarea  şi  contrastele.  După  autor 
deosebirea  e:  «învăţătura  creştină  se  distinge  (pag.  XII)  prin  sublimitate, 
curăţenie,  siguranţă  de  precepte,  universalitate,  căci  se  lipeşte  de  inima 

fiecăruia».  Expunerea  din  «Cuvânt  înainte»  e  foarte  condesată,  şi  nu  e 
destul  de  clară.  Găsim  determinări  individuale,  p.  e.  «revelaţia  e  împă¬ 
răţia  descoperirei  durrmezeeşti  nemijlocite;  inspiraţia  e  succesiunea  insu- 
flării  sfântului  Duh».  «Creştinismul  stâmpără  setea  omenirei  prin  mijlocirea 
apei  celei  vii  şi  stăvileşte  pornirea  neoplatonismului,  obişnuit  cu  un  fel 
de  neguţătorie  habituală,  înclinată  spre  prăpastia  falimentului,  în  ceeace 
priveşte  câştigarea  fericirei  fără  descoperirea  dumnezeiască.»  (!?) 

In  ce  priveşte  singuraticele  predici,  la  fiecare  predică  se  disting 
părţile  esenţiale,  lucrate  după  regulele  omiletice. 

Pentru  fiecare  Duminecă  din  an  e  o  predică;  pentru  unele  Dumineci 
sunt  şi  2  predici,  cum  e  pentru  Dumineca  Vameşului  şi  Fariseului.  Am¬ 
bele  au  acelaş  citat,  dar  în  fiecare  e  desvoltat  alt  material.  Cele  mai  multe 
predici  au  ue  bază  pericopa  zilei.  Pe  baza  pericopei  se  desvoaltă  apoi 
materialul  predicei  după  regulele  omiletice.  La  fiecare  cuvântare  aflăm 
text,  care  nu  e  luat  totdeauna  din  pericopa  zilei.  Găsim  texte  din  T. 
N.  şi  T.  V. 

Cele  afirmate  in  corpul  predicei  autorul  caută  să  le  justifice  prin 
citate  biblice  atât  din  T.  N.  cât  şi  din  T.  V.;  găsim  citate  şi  din  Sfţii  pă¬ 
rinţi,  din  cărţile  bisericeşti  şi  diti  simboale.  —  La  explicarea  şi  expunerea 
pericopei,  care  expunere  de  regulă  e  istorică  descriptivă,  autorul  scoate  în¬ 
ţelesul  istoric-literal,  găsim  însă  şi  înţelesul  alegoric  şi  cel  mistic,  spre  ex. 
la  Dumineca  orbului. 

în  cele  mai  multe  predici  trece  o  idee  principală  ca  un  fir  roşu 
prin  întreaga  predică,  sunt  însă  şi  unele  în  cari  sunt  desvoitate  doue  sau 
chiar  trei  idei  sau  momente,  cum  e  predica  din  Dumineca  11  d.  Rusalii, 
jumătate  sunt  sfaturi  practice,  în  Dumineca  a  6  după  Rusali  sunt  3  mo¬ 
mente.  In  Dumineca  3  după  Rusalii  şi  în  predica  dela  sf.  Dumitru  cel 
nou  e  un  material  prea  variat,  aşa  că  acestora  le  lipseşte  unitatea  rece- 
rută  !a  o  predică. 

Unele  predici  cuprind  material  care  nu  e  în  legătură  strânsă  cu  pe¬ 
ricopa  evanghelică,  deşi  au  text,  nu  desvoaltă  strict  numai  textul,  ci  trac¬ 
tează  alte  momente  valoroase  pentru  viaţa  creştină,  aşa  în  predicele  pentru 
Dumineca  19  şi  25  după  Rusale  e  iubirea  deaproapelui,  15  după  Rusale 
şi  la  sf.  Paraschivă  iubirea  şi  ascultarea  lui  Dumnezeu,  26  după  Rusale 
bogăţia  rău  folosită,  27  după  Rusale  serbarea  demnă  a  Duminecii,  20 
după  Rusale  chemarea  femeii  şi  a  mamei;  la  botez  şi  la  anul  nou,  despre 
biserică;  22  după  Rusale  jertfa  rea;  23  după  Rusale  recunoştinţă  faţă  de 
Dumnezeu;  4  după  Rusale  combate  vrăjile  şi  farmecele. 

Sunt  şi  pareneze,  pentru  înălţarea  Domnului  şi  pentru  Duminecile 
17  şi  31  după  Rusalii.  Aflăm  şi  panegirice. 

Ca  introducere  foloseşte  diferit  material  la  fiecare  cuvântare.  Intro¬ 
ducerile  sunt  aproape  toate  specifice.  Adeseori  introducerea  predicei  e  o 
rugăciune,  cum  e  Ia  Luca  7  după  Rusale  sau  11  din  post  (rugăciune  cătră 
Născătoarea  de  Dumnezeu)  şi  Dumineca  Samarinencii.  La  predicele  pentru 
serbătorile  mai  mari,  introducerea  e  festivă,  plină  de  patos. 

Feiul  sau  modul  în  care  se  îndreaptă  autorul  cătră  ascultătorii  săi  e 
al  unui  părinte  îngrijorat  pentru  binele  temporal  şi  vecinie  al  fiilor  săi 
sufleteşti.  Acest  fel  însă  în  unele  predici  e  exagerat  prin  patosul  prea 
mare,  frazele  bombastice  şi  exclamările  prea  îngrămădite,  ca  sp.  e.  în  Dumi¬ 
neca  mironosiţelor,  a  orbului,  a  pogorîrii  Duhului  sfânt,  9  şi  25  după  Ru¬ 
salii,  la  Fiorii.  La  predica  pentru  Vinerea  mare  şi  intrarea  e  foarte  emo¬ 
ţionată  ;  în  această  predică  —  frumoasă  —  autorul  expune  istoria  venirii, 
activităţii  şi  morţii  lui  lisus  Christos,  dovedind  toate  prin  citate  multe, 
luate  atât  din  Test.  nou  cât  şi  din  cel  vechiu. 

In  decursul  predicei,  mai  bine  zis  în  tractat  face  diferite  explicări, 
mai  des  exegetice  istorice  (spre  ex.  pag.  231,  830),  explicări  arheolo¬ 
gice  (pag.  20  etc.),  explicări  alegorice  (pag.  431,  437),  analize  psihologice 
(pag.  103,  154,  186,  218,  344  etc).  Sunt  însă  şi  explicări  individuale,  ca 
să  nu  le  zicem  arbitrare  (pag.  78,  195,  325).  Exemplele  sunt  luate  din  Sf. 
Scriptură,  din  tradiţie  (pag.  85,  162,  190,  408),  din  Triod  (vezi  Dumineca 
23  după  Rusalii),  din  Simboale  (Dumineca  7  după  Paşti), 

Tema  predicei  nu  e  pusă  la  sfârşitul  introducerii,  deci  nici  nu  o 
anunţă  totdeauna,  (numai  la  pangericul  la  intrarea  în  biserică  spune  apriat 
despre  ce  va  vorbi). 

Dogmele  bisericei  sunt  foarte  mult  accentuate  (pag.  49,  52,  85,  98, 
148,  165,  207,  394,  415,  418.  Ultima  e  greu  de  înţeles). 

Aproape  în  fiecare  predică  găsim  aplicări  practice,  mai  frumos  sunt 
făcute  în  predica  14  după  Rusalii.  Sfaturi  morale  se  cuprind  mai  ales  în 
predicele  pentru  5  Dumineci  din  post,  Dumineca  învierii,  Samarinenei, 
orbului,  6  după  Busalii  etc. 

Autorul  ţine  cont  de  trebuinţele  temporale,  de  curentele  modeme 
cari  stăpânesc  societatea,  şi  face  caracteristice  bune,  combătând  în  mod 
mai  mult  sau  în  puţin  aspru  conceptele  culturale,  morale  şi  religioase 
greşite  (pag.  33,  38,  63,  161,  176,  184,  364,  409,  468,  478,  497),  opunân- 
du-le  virtuţile  creştineşti,  şi  respingând  atacurile  venite  la  adresa  învăţă¬ 
turilor  creştine  (Vinerea-mare). 

Exemple  de  tact  predicatorial  sunt  predicile  din  Dumineca  I  din  post, 
şi  cea  din  Joia  mare. 

Autorul  ţine  foarte  mult  cont  de  trebuinţele  societăţii  pentru  care 
predică,  şi  în  aceasta  e  vrednic  de  a  fi  imitat. 

Găsim  foarte  multe  şi  frumoase  asemănări,  pe  cari  autorul  le  folo¬ 
seşte  mai  ales  când  expune  fapte,  sau  parabole  de  ale  Mântuitorului  (aşa 
pag.  37,  49,  56,  94,  136,  160,  163,  273,  308,  426.  Cele  mai  frumoase  sunt  în 
Dumineca  înaintea  naşterii  Domnului). 

Pentru  argumentare  foloseşte  felurite  dovezi,  aşa  dovezi  din  sf.  Scrip¬ 
tură  (foarte  multe),  dovezi  raţionale  (pag.  30,  36,  309),  dovezi  din  experienţă 
(p.  472),  dovezi  din  autoritate,  sf.  tradiţie,  istorice,  din  istoria  României 
(cum  e  la  Dumineca  I  din  post,  Paraschiva,  Dimitrie,  Dimitrie  cel  nou, 
Pantelimon,  mironosiţe  etc.). 

Pentru  mişcarea  inimei  găsim  bine  aplicate  motivele,  motive  dog¬ 
matice  (pag.  35,  59,  etc.),  motive  simpatetice  (pag.  216),  motivele  fericirei 
vecinice  (Dumineca  12  după  Rusalii,  apoi  la  pag.  44,  53,  83,  93,  237,  346, 
414,  480),  motivele  fericirei  temporale  (p.  108  etc.).  La  finea  predicei  de 
regulă  se  află  o  conclusiune,  deseori  rugăciune. 

Predicele  ocazionale,  mai  ales  la  onomasticele  arhiepiscopului  ori  arhie¬ 
reilor  sunt  în  mare  parte  cuvântări  de  laudă,  şi  în  unele  din  ele  se  expun 
frumos  calităţile  cari  fac  pe  păstorul  şi  arhiereul  adevărat. 

Stilul  e  condensat,  adeseori  foarte  greu,  aşa  că  în  unele  locuri  sunt 
pasage  greu  de  înţeles  (pag.  46,  52,  80,  132),  propoziţiile,  mai  bine  zis 
perioadele  sunt  foarte  lungi,  cu  fraze  deşt  câte  odată  frumoase  totuş  cam 
forţate.  (Sunt  propoziţii  de  10  şire,  ce  nu  e  rar  în  aceste  predici,  la 
pagina  387  e  un  period  de  22  de  şire).  Termini  ca  Christianismul,  novism, 
expeluri,  curbaţi  sub  frica  judecăţii,  puteau  fi  substituiţi  prin  alţii. 

Opul  în  sine,  cu  toate  micile  defecte,  reprezintă  o  valoare  frumoasă 
şi  e  de  folos  fiecărui  predicator,  mai  ales  acelora  cari  sunt  chemaţi  a  predică 
clasei  culte.  Autorul  şi-a  realizat  scopul  expus  in  precuvântare.  Reco¬ 
mandăm  tuturor  preoţilor  opul  acesta,  mai  ales  însă  acele  părţi  în  cari 
autorul  se  ocupă  cu  chestiuni  de  actualitate.  Prin  acest  op  autorul  poate 
fi  mângâiat  că  a  făcut  un  foarte  bun  serviciu  tuturor  preoţilor  tineri  cari 
doresc  să  se  perfecţioneze  în  arta  oratorică ;  din  acest  op  pot  luă  foarte 
multe  exemple  frumoase.  A.  C. 


CRONICĂ  BISERICEASCĂ-CULTURALÂ. 


Sărbătorirea  lui  Gheorghe  Bariţ.  In  24  Maiu  s’au  împlinit  100  de 
ani  dela  naşterea  lui  G.  Bariţ.  Românii  din  Ardeal  au  înţeles,  că  au  o  veche 
datorie  de  recunoştinţă  şi  mulţâmită  faţă  de  bărbatul,  care  o  jumătate  de 
veac  a  muncit  şi-a  suferit  pentru  noi.  S’au  făcut  sărbări  în  amintirea  lui 
la  jucul  de  jos,  satul  în  care  i-s’au  scurs  anii  copilăriei,  la  Braşov,  unde 
s’a  destrămat  în  muncă  sârguincioasă  şi  cinstită  sufletul  lui  cald  de  tinăr 
idealist  şi  bărbat  cumpătat,  la  Sibiiu,  care  l-a  primit  la  bătrâneţe  şi  i-a  dat 
loc  de  adăpost  pentru  osămintele  lui  obosite  de  ani,  de  lucru  şi  de  sbucium. 

Bariţ  n’a  fost  om  de  geniu,  a  fost  totuş  un  «bărbat  mare»,  care  a  avut 
un  rol  însămnat  în  desvoltarea  culturii  noastre.  «Scrisul  lui  —  zice  Dl 
[orga  —  aşa  de  îmbelşugat,  a  fost  practic  şi  trecător:  el  fost  ca  acea 
parte  din  apa  ceriurilor,  pe  care  pământul  o  înghite  fără  a  mai  da  râuri 
vecinice,  dar  din  cari  se  înalţă  pe  câmpiile  de  catifea  verde  şi  de  aur  palid 
munca  miilor  de  oameni,  cari  adesea  uită  să  muiţămească». 

Fapta  lui  a  rodit:  prin  el  s’a  creat  presa  românească  din  Ardeal,  prin 
e!  s’a  format  gustul  literar  la  noi  şi  s’a  pregătit  calea  spre  aducerea  con- 
ştiinţii  noastre  naţionale.  A  îmbrăţişat  în  scrisul  său  pe  Românii  din  toate 
ţinuturile  şi-a  contribuit  mai  mult  decât  oricare  până  la  el,  la  pregătirea 
unităţii  culturale  a  neamului,  idealul  nostru  cel  mai  mare. 


324 


Pentru  credinţa  lui  neclintită  in  tăria  viitorului  nostru,  pentru  nădejdea 
lui  tare  în  izbânda  noastră  şi  pentru  iubirea  lui  caldă  şi  plină  de  roade 
faţă  de  tot  ce  eră  românesc  se  cădea  să  ne  oprim  mai  mult  la  mormântul 
lui,  căci  o  clipă  pierdută  la  groapa  «bărbaţilor  mari»  aduce  roade  bogate. 

Sandu. 

* 

Regularea  congruei  şi  a  salarelor  învâţătoreşti.  Sub  acest  titlu 
cetim  în  «Românul»  următoarele: 

«In  şedinţa  casei  magnaţilor  ţinută  în  16  a.  1.  c.  a  făcut  ministrul  de 
finanţe  Teleszky,  importante  declaraţii  privitor  la  regularea  congruei  preo¬ 
ţilor,  precum  şi  a  salarelor  învâţătoreşti  dtla  şcoalele  confesionale.  A  zis, 
că  pe  toamnă  va  prezentă  dietei  proiectul  de  lege  despre  regularea  con¬ 
gruei,  în  urma  căruia  preoţii  vor  căpătă  cvincvenale  şi  anume:  Aceia,  cari 
în  Ianuarie  1912  au  deja  5  ani  de  serviciu  vor  căpăta  începând  cu  acest 
an  400  cor.  cvincvenal,  ceice  au  împlinit  10  sau  mai  mulţi  ani  de  serviciu 
capătă  cu  1  Ianuarie  1913,  800  cor. 

Sunt  sistemizate  apoi  trei  cvincvenale  de  câte  200  cor.  pe  cari  preoţii 
le  vor  primi  aşa  că  la  25  ani  de  serviciu  preoţii  vor  aveâ  3000  cor.  anual. 

Regularea  salardor  învâţătoreşti,  care  se  va  îndeplini  începând  cu 
1  Ianuarie  1913,  e  contemplată  astfel:  Cele  trei  categorii  de  salarizare  se 
vor  sista  şi  salarul  fundamental  învăţătoresc  se  statoreşte  în  1200  cor.,  iar 
maximalul  Ia  2800  cor. 

* 

Salarele  asesorilor  consistoriali  din  Sibiiu  au  fost  întregite  încă 
înainte  de  aceasta  cu  câteva  luni  prin  ajutor  deia  guvern.  Vom  reveni 
asupra  acestei  întregiri,  despre  care  Consistorul  nu  a  aflat  de  cuviinţă  să 
informeze  sinodul... 

* 

Penitentul  meu,  dl  O.  G.  reclamă  un  tratament  duhovnicesc  special, 
căci  are  o  fire  deosebită  de  a  altor  oameni.  Intre  particularităţile  ciudatei 
sale  firi  se  numără  şi  aceea,  că  se  face  a  nu-şi  mai  aduce  aminte  de  pă¬ 
catele  ce  le-a  săvârşit  odinioară.  Aşa,  în  răspunsul  ce  mi-l’a  dat  în  Nr.  20 
al  «Luceafărului»,  ca  să-şi  arete  «consecvenţa»  în  părerile  ce  şi  le-a  format 
cu  privire  la  preoţimea  noastră,  reproduce  o  citanie  dintr’un  articol  ce-1 
scrisese  acum  cinci  ani,  dar  uită  să  reproducă  şi  vorbele  aspre  şi  jigni¬ 
toare  pentru  preoţime,  ce  le  scrisese  tot  atunci.  Căci  tot  d-sa  scrisese 
atunci  —  «cu  mintea  profană  de  mirean»  —  că  «nu  chiţibuşeriile  dogma¬ 
tice »  (1),  nici  excursiunile  fără  sfârşit  pe  cătnptil  mlăştinos  al  canoanelor»  (1!) 
...  «nu  corectitudinea  în  înşirarea  chestiunilor  deia  nu  ştiu  care  sobor  dela 
Nichea»...  nu  «contemplaţia  stearpă  a  pravilelor  moarte »  (!!)  —  «pot  clădi 
temeiul  moral  şl  intelectual  al  preoţimei  noastre»!  (Vezi  «Luceafărul»  Nr. 
21—24  din  1906).  Astfel  de  vorbe  nesocotite  n'a  mai  aşternut  pe  hârtia 
răbdurie  nici  un  scriitor  cu  mintea  şi  inima  românească.  Şi  dl.  O.  G.  încă 
se  plânge  că-I  învinuesc  pe  nedreptul  c’ar  «fi  luat  cândva  o  atitudine  ostilă 
faţă  de  religiune»!  Chiar  şi  din  textul  pe  care-1  reproduce  spre  a  se  jus- 

tificâ  şi  căruia  eu  îi  răspunsesem  Ia  timpul  său  după  cuviinţă  (Vezi  «Rev. 
Teol.»  Nr.  3,  a.  1907),  se  poate  vedea  că  d-sa  cere  preoţimei  noastre  să 
fie  de  toate,  numai  educatoarea  poporului  în  ceie  religioase-morale,  nu. 

Dar  cu  cealaltă  «consecvenţă»  a  dlui  O.  O.  în  chestia  dotaţiei  preo¬ 
ţilor  dela  stat,  cum  stăm?  Nu  tot  d-sa  a  fost  acela  care  aruncă  foc  şi  pu¬ 
cioasă  împotriva  preoţilor,  cari  la  alegeri  nu  mergeau  cu  candidaţii  noştri 
naţionali,  fiindcă  şi-ar  fi  temut  «congrua»?  Cine  spunea  că  preoţii  «sunt 
vânduţi  lui  Iuda»  şi  generalizând  păcatele  naţionale  ale  câtorva,  făcea  în 
publicistică  agitaţii  demagogice  in  contra  preoţimii  noastre?  Cine  scria 
despre  «robia  banului»,  care  ar  fi  pus  stăpânire  asupra  preoţilor  noştri? 
Şi  pe  urmă?...  «Consecvenţa»?...  O  ştiţi:  eră  cât  p’aci  să  plece  la  mi¬ 
nistru  cu  petiţia  pentru  «congruă».  Dar  preoţimea  noastră  cuminte  şi  cu 
judecata  cumpănită  a  înţeles  «consecvenţa»  şi  a  primit  cu  un  surâs  de 
ironie  aceste  fericitoare  intenţii  de  «desrobire». 

Despre  alte  «consecvenţe»  —  când  voiu  fi  provocat  să-mi  spun  cu¬ 
vântul  «pentru  adevăr».  Dar  atunci  voiu  spune  şi  ceeace  de  data  aceasta 
am  evitat  să  spun. 

* 

Episcopia  greco-cat.  maghiară,  după  cum  ne  asigură  din  nou  şi 
cu  toată  hotărîrea  ziarele  maghiare,  e  pe  cale  de  a  se  înfiinţa.  Se  zice  că 
ar  fi  gata  bula  papală  prin  care  se  decide  înfiinţarea  ei.  în  faţa  acestei 
primejdii  ziarele  româneşti  publică  din  când  în  când  câte  o  notiţă  cu  ten¬ 
dinţa  de  a,  ascunde  primejdia  şi  de  a  suprimă  agitaţia  în  contra  acelei 
episcopii.  însuşi  meetingul  din  Alba-Iulia ,  care  avea  să  fie  un  meeting  de 
protestare ,  spre  marea  mirare  a  unei  lumi  întregi  a  fost  prefăcut  într’o 
adunare  care  a  trimis  aderenţe  papei,  poate  tocmai  când  iscălea  bula  de 
înfiinţare  a  episcopiei  maghiare,  A  fost  slăvit  apoi  «marele»  Atanasiu, 
inconştientul  vlădică,  care  din  motive  materialiste  şi-a  renegat  credinţa  pă¬ 
rinţilor  săi.  Singur  dl  Iuliu  Maniu  a  amintit  de  «peceţile»  cari  n’ar  trebui 
să  stea  pe  loc,  dacă  nu  se  va  respectă  şi  din  partea  papei  « contractul »  de 
unire  cu  Roma.  Ceeace  trebuia  să  se  spună  la  acea  adunare  nu  s’a  spus. 

# 

Răspuns  mai  multora.  Articolul:  «Ameliorarea  dotaţiunii  clerului 
nostru»,  publicat  în  Nr.  7—8  al  revistei  noastre  sub  iscălitura  Nichita  Albu, 
a  format  obiectul  unui  raport  în  sinodul  arhidiecezan  din  urmă,  prin  ur¬ 
mare  puteţi  ghîcî  cine  este  autorul  lui.  Nu  este  deci  adevărat  că  chestiunea 
n’ar  fi  fost  tratată  în  sinod  cu  atenţiunea  ce  o  merita. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Iulie  şi  August. 

Duminecă  în  1  Iulie.  Dumineca  a  7-a  dună  Rosalii,  sf.  mucenici  Cosma  şi  Da- 
mian,  glas  6  voscr.  7.  Evangelia  la  iiturgie  dela  Matei.  «/«  vremea  aceea,  trecând  lisus 
au  mers  după  dânsul  doi  orbi*. 

Duminecă  în  8  Iulie.  Dumineca  a  8-a  după  Rosalii,  sfântul  mucenic  Procopiu, 
glas  7  voscr.  8.  Evangelia  la  Iiturgie  dela  Matei,  '  în  vremea  aceea  văzând  lisus  popor  mult». 

Sâmbăta  în  14  Iulie  la  vecernie.  La  «Doamne  strigat-am»  cântăm  4  stihiri  a 
glasului  de  rând  (glas  8)  din  octoic  şi  4  a  Părinţilor  din  mineiu.  «Mărire»  stihira  Pă¬ 
rinţilor  din  mineiu,  «şi  acum»  dogmatica  glasului  8  din  octoic. 

La  stihoavnă  punem  stihirile  octoicului  cu  «Mărire»  a  Părinţilor  şi  «şi  acum»  a 
Născătoarei  din  mineiu.  După  «Tatăl  nostru»  cântăm  troparul  glasului  8,  «mărire»  al 
Părinţilor,  «şi  acum»  bogorodicina  troparului  acelui  glas  din  octoic,  pe  care  s’a  cântat 
troparul  Părinţilor. 

Duminecă  in  15  Iulie,  Dumineca  a  9-a  după  Rosalil  a  sf.  Părinţi  dela  sinodul 
al  6-lea  ecumenic  glas  8  voscr.  9.  Evangelia  la  liturgie  dela  Matei :  « Zis-a  Domnul 
învăţăceilor  săi:  voi  sunteţi  lumina  lumii »  (Nov.  25).  La  urenie.  La  «Dumnezeu  este 
Domnul,  troparul  învierii  al  glasului  8  de  2-ori  şi  celelalte  ca  Ia  sfârşitul  vecerniei. 
După  a  11-a  serie  de  sedelne  din  octoic  urmează  troparele  Învierii  «soborul  îngeresc» 
—  antifoanele  glasului  şi  evangelia  utreniei  a  9-a.  Catavasiile  Buneivestiri.  La  peasna  a 
3-a  condacul  şi  icosul  glasului,  la  peasna  a  6-a  condacul  şi  icosul  Părinţilor.  La  sfe- 
tilnă  după  «Sfânt  este  Domnul»  urmează  sfetilna  învierii  a  9-a,  «mărire»  a  Părinţilor 
«şi  acum»  a  Născătoarei  din  mineiu.  La  hvalite  cântăm  4  stihiri  ale  octoicuiui  şi  4  ale 
mineiuiui  «mărire»  stihira  Părinţilor,  «şi  acum  —  Preabinecuvântată  eşti»  şi  doxologia 
pe  antifon  8. 

Joi  in  19  Iulie  la  vecernie.  începutul  cu  binecuvântare  cu  cetirea  psalmului  de 
seara  şi  cu  ectenia  cea  mare  de  începere.  «Doamne  sfrigat-am»  cu  stihirile  pe  8  (glas  1) 
şi  cu  «mărire  —  veniţi  împreună  pravoslavnicilor»,  «şi  acum  —  Cine  nu  te  va  ferici 
preasfântă  Fecioară»  din  mineiu.  După  vohod  «Lumină  lină»,  prohimenul  de  Joi  seara 
şi  cele  trei  paremii,  ectenia  «să  zicem  toţi»  —  «învredtiiceşte-ne  Doamne»,  ectenia  celor 
6  cereri  şi  stihoavna  mineiuiui  cu  «mărire  —  şi  acum»  tot  de  acolo.  «Acum  slobozeşte» 
şi  după  «Tatăl  nostru»  troparul  sfântului  şi  bogorodicina  «Taina  cea  din  veac  ascunsă 
şi  de  îngeri  neştiută»  şi  otpust. 

Vineri  în  20  lulîe  sf.  Proroc  Ilie,  la  utrenie:  La  «Dumnezeu  este  Domnul» 
cântăm  troparul  Sfântului  de  2-ori  şi  «mărire  —  şi  acum  -  Taina  cea  din  veci  ascunsă». 
După  ectenie  mică  cele  2  serii  de  sedelne  din  mineiu  cu  ectenie  între  ele  şi  Polileul. 
După  pripele  urmează  ectenie  mică,  sedealna  Polileului,  antifoanele  glasului  4  dela  săr¬ 
bători  cu  prohimenul  mineiuiui.  Evangelia  utreniei  dela  Luca:  «în  vremea  aceea  se 
mirau  oamenii  de  cuvintele  darului ».  După  psalm  50  urmează  stihirile  pe  glas  2  şi  «tni- 
lueşte-mă  Dumnezeule»  cu  stihira  mineiuiui  pe  glas  6  şi  canonul  sfântului  cu  sedelnele 
la  peasna  a  3-a  şi  cu  condacul  şi  icosul  sfântului  la  peasna  a  6-a.  După  peasna  a  9-a 
ectenie  mică  şi  sfetilna  sfântului  cu  «mărire  —  şi  acum  >  bogorodicina  ei.  Urmează  hva- 
litele  mineiuiui  şi  doxologia  cea  mare. 

Duminecă  în  22  Iulie  sf.  Maria  Magdalena,  Dumineca  a  10-a  după  Rosalii  glas  1 
voscr.  10.  Evangelia  la  liturgie  dela  Matei:  «  în  vremea  aceea  s’a  apropiat  eătră  li  sus 
un  om ». 

Duminecă  în  29  Iulie  sf.  mucenic  Calinic,  Dumineca  a  11-a  după  Rosalii  glas  2 
voscr.  11.  Evangelia  la  liturgie  dela  Matei:  -Zis- a  Domnul  pilda  aceasta:  asemănatu-sa 
împărăţia  cerului  omului  împărat ». 

Sâmbătă  în  4  August  la  vecernie.  La  «Doamne  strigat-am»  cântăm  4  stihiri 
din  octoic  ale  glasului  3  şi  6  din  mineiu  (3  ale  înainte  prăznuirii  şi  3  ale  mucenicului 
Eusigtiiu).  «Mărire  —  Veniţi  să  ne  suim  în  muntele  Domnului»  din  mineiu,  «şi  acum» 
dogmatica  glasului  3  din  octoic. 

La  stihoavnă  punem  stihirile  octoicului  cu  «mătire  -  şi  acum  —  Ceiace  în  mun¬ 
tele  Ftavorului  Te-ai  schimbat  la  faţă».  După  -Acum  slobozeşte»  —  şi  «Tatăl  nostru» 
strana  cântă  troparul  învierii  a  glasului  3,  «mărire  -  ■  şi  acum  —  Schimbarea  la  faţă  a 
lui  Chrisfos»  troparul  înainteprăznuirii  şi  ofpustul. 

Duminecă  în  5  August,  sf.  mucenic  Eusigniu,  Dumineca  a  12-a  după  Rosalii 
glas  3  voscr.  1.  Evangelia  la  liturgie  dela  Matei:  «în  vremea  aceea  apropiatu-s’a  cătră 
lisus  an  iinăr*.  La  utrenie:  La  «Dumnezeu  este  Domnul»  troparul  învierii  de  2-ori( 
«mărire  Mucenicul  Tău  Doamne»  troparul  mucenicului,  «şi  acum  —‘Schimbarea  la 
ţaţă  a  lui  Christos».  La  peasna  a  3-a  a  catavasiilor  Buneivestiri  cântăm,  condacul  şi 
icosul  înainteprăznuirii  şi  al  sfântului,  «mărire»  sedealna  sfântului  «şi  acum»  a  înainte- 

prăznuirii,  iar  la  peasna  a  6-a  condacul  şi  icosul  învierii.  Sfetilna  învierii,  «mărire»  a 
cuvântată  eşti»  sfântului,  «şi  acum»  a  înainte  sârbării. 

La  hvalite  cântăm  4  stihiri  din  octoic  a  glasului  şi  3  din  mineiu  ale  înainteprăz- 
nuirii  dela  stihoavna  de  dimineaţa.  «Mărire»  stihira  evangeliei,  «şi  acum  —  Preabine- 
şi  doxoloaia  cea  mare  pe  tropar  3. 

Duminecă  în  5  August  la  vecernie.  La  «Doamne  stiigat-am»  stilurile  mineiului 
pe  8  cu  «mărire  —  şi  acum  —  Mainainte  închipuind  învierea  Ta  —  Lumină  lină»  — 
prohimenul  «iată  acum  binecuvântaţi  pe  Domnul»  —  cele  trei  paremii  —  ectenia  «să 
zicem  toţi»  —  învredniceşte-ne  Doamne  —  ectenia  celor  6  cereri  —  stihoavna  mineiului 
cu  «mărire  —  şi  acum  —  Lui  Petru  şi  lui  loan  şi  lui  lacob».  După  Tatăl  nostru  tro¬ 
parul  praznicului  de  treiori  şi  sfârşitul. 

Luni  în  6  August,  sfânta  Schimbare  la  faţă  a  Domnului  Dumnezeu  şi  Mân¬ 
tuitorului  nostru  lisus  Christos.  La  utrenie:  La  «Dumnezeu  este  Domnul»  troparul 
praznicului  de  irei  ori.  Ectenie  —  seria  primă  de  sedelne  din  mineiu  —  ectenie  —  seria 
a  doua  de  sedelne  —  polileu  —  pripeleie  praznicului  -  ectenie  —  sedealna  polileului 
—  antifoanele  glasului  4  dela  sărbători  cu  prohimenul  «Ftavorul  şi  Ermoiml  întru  nu¬ 
mele  Tău  se  vor  bucură  —  evangelia  utreniei  dela  Luca:  «/«  vremea  aceea  luând  lisus 
pe  Petru  şi  pe  loan  şi  pe  lacob »  —  psalmul  50.  Catavasiile  crucii  cu  sedealna  Ia  peasna 
a  3-a  şi  cu  condacul  şi  icosul  mineinlui  la  peasna  a  6-a,  iar  Ia  peasna  a  9  a  în  loc  de 
imnul  Născătoarei  de  Dumnezeu  se  cântă  pripeleie  acestei  pesne  din  mineiu.  Sfetilna 
praznicului  de  trei  ori  şi  hvalitele  din  mineiu  cu  «mărire  —  şi  acum  —  Suit-a  lisus  pe 
Petru».  Doxologia  cea  mare  vom  cântâ-o  pe  antifonul  glasului  8.  La  lifurgie  în  loc 
de  «Binecuvântează  suflete  al  meu»  antifonul  1,  înaiute  de  «Unule  născut»  antifonul  al 
11-lea  şi  în  loc  de  fericiri  antifonul  al  lli-lea  din  mineiu.  în  loc  de  «Cuvine-se  cu  ade¬ 
vărat»  se  cântă  irmosul  praznicului  «Măreşte  suflete  al  meu»  şi  la  priceastnă  itntru  lu¬ 
mina  măririi  feţii  Tale  Doamne  vom  umblă  şi  intru  numelo  Tău  ne  vom  bucură  în  veci». 

Sâmbătă  in  11  August  la  vecernie.  La  «Doamne  strigaf-am»  se  cântă  7  stihiri 
ale  glasului  4  şi  trei  stihiri  ale  sfinţilor  mucenici  din  mineiu.  «Mărire  —  Norul  cel  lu¬ 
minos  al  Schimbării  la  faţă»,  «şi  acum»  doŞmatica  glasului  4  din  ocloic. 

La  stihoavnă  punem  stihirile  octoicului  cu  «mărire  —  şi  acum  —  Rază  subţire  a 
dumnezeirii  Tale  descoperind».  După  «Talăi  nostru»  troparul  învierii,  —  troparul  mu¬ 
cenicilor  —  «mărire»  troparul  cuviosului  Maxim,  «şi  acum»  troparul  Schimbării  la  faţă. 

Duminecă  în  12  August  sf.  mucenici  Fotie  şl  Anicit,  Dumineca  a  13-a  după 
Rosalii  glas  4  voscr.  2.  Evangelia  la  liturgie  dela  Matei :  ‘Zis-a  Domnul  pilda  aceasta: 
un  om  eră  stăpân  al  casei».  La  utrenie:  La  «Dumnezeu  este  Domnul»  cântăm  troparele 
aşa  cum  s’au  cântat  la  sfârşitul  vecerniei.  De  aici  se  continuă  slujba  din  octoic  până 
la  catavasii.  Şi  In  această  Duminecă  se  cântă  catavasiile  crucii.  La  peasna  a  3-a  con¬ 
dacul  şi  icosul  Schimbării  la  faţă,  condacul  şi  icosul  mucenicilor  dela  peasna  a  6-a  a 
canonului  şi  sedealna  mucenicilor  dela  peasna  a  3-a,  iar  la  peasna  a  6-a  catavasiilor 
punem  condacul  şi  icosul  învierii  din  octoic.  Sfetilna  învierii,  «mărire  —  Adâncurile 
judecăţilor  Tale»,  «şi  acum»  sfetilna  Schimbării  la  faţă.  La  hvalite  cântăm  4  stihiri  a 
glasului  4  din  octoic  şi  4  din  mineiu  dela  stihoavna  utreniei  «văzând  Moise»,  «llie  şi 
Moise»  etc.  «Mărire»  stihira  evangeliei,  «şi  acum  —  Preabinecuvântată  eşti»  şi  doxo- 
logia  cea  mare,  aceste  din  urmă  pe  antifonul  glasului  4. 

Marţi  în  14  August  la  vecernie:  La  «Doamne  sfrigat-am»  stihirile  mineiului  pe  8 
cu  «mărire  —  şi  acum  —  Cu  voia  cea  dumnezeeşte  stăpânitoare»  pe  8  glasuri.  Vohod 
prohimenul  zilei  —  paremiile  mineiului  —  ectenia  «să  zicem  toţi»  —  «învrednice¬ 
şte-ne  Doamne»  —  ectenia  celor  6  cereri  —  stihoavna  mineiului  cu  «mărire  —  şi  acum 
Când  te-ai  dus  Născătoare  de  Dumnezeu  Fecioară».  După  «Tatăl  nostru»  troparul 
praznicului  de  trei  ori. 

Miercuri  în  15  August,  Adormirea  Născătoarei  de  Dumnezeu  la  utrenie.  La 
«Dumnezeu  este  Domnul»  troparul  praznicului  de  trei  ori.  Sedelnele  mineiului  cu  ec¬ 
tenie  între  ele  —  poliieul  şi  pripeleie  ectenie  —  sedealna  polileului  —  antifoanele 

glasului  4  dela  sărbători  cu  prohimenul  «pomeni-voi  numele  Tău  întru  tot  neamul  şi 
neamul»  —  toată  suflarea  —  evangelia  utreniei  dela  Luca:  -în  zilele  acelea  sculânda-se 
Mariam »  —  stihirile  pe  glas  2  cu  «mărire  —  şi  acum»  şi  stihira  pe  glas  6  cu  «milueşte-mă 
Dumnezeule».  Catavasiile  praznicului  cu  ipacoiul  praznicului  Ia  peasna  a  3-a  şi  cu  con- 
dacul  şi  icosul  la  peasna  a  6-a.  La  peasna  a  9-a  în  loc  de  « măreşte  suflete  al  meu » 
cântăm  pripelele  praznicului.  Urmează  apoi  sîetilna  şi  hvalitele  mineiului  şi  pe  tropar 
6  doxologia  cea  mare. 

La  liturgie  fericirile  pe  glas  tropar  1  cu  «mărire  —  şi  acum»  dela  peasna  a  6-a 
a  canonului. 

Sâmbătă  în  18  August  la  vecernie.  La  «Doamne  strigat-am»  stihirile  le  punem 
pe  10,  4  din  octoic  ale  glasului  5  şi  6  din  mineiu,  trei  a  praznicului  şi  trei  a  muceni¬ 
cului  Andreiu  Stratilat,  «Mărire  —  Când  te-ai  dus  Născătoare  de  Dumnezeu»,  «şi  acum 

—  în  marea  Roşie  chipul  miresei»  dogmatica  glasului  5  din  octoic. 

La  stihoavnă  cântăm  stihirile  octoicului  dela  glas  5  cu  «mărire  —  şi  acum  — 
Veniţi  adunarea  iubitorilor  de  praznic».  După  «Tătăl  nostru»,  troparul  învierii  glasului  5, 
«mărire»  troparului  mucenicului,  «şi  acum»  al  praznicului. 

Duminecă  în  19  August  sf.  mucenic  Andreiu^  Stratilat,  Dumineca  a  14-a 
după  Rosalii  glas  5  voscr.  3.  Evangelia  la  liturgie  dela  Matelu:  -Zis- a  Domnul 
pilda  aceasta:  Asemănatu-s’a  împărăţia  cerului ».  La  utrenie :  La  «Dumnezeu  este 
Domnul»  cântăm  troparul  învierii  de  2-ori,  «mărire»  al  sfântului,  «şi  acum»  al  prazni¬ 
cului  Adormirii.  De  aici  slujba  se  urmează  neschimbat  din  octoic  până  la  Catavasii. 
Catavasiile  Adormirii  cu  condacul  şi  icosul  praznicului  şi  al  sfântului  dela  peasna  a  6-a 
a  canonului  şi  sedealna  sfântului  dela  peasna  a  3-a  şi  cu  condacul  şi  icosul  învierii  la 
peasna  a  6-a.  Sîetilna  învierii,  «mărire»  a  sfântului,  «şi  acum»  a  praznicului.  Hvalitele 
cu  4  stihiri  a  glasului  din  octoic  şi  cu  4  ale  mineiului  dela  stihoavna  utreniei.  «Mărire» 
stihira  evangeliei  «şi  acum  —  Preabinecuvântată  eşti»  şi  doxologia  cea  mare  pe  troparul 
glasului  5. 

Duminecă  în  26  August  sf.  mucenici  Adrian  şi  Natanail,  Dumineca  a  15-a 
după  Rosalii  glas  6  voscr.  4.  Evangelia  la  liturgie  dela  Mateiu:  -în  vremea  aceea, 
un  legiuitor  oarecare  s’a  apropiat  cătră  lisus », 

Marţi  în  28  August  la  vecernie.  începutul  cu  binecuvântare,  psalmul  de  seara 
şi  cu  ectenia  cea  mare  de  începere.  «Doamne  strigat-am»  cu  8  stihiri  din  mineiu  şi  cu 
«mărire  —  şi  acum»  tot  de-acolo.  Vohod  —  Lumină  lină  —  prohimenul  zilei  —  cele 
trei  părem»  ale  sărbătorii  —  ectenia  «să  zicem  toţi»  --  învredniceşte-ne  Doamne  — 
ectenia  celor  6  cereri,  apoi  stihoavna  mineiului  cu  «mărire  —  Mergătorule  înaintea  Mân¬ 
tuitorului»,  «şi  acum  —  Fecioară,  ceeace  nu  ştii  de  mire».  După  «Tatăl  nostru»  tro¬ 
parul  sfântului  odată  fără,  a  doua  oară  cu  «mărire»,  «şi  acum  —  Născătoare  de  Dum¬ 
nezeu  Fecioară».  încheierea  ca  la  vecerniile  de  Sâmbătă  seara. 

Miercuri  în  29  August.  Tăierea  cinstitului  cap  al  cinstitului,  măritului  proroc 
Inalntemergătorului  şi  Botezătorului  loan.  La  utrenie :  La  «Dumnezeu  este  Domnul» 
troparele  dela  încheierea  vecerniei.  Ectenie  —  seria  I-a  de  sedeine  -  ectenie  şi  seria 
a  Il-a  a  sedelnelor  din  mineiu.  Polileul.  —  ectenie  —  sedealna  polileului  cu  «mărire 

—  şt  acum  —  Pre  tine,  ca  pre  ceeace  numai  una  eşti  Fecioară  între  muieri»  şi  antifoa- 
uele  glasului  4  dela  sărbători  cu  prohimenul  «Cinstită  este  înaintea  Domnului  moartea 
cuvioşilor  lui».  Evangelia  utreniei:  -în  vremea  aceea  a  auzit  Irod »  psalm  50  —  catava¬ 
siile  crucii  cn  sedelnele  mineiuiui  la  peasna  a  3-a  şi  condacul  şi  icosul  mineiului  la 
peasna  a  6-a.  Sfetilna  şi  Hvalitele  mineiului  şi  doxologia  cea  mare  pe  troparul  glasului  6. 

La  liturgie:  Fericirile  pe  autifon  8  cu  «mărire  —  Cu  rugăciunile  Tale  prorocule», 
«şi  acum  —  Ceeace  numai  Tu  prin  Cuvânt»  dela  peasna  a  6-a  a  canonului.  Evangelia 
dela  Marcu:  -în  vremea  aceea  auzind  Irod  împăratul  vestea  lui  lisus*. 


Cantor. 


